**Raport de analiză a situației drepturilor copilului în cadrul** **Inițiativei “Localități prietene ale copiilor”** **pentru municipiul București**

„Cu toții trebuie să înțelegem faptul că toți copiii au anumite drepturi de la naștere, ceea ce facem noi este doar să le respectăm, să le aplicăm. Nu facem o favoare copiilor respectându-le drepturile!”

*Membru CLC ILPC București, aprilie 2024*

**Autori: Roxana Irimia (coord.), Alexandru Toth, Alexandru Gulei, Eugen Palade, Florentina Furtunescu, Dana Pîrvu, Victor Druga**

**Cuprins**

[**Abrevieri** 4](#_Toc192858157)

[**Lista figurilor** 5](#_Toc192858158)

[**Lista tabelelor** 8](#_Toc192858159)

[**Sumar executiv** 10](#_Toc192858160)

[**Recomandări** 16](#_Toc192858162)

[**Introducere** 21](#_Toc192858163)

[**1.** **Context local** 24](#_Toc192858164)

[**1.1.** **Demografie** 24](#_Toc192858165)

[**1.2.** **Context economic** 25](#_Toc192858166)

[**1.3.** **Evoluție urbanistică** 26](#_Toc192858167)

[**1.4.** **Strategii locale relevante pentru drepturile copilului** 29](#_Toc192858168)

[**1.5.** **Cheltuieli publice relevante pentru copii** 30](#_Toc192858169)

[**1.6.** **Nivelul de trai al populației** 56](#_Toc192858170)

[**1.7.** **Statistici despre copii** 57](#_Toc192858171)

[**2.** **Obținerea de rezultate pentru copii în sfera anumitor drepturi ale copilului** 58](#_Toc192858172)

[**2.1. Accesul la servicii esențiale de calitate** 58](#_Toc192858173)

[**2.1.1. Educație** 58](#_Toc192858174)

[**2.1.2. Sănătate** 70](#_Toc192858175)

[**2.1.3. Servicii sociale și mediu familial** 83](#_Toc192858176)

[**2.2. Protecția împotriva violenței, abuzului și neglijării** 88](#_Toc192858177)

[**2.3. Acces la un mediu sigur și curat, precum și la spații verzi** 93](#_Toc192858178)

[**2.4. Acces la locuri de joacă și oportunități de petrecere a timpului liber** 99](#_Toc192858179)

[**3.** **Participarea copiilor** 103](#_Toc192858180)

[**3.1. Vocea copiilor în luarea deciziilor care îi privesc (familie, școală, comunitate)** 103](#_Toc192858181)

[**3.1.1. Participarea în familie** 106](#_Toc192858182)

[**3.1.2. Participarea la viața școlară** 109](#_Toc192858183)

[**3.1.3. Participarea copiilor în comunitate** 112](#_Toc192858184)

[**3.2. Accesul la informații** 114](#_Toc192858185)

[**4. Provocări privind eliminarea discriminării copiilor la nivelul politicilor și acțiunilor autorităților locale** 118](#_Toc192858186)

[**5. Concluzii** 124](#_Toc192858187)

[**5.1. Aspecte generale și strategice** 124](#_Toc192858188)

[**5.2. Obținerea de rezultate pentru copii în sfera anumitor drepturi ale copilului** 124](#_Toc192858189)

[5.2.1. Educație 124](#_Toc192858190)

[5.2.2. Sănătate 125](#_Toc192858191)

[5.2.3. Servicii sociale și protecția împotriva violenței 126](#_Toc192858192)

[5.2.4. Accesul la un mediu sigur și curat, precum și la spații verzi 127](#_Toc192858194)

[5.2.5. Accesul la locuri de joacă, precum și la oportunități de petrecere a timpului liber 127](#_Toc192858195)

[**5.3. Participarea copiilor** 127](#_Toc192858196)

[**5.4. Eliminarea disciminării copiilor la nivelul politicilor și acțiunilor autorităților locale** 128](#_Toc192858197)

[**6. Recomandări** 129](#_Toc192858198)

[**6.1. Aspecte generale și strategice** 129](#_Toc192858199)

[**6.2. Obținerea de rezultate pentru copii în sfera anumitor drepturi ale copilului** 130](#_Toc192858200)

[6.2.1. Educație 130](#_Toc192858201)

[6.2.2. Sănătate 130](#_Toc192858202)

[6.2.3. Servicii sociale și protecția împotriva violenței 131](#_Toc192858203)

[6.2.4. Accesul la un mediu sigur și curat, precum și la spații verzi 131](#_Toc192858204)

[6.2.5. Accesul la locuri de joacă, precum și la oportunități de petrecere a timpului liber 131](#_Toc192858205)

[**6.3. Participarea copiilor** 132](#_Toc192858206)

[**6.4. Eliminarea disciminării copiilor la nivelul politicilor și acțiunilor autorităților locale** 132](#_Toc192858207)

# **Abrevieri**

ANPDCA Autoritatea Națională pentru Protecția Drepturilor Copilului și Adopție

CCI Centru Comunitar de Servicii Integrate

CLC Comitet Local de Coordonare

CMBRAE Centrul Municipiului București de Resurse și Asistență Educațională

DAS Direcția de Asistență Socială

DGASPC Direcția Generală de Asistență Socială și Protecție a Copilului

DSP Direcția de Sănătate Publică

ILPC Inițiativa “Localități prietene ale copiilor”

IMM Întreprinderi mici și mijlocii

IPJ Inspectoratul Județean de Poliție

INS Institutul Național de Statistică

MFP Ministerul Finanțelor Publice

ONG Organizație neguvernamentală

SitAn Analiză de situație

SIDU Strategie Integrată de Dezvoltare Urbană

SF Strudiu de fezabilitate

UAT Unitate teritorial-administrativă

ULC Unitate Locală de Coordonare

ZUM Zone urbane marginalizate

# **Lista figurilor**

[Figura 1 – Populația totală rezidentă și numărul total de copii în Municipiul București 22](#_Toc170683710)

[Figura 2 - Situația veniturilor totale ale primăriilor de sector din cadrul municipiului București ca ponderi în veniturilor totale la nivelul tuturor UAT-urilor din municipiul București la nivelul anului 2022 31](#_Toc170683711)

[Figura 3 - Situația sumelor defalcate din taxa pe valoarea adăugată pentru finanțarea învățământului particular sau confesional acreditat ale primăriilor de sector din cadrul municipiului București ca ponderi în total sume defalcate din taxa pe valoarea adăugată pentru finanțarea învățământului particular sau confesional acreditat la nivelul municipiului București în anul 2022 33](#_Toc170683712)

[Figura 4 - Situația subventiilor alocate primăriilor de sector din cadrul municipiului București ca ponderi în total subvenții la nivelul municipiului București în anul 2022 34](#_Toc170683713)

[Figura 5 - Ponderea în cheltuielile totale a cheltuielilor pentru învățământ, sănătate și asigurări și asistență socială, la nivelul tuturor unităților administrativ teritoriale din România în anul 2022 (%) 36](#_Toc170683714)

[Figura 6 - Ponderea în cheltuielile totale a cheltuielilor pentru învățământ, sănătate și asigurări și asistență socială, la nivelul tuturor unităților administrativ teritoriale din municipiul București în anul 2022 (%) 40](#_Toc170683715)

[Figura 7 - Ponderea în cheltuielile totale a cheltuielilor pentru învățământ, sănătate și asigurări și asistență socială, la nivelul Primăriei municipiului București în anul 2022 (%) 43](#_Toc170683716)

[Figura 8 - Ponderile în cheltuielile totale ale cheltuielilor celor șase sectoare, respectiv ale Primariei municipiului București în anul 2022 (%) 44](#_Toc170683717)

[Figura 9 - Ponderile cheltuielilor de personal în cheltuielile celor șase sectoare, respectiv ale Primăriei municipiului București în anul 2022 (%) 46](#_Toc170683718)

[Figura 10 - Ponderile cheltuielilor cu bunuri și servicii în cheltuielile celor șase sectoare, respectiv ale Primariei municipiului București în anul 2022 (%) 48](#_Toc170683719)

[Figura 11 - Ponderile cheltuielilor de capital în cheltuielile ale celor șase sectoare, respectiv ale Primariei municipiului București în anul 2022 (%) 49](#_Toc170683720)

[Figura 12 - Ponderile cheltuielilor pentru Învăţământ în cheltuielile ale celor sase sectoare, respectiv ale Primariei municipiului București în anul 2022 (%) 51](#_Toc170683721)

[Figura 13 - Ponderile cheltuielilor de personal în cheltuielile ale celor șase sectoare, respectiv ale Primariei municipiului București în anul 2022 (%) 52](#_Toc170683722)

[Figura 14 - Ponderile cheltuielilor pentru Asigurări şi asistență socială în cheltuielile ale celor șase sectoare, respectiv ale Primariei municipiului București în anul 2022 (%) 54](#_Toc170683723)

[Figura 15 – Nivelul de satisfacție al copiilor privind viața lor ca elevi 61](#_Toc170683724)

[Figura 16 – Nivelul de satisfacție al copiilor privind modul în care școala îi pregătește pentru viitor 62](#_Toc170683725)

[Figura 17 – Nivelul de satisfacție al părinților privind calitatea educației oferită de școală copilului/copiilor lor 63](#_Toc170683726)

[Figura 18 - Principalele trei motive de îngrijorare ale părinților în ceea ce privește școala copilului și educația pe care o primește 63](#_Toc170683727)

[Figura 19 - Percepția părinților cu privire la competența profesorilor din școala copilului 64](#_Toc170683728)

[Figura 20 - Tipuri de servicii medicale și tipuri de furnizori 69](#_Toc170683729)

[Figura 21 – Percepția părinților privind calitatea serviciilor medicale pentru copii în București 73](#_Toc170683730)

[Figura 22 - Proporția părinților în funcție de nevoia de servicii de reabilitare pentru copii 75](#_Toc170683731)

[Figura 23 – Percepția copiilor privind calitatea vieții proprii 79](#_Toc170683732)

[Figura 24 - Percepția copiilor referitoare la timpul petrecut cu părinții 84](#_Toc170683733)

[Figura 25 - Relaționarea copiilor cu părințiii 85](#_Toc170683734)

[Figura 26 – Percepția copiilor asupra siguranței în zonele în care locuiesc 86](#_Toc170683735)

[Figura 27 – Percepția părinților asupra siguranței în zonele în care locuiesc 86](#_Toc170683736)

[Figura 28 - Percepția copiilor din București cu privire la bullyingul în școală 87](#_Toc170683737)

[Figura 29 – Desene făcute de copii ucraineni în cadrul focus grupului realizat pentru acest studiu, care prezintă preocupările și aspirațiile lor 90](#_Toc170683738)

[Figura 30 - Un cadru conceptual de gestiune a spațiilor publice 93](#_Toc170683739)

[Figura 31 – Principalele preocupări ale părinților cu privire la comunitatea locală și la modul în care aceasta influnețează bunăstarea copiilor 95](#_Toc170683740)

[Figura 32 - Percepția părinților referitoare la calitatea mediului din București 96](#_Toc170683741)

[Figura 33 – Implicarea copiilor în campanii de ecologizare și protecția mediului 96](#_Toc170683742)

[Figura 34 - Locuri de joacă din marile ansambluri de locuit în București 97](#_Toc170683743)

[Figura 35 - Percepția copiilor referitoare la accesul la locuri de joacă și de petrecere a timpului liber în comunitatea în care locuiesc în București 98](#_Toc170683744)

[Figura 36 - Satisfacția copiilor față de întreținerea și siguranța locurilor de joacă și a parcurilor din București 99](#_Toc170683745)

[Figura 37 - Percepția copiilor cu privire la măsura în care părinții îi ascultă și iau în considerare ceea ce le spun 102](#_Toc170683746)

[Figura 38 - Percepția copiilor cu privire la măsura în care părinții iau împreună cu ei decizii care îi privesc 103](#_Toc170683747)

[Figura 39 - Percepția părinților cu privire la importanța consultării copiilor în deciziile familiale care îi privesc 103](#_Toc170683748)

[Figura 40 - Percepția părinților cu privire la importanța consultării copiilor în deciziile care se referă la programul sau activitățile lor zilnice 104](#_Toc170683749)

[Figura 41 - Practici parentale privind încurajarea copilul să-și exprime opiniile și preferințele atunci când vine vorba de probleme de familie 105](#_Toc170683750)

[Figura 42 - Percepția copiilor cu privire la măsura în care profesorii lor țin cont de ceea spun 105](#_Toc170683751)

[Figura 43 - Percepția copiilor cu privire la măsura în care profesorii lor îi implică în discuții despre metodele de învățare preferate și despre resursele pe care ar dori să le folosească 106](#_Toc170683752)

[Figura 44 - Percepția copiilor cu privire la oportunitatea pe care o au la școală de a lua decizii importante pentru ei 107](#_Toc170683753)

[Figura 45 – Percepția părinților cu privire la nivelul de deschidere al școlii în ceea ce privește implicarea elevilor în deciziile legate de educația lor și de mediul școlar 107](#_Toc170683754)

[Figura 46 – Percepția copiilor cu privire la posibilitatea de a participa în comunitate la luarea deciziilor cu privire la lucruri importante pentru copii 109](#_Toc170683755)

[Figura 47 – Percepția copiilor cu privire la disponibilitatea adulților din comunitate de a-i asculta și lua în serios pe copii 109](#_Toc170683756)

[Figura 48 - Opinia părinților cu privire la posibilitatea pe care au copii în comunitate de a-și exprima opiniile și ideile cu privire la probleme locale 110](#_Toc170683757)

[Figura 49 - Accesul copiilor la computer sau laptop (în familie) 110](#_Toc170683758)

[Figura 50 - Accesul copiilor la telefon mobil 111](#_Toc170683759)

[Figura 51 - Accesul copiilor la internet (în familie) 111](#_Toc170683760)

[Figura 53 - Opinia părinților privind accesul copiilor la telefon mobil pentru uz propriu 112](#_Toc170683761)

[Figura 52 - Opinia părinților privind accesul copiilor la un calculator sau laptop în familie doar pentru ei 112](#_Toc170683762)

[Figura 54 - Opinia părinților privind accesul copiilor la internet în familie 113](#_Toc170683763)

[Figura 55 – Opinia părinților despre București ca loc de trăit pentru persoane cu dizabilități 118](#_Toc170683764)

# **Lista tabelelor**

[Tabelul 1 - Situație finală sondaje SitAn ILPC București 20](#_Toc170683799)

[Tabelul 2 - Situația veniturilor administrațiilor publice locale din cadrul municipiului București (incluzând Primaria municipiului București si primăriile celor șase sectoare) (lei) 28](#_Toc170683800)

[Tabelul 3 - Situația veniturilor primăriei municipiului București (exclusiv primăriile celor șase sectoare) (lei) 29](#_Toc170683801)

[Tabelul 4 - Situația veniturilor totale ale primăriilor de sector din cadrul municipiului București (lei) 30](#_Toc170683802)

[Tabelul 5 - Situația sumelor defalcate din taxa pe valoarea adăugată pentru finanțarea învățământului particular sau confesional acreditat la nivelul primăriilor de sector din cadrul municipiului București (lei) 32](#_Toc170683803)

[Tabelul 6 - Situația subvenţiilor alocate primăriilor de sector din cadrul municipiului București (lei) 33](#_Toc170683804)

[Tabelul 7 - Cheltuieli totale din bugetele locale pentru învățământ, sănătate și asigurări și asistență socială, la nivelul tuturor unităților administrativ teritoriale din România (lei) 35](#_Toc170683805)

[Tabelul 8 - Situația cheltuieilor administrațiilor publice locale din municipiul București, incluzând Primăria municipiului București și primăriile celor șase sectoare (clasificația economică) (lei) 37](#_Toc170683806)

[Tabelul 9 - Situația cheltuieilor administrațiilor publice locale din municipiul București, incluzând Primăria municipiului București și primăriile celor șase sectoare (clasificația funcțională) (lei) 38](#_Toc170683807)

[Tabelul 10 - Situația cheltuieilor Primăriei municipiului București exclusiv primăriile celor șase sectoare (clasificația economică) (lei) 40](#_Toc170683808)

[Tabelul 11 - Situația cheltuieilor Primăriei municipiului București exclusiv primăriile celor șase sectoare (clasificația funcțională) (lei) 42](#_Toc170683809)

[Tabelul 12 - Situația cheltuielilor primăriile celor șase sectoare, respectiv ale Primăriei municipiului București (lei) 43](#_Toc170683810)

[Tabelul 13 - Situația cheltuieilor de personal ale primăriilor celor șase sectoare respectiv, ale Primăriei municipiului București (lei) 45](#_Toc170683811)

[Tabelul 14 - Situația cheltuieilor cu bunuri si servicii ale primăriilor celor șase sectoare, respectiv ale Primăriei municipiului București (lei) 47](#_Toc170683812)

[Tabelul 15 - Situația cheltuieilor de capital ale primăriilor celor șase sectoare, respectiv ale Primăriei municipiului București (lei) 48](#_Toc170683813)

[Tabelul 16 - Situația cheltuieilor pentru Învăţământ ale primăriilor celor șase sectoare, respectiv ale Primăriei municipiului București (lei) 50](#_Toc170683814)

[Tabelul 17 - Situația cheltuieilor pentru Sănătate ale primăriilor celor șase sectoare, respectiv ale Primăriei municipiului București (lei) 51](#_Toc170683815)

[Tabelul 18 - Situația cheltuieilor pentru Asigurări şi asistenţă socială ale primăriilor celor șase sectoare, respectiv ale Primăriei municipiului București (lei) 53](#_Toc170683816)

[Tabelul 19 - Evoluția populației de vârstă școlară pe niveluri de vârstă 56](#_Toc170683817)

[Tabelul 20 - Repartiția unităților școlare pe niveluri de învățământ și forme de proprietate 56](#_Toc170683818)

[Tabelul 21 - Evoluția numărului de laboratoare școlare pe niveluri de învățământ 57](#_Toc170683819)

[Tabelul 22 - Evoluția numărului sălilor de sport și al terenurilor de sport pe niveluri de învățământ 57](#_Toc170683820)

[Tabelul 23 - Repartiția cadrelor didactice pe niveluri de învățământ în București 58](#_Toc170683821)

[Tabelul 24 - Evoluția participării la educație pe niveluri de învățământ a copiilor din municipiul București 59](#_Toc170683822)

[Tabelul 25 - Evoluția rezultatelor la evaluarea națională de la clasa a VIII-a în București 60](#_Toc170683823)

[Tabelul 26 - Evoluția ratei de promovare a examenului de bacalaureat în București 61](#_Toc170683824)

[Tabelul 27 - Evoluția ratei abandonului școlar ân București comparativ cu media națională 61](#_Toc170683825)

[Tabelul 28 - Acoperirile vaccinale la vârsta de 18 luni, pe tipuri de antigene și pe județe 75](#_Toc170683826)

[Tabelul 29 – Variația natalității și a mortalității infantile în municipiul București și la nivel național pentru intervalul 2018-2022 77](#_Toc170683827)

[Tabelul 30 - Personal DGASPC București-Ilfov pentru componenta de protecție a copilului, la data de 31 decembrie 2023 81](#_Toc170683828)

[Tabelul 31 - Numărul de copii din zona București-Ilfov aflați în sistemul de protecție specială, la data de 31 decembrie 2023 81](#_Toc170683829)

[Tabelul 32 – Număr de petiții depuse la instituția Avocatului Poporului privind respectarea drepturilor copilului 88](#_Toc170683830)

[Tabelul 33 - Copii care au săvârșit o faptă penală și nu răspund penal, în anul 2023 89](#_Toc170683831)

[Tabelul 34 - Copii care au săvârșit o faptă penală și răspund penal, în anul 2023 89](#_Toc170683832)

# **Sumar executiv**

Acest raport este rezultatul studiului de tip analiză de situație (SitAn) realizat de către echipa S.C. Pluriconsult S.R.L. cu participarea Primăriei Municipiului București și cu sprijinul UNICEF România în cadrul Inițiativei “Localități prietene ale copiilor”.

Principalele **obiective** ale acestei SitAn bazată pe drepturi și axată pe echitate sunt următoarele:

- Să furnizeze premisele pentru înțelegerea situației drepturilor copiilor (inclusiv a grupurilor de copii și tineri vulnerabili) prin analizarea politicilor și strategiilor locale, a tendințelor sociale și economice care îi afectează, bazată pe date dezagregate în funcție de vârstă, sex, etnie, statut socio-economic și alți factori relevanți.

- Să identifice și să analizeze cele mai importante domenii de interes pentru copii, cauzele profunde, barierele și blocajele care împiedică copiii și, în special, copiii și familiile cele mai defavorizate să beneficieze de serviciile publice din toate sectoarele și să se bucure de drepturile lor.

- Să ofere partenerilor locali o analiză cuprinzătoare a drepturilor copilului, dintr-o perspectivă bazată pe echitate și dovezi, pentru un proces decizional orientat spre obținerea de rezultate.

- Să furnizeze informații esențiale principalelor părți interesate la nivel local (instituții publice, ONG-uri, organizații comunitare, societatea civilă, mass-media și sectorul de afaceri) pentru a fi utilizate ca bază pentru planificarea și intervențiile lor în vederea abordării celor mai urgente probleme care afectează copiii și pentru a contribui la (re)formularea strategiilor locale cheie, astfel încât prioritățile pentru copiii cei mai defavorizați să fie integrate în agenda de dezvoltare socio-economică locală.

- Să identifice lacunele critice în materie de date și să contribuie la generarea de dovezi care pot îmbunătăți monitorizarea drepturilor copiilor, în special ale celor mai vulnerabili.

- Să evalueze prezența actuală sau potențială a riscurilor de urgență (riscuri de dezastre și alte șocuri potențiale, cum ar fi criza refugiaților), probabilitatea apariției acestora, vulnerabilitățile subiacente, precum și capacitățile și mecanismele de adaptare ale familiilor, comunităților și instituțiilor locale.

- Să analizeze în ce măsură există un mediu favorabil pentru realizarea drepturilor tuturor copiilor și să analizeze modul în care intervențiile bazate pe dovezi și serviciile necesare copiilor sunt prioritizate în politicile, strategiile, planurile și bugetele locale.

- Să surprindă domenii de preocupare noi sau emergente în ceea ce privește copiii, cum ar fi problemele de mediu care îi afectează, problemele de sănătate mintală, participarea sistematică a copiilor și adolescenților, nevoile specifice ale noilor grupuri vulnerabile (cum ar fi copiii și familiile de refugiați) etc.

**Cadrul conceptual** general al SitAn are ca element central abordarea bazată pe drepturile omului. Acesta ar trebui să ofere o înțelegere a nevoilor și inegalităților existente în calea respectării drepturilor copilului, precum și să stabilească legăturile dintre cauzele care stau la baza acestora și barierele în calea realizării depline a drepturilor și bunăstării copilului. Cadrul conceptual situează analiza în contextul local și recunoaște și alte tipuri de probleme (de exemplu, de ordin național) care au un impact asupra vieții copiilor din localitate. În plus, acesta explorează motivele care stau la baza realizării inegale a drepturilor copilului și a discrepanțelor în ceea ce privește bunăstarea, precum și oportunitățile de realizare a progresului pentru toți copiii, în special pentru cei ale căror nevoi sunt ignorate sau există riscul cel mai mare să fie ignorate.

Realizarea SitAn a avut la bază o **metodologie** mixtă, care a combinat metode cantitative și calitative. Au fost realizate demersuri de colectare date cantitative secundare de la toate instituțiile locale relevante (Primăria municipiului București, DGASMB, DGASPC-urile de sector, Inspectoratul de Poliție al municipiului București, ADP Sector2, Unități de învățământ Sector 3, ASSMB – Direcția Medicină Școlară, Avocatului Poporului) utilizând Indexul de indicatori elaborat în cadrul ILPC.

Pentru colectarea datelor calitative de teren au fost realizate 14 interviuri cu membri CLC și 8 focus grupuri cu copii (cu vârste între 10 și 17 ani). Fiecare focus grup a reunit în medie 7 participanți.

Pentru colectarea de date cantitative de teren au fost realizate 2 sondaje de opinie, realizate online, unul care s-a adresat copiilor cu vârste cuprinse între 10 și 17 ani (N=2.692), și celălalt care s-a adresat părinților, indiferent de vârstele copiilor (N=4.317).

În ceea ce privește **adresabilitatea și grupurile interesate**, SitAn este relevantă pentru un public mai larg, care include o varietate de părți interesate locale, societatea civilă, copiii, școlile și mediul academic, sectorul privat, mass-media și alții. Prin urmare, procesul de elaborare a SitAn se realizează cel mai bine prin implicarea administrației locale și a principalelor părți interesate, inclusiv a copiilor și tinerilor. Aceasta servește ca o oportunitate de a promova un dialog semnificativ centrat pe problemele copiilor între principalii actori locali din domeniul drepturilor copilului.

Constatările, concluziile și recomandările vor fi utilizate pentru a elabora Planul de acțiuni pentru copiii din București. Aceasta este o etapă crucială pentru începerea punerii în aplicare a Planului de acțiuni, pentru monitorizarea progreselor și pentru ca municipalitatea să fie recunoscută ca fiind “Oraș prieten al copiilor”.

**Concluzii**

**Aspecte generale și strategice**

SitAn are potențialul de a sta la baza unei Strategii municipale pentru drepturile copilului care să stabilească viziunea, principiile, obiectivele și acțiunile prioritare ale Bucureștiului. Strategia ar trebui să fie elaborată într-o manieră participativă, cu contribuția tuturor părților interesate și, în special, cu vocea copiilor în centrul procesului. Aceasta ar trebui să fie corelată cu alte documente strategice relevante la nivel local și național și ar putea sta la baza candidaturii Bucureștiului pentru recunoașterea oficială de către UNICEF ca „Oraș prieten al copiilor”.

O abordare strategică a drepturilor copilului la nivelul municipiului București ar putea beneficia de o analiză inter-sectorială mai aprofundată privind modul în care diferite sectoare (sănătate, educație, protecție socială, planificare urbană etc.) interacționează sau nu pentru a răspunde nevoilor complexe ale copiilor. Este important de reținut faptul că problemele copiilor au determinanți multipli, iar soluțiile necesită colaborare și sinergii între diverși actori.

**Obținerea de rezultate pentru copii în sfera anumitor drepturi ale copilului**

***Educație***

Municipiul București oferă copiilor acces la toate nivelurile de învățământ, începând cu cel antepreșcolar (creșă), până la cel liceal, vocațional și profesional. Procesul de incluziune a copiilor în sistemul de învățământ a înregistrat o tendință crescătoare la nivelul învățământului liceal și profesional, ceea ce s-ar putea explica prin faptul că unitățile educaționale din București deservesc și copii din localități învecinate (ex. județul Ilfov), ca urmare a percepției părinților privind calitatea mai bună a educației oferită în București. La nivelul învățământului antepreșcolar și primar se înregistrează o tendință descrescătoare cauzată cel mai probabil de tendințele demografice negative pentru aceste grupe de vârstă.

Opinia celor intervievați despre calitatea educației este destul de critică, doar aproximativ jumătate dintre participanții la sondaje (copii și părinți) apreciază conținuturile educaționale, modul în care sistemul de educație este organizat, sau implicarea copiilor în procesul decizional la diferite niveluri, iar rezultatele bune ale copiilor par să fie mai curând atribuite sprijinului acordat de părinți, decât eficacității sistemului de educație. Învățământul profesional și tehnic este subreprezentat, la nivelul anului 2022, acesta reușind să atragă un număr de copii net inferior celorlalte tipuri de învățământ.

Posibilitățile materiale ale familiilor copiilor intervievați constituie un foarte solid punct de susținere a proceselor de educație. Marea majoritate a elevilor bucureșteni au acces la echipament sportiv și jocuri, excursii și vacanțe departe de casă, cărți, precum și la mijloace tehnice de informare precum internet, laptopuri, telefoane inteligente. La acestea se adaugă oferta publică, școala bucureșteană beneficiind de o infrastructură educațională și de resurse umane care facilitează implementarea curriculumului centrat pe formarea de competențe. Există totuși anumite aspecte, cum ar fi de exemplu aplicarea uneori doar formală a reglementărilor în vigoare, nevalorificarea deplină a resurselor publice existente pentru educație, mimarea schimbării în educație etc., care sunt în continuare percepute atât de către copii, cât și de părinți, ca fiind problematice.

Bullyingul și violența par să fie relativ răspândite în școli, conform opiniilor părinților, deși copiii par să fie mai puțin conștienți de acestea sau să le raporteze în mai mică măsură. Astfel, atitudinea majorității copiilor și a părinților care au participat la sondajele efectuate pentru acest studiu față de aceste fenomen pare să fie mai curând pasivă, mai mult de jumătate dintre părinți afirmând că nu au luat nici o măsură pentru prevenirea sau combaterea fenomenului.

În ultimii ani, situația copiilor proveniți din grupuri vulnerabile s-a ameliorat ca urmare a politicilor incluzive adoptate la nivel național, dar și a implicării autorităților locale în proiecte realizate cu sprijinul și în parteneriat cu organizații internaționale (cu precădere UNICEF) și ONG-uri de interes local, precum și a implementării proiectelor cu finanțare europeană. În pofida progreselor înregistrate, deprivarea materială a familiilor din care provin acești copii, intersecționalitatea[[1]](#footnote-2) și vulnerabilitatea multiplă continuă să reprezinte bariere pentru frecventarea școlii. Situația copiilor de etnie roma rămâne uneori problematică fiind marcată de deprivare materială și izolare, cu consecințe directe asupra accesului la educație și a progresului școlar.

Datele dezagregate referitoare la copiii proveniți din grupuri vulnerabile și la evoluția acestora sunt insuficiente pentru a formula concluzii relevante referitoare la ponderea acestora în totalul populației școlare și succesul eforturilor de incluziune existente.

În general, în municipiul București există trei factori principali care au influențat favorabil efortul de respectare a drepturilor copilului: 1/ starea materială bună a populației, 2/ implementarea proiectelor inițiate de organizații internaționale, în special UNICEF, dar și a proiectelor cu finanțare UE, care au țintit ameliorarea condiției grupurilor vulnerabile, și 3/ colaborarea dintre autorități și organizațiile neguvernamentale.

***Sănătate***

Municipiul București concentrează o multitudine de furnizori de servicii medicale de toate tipurile, asigurând o acoperire mult peste media națională, fiind și centru universitar. Nu există bariere de acces geografic, dar se constată acoperiri vaccinale sub media natională pentru ROR (două doze la 5 ani) și DTPa la 14 ani, ceea ce determină vulnerabilitate în caz de epidemii.

Comparativ cu restul țării există o capacitate instituțională mai bună și un interes remarcabil al autorităților locale pentru investiții în rețeaua de medicină școlară pentru asigurarea formării continue a personalului și pentru proiecte comunitare de educație pentru sănătate. Se constată un interes ridicat al autorităților publice locale pentru dezvoltarea de parteneriate cu organizații ale societății civile.

Specialiștii subliniază anumite bariere de acces asociate vulnerabilității sociale, iar aceste date sunt susținute de cercetarea calitativă, care relevă o percepție mai nefavorabilă privind accesul și calitatea serviciilor medicale în rândul părinților din familii vulnerabile.

Analiza determinanților stării de sănătate relevă prevalența unor comportamente nefavorabile sănătății (de exemplu, consumul insuficient de fructe și legume, ne-respectarea meselor principale zilnice, consumul excesiv de dulciuri, ne-respectarea igienei orale, consumul de alcool sau fumatul, consumul de droguri).

În ceea ce privește percepția copiilor asupra stării lor de sănătate, aceasta este în general pozitivă, dar totuși există un procent important de copii care declară că au trăit adesea stări emoționale negative. Datele privind sănătatea mentală a copiilor (factori de risc, prevalența problemelelor de sănătate mentală, accesul la servicii publice pentru sănătatea mentală a copiilor etc.) în București, la fel ca și în alte localități, sunt puține și imprecise.

***Servicii sociale și protecția împotriva violenței***

### Situația copiilor din municipiul București este una bună, drepturile acestora fiind în general respectate iar serviciile și facilitățile existente pentru copii și tineri, deși nu sunt distribuite uniform la nivelul teritoriului municipiului, sunt superioare calitativ și cantitativ comparativ cu alte zone urbane ale țării.

Se observă o îmbunătățire, în general, a respectării drepturilor copilului la nivelul municipiului, unul din efecte fiind și scăderea ușoară a numărului de copii aflați în sistemul de protecție specială.

Majoritatea copiilor și adulților se declară mulțumiți în ceea ce privește siguranța copiilor și accesul la forme de sprijin în caz de necesitate.

Deși majoritatea copiilor se declară mulțumiți de calitatea timpului petrecut cu părinții sau persoanele care au grijă de ei, copiii participanți la focus grupurile organizate pentru acest studiu au precizat că au un program școlar foarte încărcat care nu le oferă suficient timp pentru socializare și alte activități de petrecere a timpului liber.

Dintre categoriile de copii în situații de risc, cel mai frecvent au fost menționați copiii încadrați într-un grad de handicap, numărul acestora fiind în creștere de la un an la altul, specialiștii intervievați subliniind necesitatea facilitării accesului acestor copii la serviciile de interes general (de exemplu, utilizarea transportului public sau accesul în clădiri).

O a doua categorie de risc sunt copiii din medii defavorizate pentru care este necesară dezvoltarea și susținerea unor servicii de suport menite să reducă riscul de marginalizare și excluziune socială. Acestora li se adaugă mamele minore a căror număr a crescut în ultimul an comparativ cu anii precedenți.

Nu în ultimul rând, copiii ucraineni rămân în continuare în risc de excluziune socială ca urmare a barierelor de limbă, cu impact asupra gradului de accesare de către aceștia a diferitelor servicii publice și private existente în comunitate.

***Accesul la un mediu sigur și curat, precum și la spații verzi***

Oficial, fiecărui locuitor din București îi revin 20 de metri pătrați de spațiu verde. Suprafața este aceeași de multă vreme, deși populația a crescut cu 2,6%, la peste două milioane de oameni. Bucureștenii au, în realitate, doar 10 mp de spațiu verde pe cap de locuitor ceea ce este atât sub minimum de 26 mp recomandat de Uniunea Europeană, cât și sub nivelul de 50 de mp/cap locuitor recomandat de Organizația Mondială a Sănătății.

Deși mai mult de jumătate dintre participanții din București la Barometrul Urban 2020 sunt mulțumiți și foarte mulțumiți de spațiile verzi, precum parcurile și grădinile din oraș, accesul la spații verzi și parcuri pare să fie în continuare inechitabil, ZUM fiind deficitare și la acest capitol.

Eforturile autorităților locale s-au intensificat în ultimii ani în sensul îmbunătățirii calității mediului la nivelul municipiului București. Totuși mai mult de jumătate dintre părinții participanți la sondaj sunt îngrijorați în ceea ce privește calitatea mediului din municipiul București.

Mai mult de jumătate dintre copiii care au participat la sondaj declară că nu au participat la campanii de informare privind protecția mediului, ecologizare sau alte activități de protecție a mediului, iar copiii din zonele urbane marginalizate (ZUM) nu au posibilitatea să participe la astfel campanii, în condițiile în care nevoia este chiar mai mare.

***Accesul la locuri de joacă, precum și la oportunități de petrecere a timpului liber***

Conform datelor colectate pentru acest studiu, dreptul copiilor de a se juca, relaxa și participa la evenimente culturale este luat în considerare de autoritățile locale. Cu toate acestea, numărul terenurilor, spațiilor de joacă și al centrelor de agrement destinate copiilor și tinerilor din București este insuficient raportat la numărul acestora. În multe cazuri, nivelul de accesibilitate al acestor facilități este limitat mai ales în cazul copiilor cu diazabilități, precum și al copiilor de etnie roma care locuiesc în comunități compacte, marginalizate.

Modernizarea locurilor de joacă pentru copii și a spațiilor pentru petrecerea timpului liber pentru adolescenți și tineri este în curs de desfășurare, dar standardele par să fie în continuare relativ modeste mai ales comparativ cu cele promovate la nivel internațional (de exemplu, locuri de joacă creative și inteligente).

Posibilitățile materiale ale familiilor copiilor intervievați par să fie principala resursă de oportunități de petrecere a timpului liber pentru copii. Aceasta indică faptul că, pentru copiii proveniți din familii care se confruntă cu deprivare materială și socială, accesul la astfel de oportunități este foarte limitat. Pentru acești copii oferta publică în domeniu apare ca fiind cu atât mai importantă.

**Participarea copiilor**

În municipiul București încă există un procent important de copii care nu sunt implicați în decizii la nivelul școlii (aproximativ o treime) sau al comunității (aproape jumătate).

Mai mult de jumătate dintre copiii care au participat la sondajul efectuat pentru acest studiu nu participă la activități de voluntariat în comunitatea lor și aproximativ un jumătate dintre copiii participanți la sondaj consideră că nu își pot realiza obiectivele de viață în comunitatea în care trăiesc acum. Totuși, există o mare deschidere și interes din partea tinerilor pentru a se implica în soluționarea problemelor comunității.

Unele autorități locale, cum ar de exemplu cele care sau implicat în proiectul ILPC, sunt interesate pentru a consulta și implica tinerii în luarea anumitor decizii la nivel local, inclusiv în ceea ce privește îmbunătățirea accesului copiilor vulnerabili la diferite servicii. Modelul ILPC continuă să rămână relevant în acest sens, în pofida unui transfer modest de experiență de la alte orașe aflte într-o etapă mai avansată de implementare a acestui model (de exemplu, municipiul Brașov).

**Eliminarea discriminării copiilor la nivelul politicilor și acțiunilor autorităților locale**

Populația din zonele urbane marginalizate (ZUM), inclusiv copiii, sunt expuși dicriminării și segregării, iar nivelul de conștientizare privind importanța reducerii acestui fenomen în rândul personalului serviciilor publice este incert.

Condițiile precare de locuire în ZUM au un impact negativ multiplu asupra copiilor în ceea ce privește accesarea tuturor drepturilor pe care aceștia le au.

Infrastructura la nivelul municipiului București nu răspunde nevoilor persoanelor (inclusiv ale copiilor) cu dizabilități în sensul că limitează accesul acestora la mediul fizic, informațional, comunicațional – în acest sens designul universal încă nu este utilizat la scară largă.

# **Recomandări**

**Aspecte generale și strategice**

* Având în vedere diversitatea de abordări strategice cu relevanță pentru copii, este necesar ca la nivelul Direcției de Statistici și Strategii a Primăriei București să fie analizat nivelul de consecvență și coerență al tuturor acestor documente programatice cu relevanță pentru copii și să fie identificate priorități comune astfel încât planificarea serviciilor, programelor și proiectelor pentru copii să fie mai eficace și mai bine coordonată, iar monitorizarea progresului în implementarea acestora să poată fi realizată în timp real astfel încât să poată fi asigurată transparența cheltuirii fondurilor pentru copii.
* De asemenea, se recomandă formarea unor mecanisme de coordonare inter-sectorială pentru bunăstarea copiilor la nivel local (eventual sub forma unui Consiliu municipal pentru drepturile copilului), elaborarea unor planuri integrate de servicii, efectuarea unor evaluări cuprinzătoare ale nevoilor cu participarea tuturor sectoarelor etc.
* Deși există date publice referitoare la cheltuielile pentru educație, sănătate și asistență socială, cifrele nu reflectă cheltuielile cu copiii, ci cheltuielile cu populația generală, de aceea este extrem de necesar ca alocarea de resurse pentru politicile și programele legate de copii să se realizeze în mod transparent și participativ.
* Alocările bugetare pentru copii trebuie să fie suficiente pentru punerea integrală în aplicare a politicilor și programelor cu privire la copii, ceea ce se poate realiza inclusiv prin mobilizarea de fonduri suplimentare prin proiecte cu finanțare publică sau privată.
* Este necesară creșterea eficienței cheltuielilor pentru copii prin 1/ efectuarea la timp a plăților și reducerea pierderilor și 2/ prin adoptarea unor abordări privind bugetarea bazată pe rezultate și pe raportul preț-calitate.
* O lege a capitalei ar putea fi o soluție optimă pentru definirea mai clară a modului în care responsabilitățile și resursele sunt împărțite între Primăria București și primăriile de sector.
* Recomand formarea unor mecanisme de coordonare inter-sectorială pentru bunăstarea copiilor la nivel local (eventual sub forma unui Consiliu municipal pentru drepturile copilului), elaborarea unor planuri integrate de servicii, efectuarea unor evaluări cuprinzătoare ale nevoilor cu participarea tuturor sectoarelor etc.

**Obținerea de rezultate pentru copii în sfera anumitor drepturi ale copilului**

***Educație***

* Este necesară corelarea măsurilor/proiectelor Strategiei de dezvoltare al municipalității cu nevoile specifice unităților de învățământ care sunt incluse în planul acestora de dezvoltare instituțională, respectiv cu proiectele pe care unităților de învățământ, astfel încât să se asigure creșterea coerenței, eficacității și eficienței tuturor acțiunilor locale în domeniul educației (ca și în alte domenii).
* Primăria București ar trebui să sprijine ONG-urile care propun propiecte menite să asigure construirea la nivelul școlii a unei culturi a comunicării și colaborării, cu accent pe identificarea și utilizarea unor mecanisme eficiente de implicare a părinților/tutorilor și a copiilor în decizii care privesc direct sau indirect dezvoltarea copiilor, în special a celor proveniți din grupuri vulnerabile. Înlăturarea formalismului din procesul de implicare a copiilor și părinților/tutorilor în procesul decizional privind actul educațional.
* Este necesară îmbunătățirea comunicării instituționale la nivel local (Primărie, ISMB și unități educaționale, CMBRAE etc.), deplasând accentul de pe aspectele administrative pe cele legate de calitatea educației, cu precădere pe rezultatele școlare.
* Sunt necesare mai multe investiții în infrastructura educațională, extinderea rețelei de instituții de învățământ cu precădere în zona educației timpurii (creșe și grădinițe), acordând o atenție sporită comunităților vulnerabile, dar și alocări mai mari din bugetul local pentru activități extracurriculare relevante.
* Recomandăm ca Primăria București să se implice în realizarea mai multor consultări cu agenții economici care pot contribui la extinderea facilităților pentru educația și îngrjirea timpurie a copiilor (i.e. ante-preșcolar și preșcolar).
* Este necesară implicarea Primăriei București în deciziile strategice privind extinderea rețelei învățământului profesional și tehnic (VET), ținând cont de nevoile de dezvoltare locale și în strânsă colaborare cu agenții economici.

***Sănătate***

* Accesul la servicii medicale preventive este recunoscut și prioritizat de autoritățile locale, în special în ceea ce privește rețeaua de medicină școlară (inclusiv stomatologică) și educația pentru sănătate. Acest acces trebuie prioritizat și pe viitor, cu accent special pe grupurile vulnerabile și abordare sistematică. De asemenea, în cazul copiilor cu întârzieri în dezvoltare sau cu dizabilități, diagnosticarea și intervențiile timpurii trebuie prioritizate.
* Se recomandă intensificarea eforturilor pentru asigurarea dreptului la vaccinare pentru vaccinurile din calendarul național, în particular pentru vaccinurile ROR și DTPa, atât prin vaccinarea de rutină, cât și prin acțiuni de recuperare, dar și pentru HPV.
* Trebuie avută în vedere dezvoltarea serviciilor de sănătate mintală, în special cele cu caracter preventiv și a celor de reabilitare, care să răspundă nevoilor copiilor.
* Pentru influențarea comportamentelor sanogene se recomandă continuarea proiectelor de educație pentru sănătate, dar și abordarea sistematică în școli. Un aspect care nu trebuie omis este educația pentru sănătatea reproducerii.
* Pentru a crește accesul copiilor la servicii preventive sunt necesare acțiuni de informare și consiliere a părinților și realizarea de campanii de informare pentru părinți privind determinanții sănătății (fizice și mentale) și ai stilul de viață sănătos.

***Servicii sociale și protecția împotriva violenței***

* Dezvoltarea serviciilor sociale dedicate integrării copiilor cu un risc mai mare de marginalizare și excluziune (copii cu dizabilități și copii cu întârzieri în dezvoltare, copii din medii defavorizate, mame minore, copii refugiați).
* Continuarea și susținerea dezvoltării sistemului de protecție a copiilor la nivelul municipiului, în special în ceea ce privește creșterea și susținerea nivelului de pregătire a diferitelor categorii de specialiști (cadre didactice, asistenți sociali, asistenți maternali etc.).
* Susținerea reformei în domenii precum cel educațional, cu impact asupra integrării sociale a copiilor și tinerilor din municipiul București, atât la nivel familial, cât și comunitar.
* Creșterea accesului la diferitele servicii și facilități dedicate copiilor și tinerilor, din punct de vedere a localizării acestora în diferitele zone ale municipiului.

***Accesul la un mediu sigur și curat, precum și la spații verzi***

* Este necesară sporirea participării copiilor și a părinților la campanii de informare privind importanța voluntariatului și a participării civice, precum și la campanii privind protecția mediului și de ecologizare. În desfășurarea acestor campanii o atenție specială ar trebui acordată ZUM.
* Campaniile de informare (atât pentru copii, cât și pentru părinți) ar trebui să vizeze și teme privind schimbările climatice și reziliența la crize.

***Accesul la locuri de joacă, precum și la oportunități de petrecere a timpului liber***

* Pe termen scurt modernizarea locurilor de joacă ar trebui să aibă în vedere transformarea locurilor de joacă tradiționale cel puțin în locuri de joacă creative (care includ diverse echipamente și materiale mai flexibile și orientate spre stimularea cognitivă și fizică a copiilor).
* Pe termen mediu și lung ar putea fi avute în vedere *locuri de joacă inteligente* care vizează integrarea elementelor digitale "inteligente" - acestea încurajează copiii să exploreze, să învețe și să-și creeze în mod activ modalitățile de joacă (acestea pot oferi o mai mare flexibilitate, iar locurile de joacă devin astfel mai adaptabile și mai atractive pentru mai mulți copii).

**Participarea copiilor**

* Implicarea actorilor neguvernamentali (asociații, fundații, grupuri civice), deși menționată punctual în raport, ar putea fi mult mai bine utilizată în mod strategic. ONG-urile specializate pot aduce expertiză, inovație, capacitate suplimentară de furnizare de servicii, legitimitate și procese participative reale în lucrul cu copiii. De aceea, recomandăm ca Primăria București să elaboreze, ca parte a abordării strategice a drepturilor copiilor din București, un plan de colaborare și contractare cu ONG-urile active în domeniul drepturilor copilului, pentru complementaritate și maximizarea impactului. De asemenea, ar trebui să se asigure consolidarea capacităților și o finanțare adecvată pentru ONG-urile locale/grupurile comunitare în vederea 1/ intensificării activităților de conștientizare a adulților (părinți, decidenți locali, angajați în servicii publice, cadre didactice etc.) privind importanța consultării copiilor în luarea deciziilor care îi privesc, precum și a 2/ consolidării capacității de a învăța despre drepturile generale ale copilului, principiile și practicile de participare a copiilor de la experți în domeniu.
* Ca parte a planului menționat anterior, este necesară realizarea de schimburi de experiență cu alte localități urbane mari pentru promovarea și învățarea din exemple de bună practică în ceea ce privește participarea autentică a copiilor în comunitate și evitarea tockenismului[[2]](#footnote-3), precum și a modului în care municipalitățile pot sprijini participarea copiilor. De asemenea, este necesară asigurarea susținerii financiare a activității Consiliului Consultativ al Copiilor recent creat, ca investiție în implicarea copiilor în dezvoltarea comunității.

**Eliminarea discriminării copiilor la nivelul politicilor și acțiunilor autorităților locale**

* Datele furnizate de acest studiu, precum și de alte surse, confirmă percepția că Bucureștiul este un oraș dificil pentru copiii cu dizabilități din multe puncte de vedere. Recomandăm ca măsurile care vor fi propuse pe viitor să se bazeze pe analize ale barierelor de acces și participare cu care se confruntă acești copii, din mai multe perspective: accesibilitatea clădirilor și a transportului public, servicii educaționale incluzive, sprijin psihosocial, acces la tehnologie asistivă, activități recreative și sportive incluzive, atitudini și prejudecăți sociale etc. Planul de acțiuni pentru participarea copiilor ar trebui să includă obiective ambițioase, dar concrete pentru accesibilitatea și incluziunea copiilor cu diferite tipuri de handicap.
* În pofida progreselor înregistrate, copiii din ZUM (în special romii) par să fie încă grav afectați de excluderi multiple (sărăcie, locuințe precare, acces limitat la servicii, rasism etc.). Lipsa unor date precise și actualizate privind amploarea fenomenului în București face dificilă elaborarea unor politici bazate pe dovezi. De aceea recomandăm Primăriei București să prioritizeze realizarea de analize aprofundate (cartografiere, recensământ comunitar, evaluare a nevoilor) în ZUM, cu accent pe situația copiilor. Pe baza acestora, ar trebui elaborate măsuri integrate care să combine infrastructură, locuințe, servicii sociale, stimulente educaționale, dezvoltare comunitară, activități de combatere a stigmatizării și de promovare a dialogului intercultural etc.

# **Introducere**

Acest raport este rezultatul studiului de tip analiză de situație (SitAn) realizat de S.C. Pluriconsult S.R.L. cu participarea Primăriei municipiului București și cu sprijinul UNICEF România, în cadrul Inițiativei “Localități prietene ale copiilor”.

Principalele **obiective** ale acestei SitAn bazată pe drepturi și axată pe echitate sunt următoarele:

- Să furnizeze premisele pentru înțelegerea situației drepturilor copiilor (inclusiv a grupurilor de copii și tineri vulnerabili), prin analizarea politicilor și strategiilor locale, a tendințelor sociale și economice care îi afectează, bazată pe date dezagregate în funcție de vârstă, sex, etnie, statut socio-economic și alți factori relevanți.

- Să identifice și să analizeze cele mai importante domenii de interes pentru copii, cauzele profunde, barierele și blocajele care împiedică copiii și, în special, copiii și familiile cele mai defavorizate, să beneficieze de serviciile publice din toate sectoarele și să se bucure de drepturile lor.

- Să ofere partenerilor locali o analiză cuprinzătoare a drepturilor copilului, dintr-o perspectivă bazată pe echitate și dovezi, pentru un proces decizional orientat spre obținerea de rezultate.

- Să furnizeze informații esențiale principalelor părți interesate la nivel local (instituții publice, ONG-uri, organizații comunitare, societatea civilă, mass-media și sectorul de afaceri) pentru a fi utilizate ca bază pentru planificarea și intervențiile lor în vederea abordării celor mai urgente probleme care afectează copiii și pentru a contribui la (re)formularea strategiilor locale cheie, astfel încât prioritățile pentru copiii cei mai defavorizați să fie integrate în agenda de dezvoltare socio-economică locală.

- Să identifice lacunele critice în materie de date și să contribuie la generarea de dovezi care pot îmbunătăți monitorizarea drepturilor copiilor, în special ale celor mai vulnerabili.

- Să evalueze prezența actuală sau potențială a riscurilor de urgență (riscuri de dezastre și alte șocuri potențiale, cum ar fi criza refugiaților), probabilitatea apariției acestora, vulnerabilitățile subiacente, precum și capacitățile și mecanismele de adaptare ale familiilor, comunităților și instituțiilor locale.

- Să analizeze în ce măsură există un mediu favorabil pentru realizarea drepturilor tuturor copiilor și să analizeze modul în care intervențiile bazate pe dovezi și serviciile necesare copiilor sunt prioritizate în politicile, strategiile, planurile și bugetele locale.

- Să surprindă domenii de preocupare noi sau emergente în ceea ce privește copiii, cum ar fi problemele de mediu care îi afectează, problemele de sănătate mintală, participarea sistematică a copiilor și adolescenților, nevoile specifice ale noilor grupuri vulnerabile (cum ar fi copiii și familiile de refugiați) etc.

**Cadrul conceptual** general al SitAn are ca element central abordarea bazată pe drepturile omului. Acesta ar trebui să ofere o înțelegere a privațiunilor și inegalităților existente în calea respectării drepturilor copilului și să stabilească legăturile dintre cauzele care stau la baza acestora și barierele în calea realizării depline a drepturilor și bunăstării copilului. Cadrul conceptual situează analiza în contextul local și recunoaște și alte tipuri de probleme (de exemplu, de ordin național) care au un impact asupra vieții copiilor din localitate. În plus, acesta explorează motivele care stau la baza realizării inegale a drepturilor copilului și a discrepanțelor în ceea ce privește bunăstarea, precum și oportunitățile de realizare a progresului pentru toți copiii, în special pentru cei care sunt lăsați în urmă sau există riscul cel mai mare să fie lăsați în urmă.

Realizarea SitAn a avut la bază o **metodologie** mixtă, care a combinat metode cantitative și calitative. Au fost realizate demersuri de colectate date cantitative secundare de la toate instituțiile locale relevante (Primăria municipiului București, DGASMB, DGASPC-urile de sector, Inspectoratul de Poliție al municipiului București, ADP Sector2, Unități de învățământ Sector 3, ASSMB – Direcția Medicină Școlară, Avocatului Poporului) utilizând Indexul de indicatori elaborat în cadrul ILPC.

Pentru colectarea datelor calitative de teren au fost realizate 14 interviuri cu membri CLC și 8 focus grupuri cu copii (cu vârste între 10 și 17 ani). Fiecare focus grup a reunit în medie 7 participanți.

Pentru colectarea de date cantitative de teren au fost realizate 2 sondaje de opinie, realizate online, unul adresat copiilor cu vârste cuprinse între 10 și 17 ani, și celălalt adresat părinților, indiferent de vârstele copiilor. Din cauza resurselor limitate disponibile pentru colectarea de date pentru ambele sondaje au fost utilizate eșantioane nonprobabile. Așa cum se poate observa în Tabelul 1, ratele de completare pentru ambele sondaje au depășit țintele propuse pentru cele două eșantioane.

**Tabelul 1 - Situație finală sondaje SitAn ILPC București**

|  |  |  |  |  |  |  |
| --- | --- | --- | --- | --- | --- | --- |
| **Localitate** | **Nr. chestionare completate** | | **Eșantion propus** | | **Rată completare** | |
| **Copii** | **Părinți** | **Copii** | **Părinți** | **Copii** | **Părinți** |
| București | 2.692 | 4.317 | 1.200 | 1.200 | 224% | 356% |

Principalele **limite** ale realizării SitAn în municipiul București au ținut de absența răspunsului sau răspunsul întârziat al unor instituții la solicitarea de date, precum și nivelul modest de disponibilitate a datelor secundare (administrative) relevante pentru nevoile copiilor.

Referitor la analiza cheltuielilor publice pentru copii, aceasta s-a bazat pe datele bugetare disponibile pe site-ul Ministerului Finanțelor Publice (MFP) respectiv pe cel al Ministerului Dezvoltării. Din această perspectivă, analiza s-a confruntat cu dificultatea prelucrării acestor date. În general, pentru bugetele locale există foarte puține autorități locale care publică într-un format deschis acest tip de informație și, pentru cele mai multe dintre acestea, nu este clar care sunt bugetele finale aprobate la nivelul unității administrativ teritoriale.

Nivelul de detaliere a cheltuielilor bugetare în domeniile analizate este scăzut. Din acest punct de vedere, pentru unele dintre capitolele bugetare analizate, nu este posibilă determinarea, pe baza documentelor disponibile public, a sumelor alocate și cheltuite pentru activități care au un impact direct sau indirect semnificativ asupra realizării drepturilor copilului.

Actuala formulă de raportare a alocărilor și cheltuielilor bugetare face dificilă, dacă nu chiar imposibilă, determinarea beneficiarilor finali ai sumelor care finanțează anumite domenii ale bugetelor publice. Astfel, în special în domeniile sănătății și protecției sociale, sumele pentru unele funcții bugetare nu pot fi legate direct de beneficiarii finali ai acestor resurse. În domeniul protecției sociale, nu există o raportare detaliată a diferitelor forme de asistență socială și a categoriilor de beneficiari ai acestora, ci doar o raportare globală, ceea ce face dificilă determinarea sumelor investite în protecția socială a copiilor.

În ceea ce privește **adresabilitatea și grupurile interesate**, SitAn este relevantă pentru un public mai larg, care include o varietate de părți interesate locale, societatea civilă, copiii, școlile și mediul academic, sectorul privat, mass-media și alții. Prin urmare, procesul de elaborare a SitAn se realizează cel mai bine prin implicarea administrației locale și a principalelor părți interesate, inclusiv a copiilor și tinerilor. Aceasta servește ca o oportunitate de a promova un dialog semnificativ centrat pe problemele copiilor între principalii actori locali din domeniul drepturilor copilului.

Constatările, concluziile și recomandările vor fi utilizate pentru a elabora Planul de acțiuni pentru copiii din municipiul București. Aceasta este o etapă crucială pentru începerea punerii în aplicare a Planului de acțiuni, pentru documentarea progreselor și pentru ca municipalitatea să fie recunoscută ca fiind “Localitate prietenă a copiilor”.

# **Context local**

## **Demografie**

În intervalul 2020 – 2023, conform datelor INS, populația rezidentă din municipiul București s-a redus cu 115.781, de la 1.841.052 în 2020, la 1.725.271 de locuitori în 2023[[3]](#footnote-4) (Figura 1), înregistrând un ritm de scădere anuală de 1,57%.

**Figura 1 – Populația totală rezidentă și numărul total de copii în Municipiul București[[4]](#footnote-5)**

În același interval de timp, numărul de copii din Municipiul București (0 – 18 ani) a crescut de la 333.294 în 2020 la 333.802 în 2023, având un ritm mediu anual de creștere de peste 0,03%[[5]](#footnote-6). Evoluția natalității conform datelor INS indică faptul că rata natalității a scăzut de la 11,1 la mie în 2020 la 8,6 la mie în 2022.

Raportat la totalul populației municipiului București, concomitent cu creșterea ușoară a ponderii vârstnicilor a crescut ponderea populației de 0-17 ani de la 18,17 % în 2021 la 18,44 % în 2023.

Conform SIDU 2021-2030, deși populația municipiului București va scădea de la 1,83 mil. în prezent, la 1,77 mil. în 2030, mai ales pe fondul suburbanizării, regiunea București-Ilfov, în schimb, va cunoaște o evoluție ușor diferită. În cazul scenariilor extreme (pesimist și optimist), populația regiunii București-Ilfov va ajunge în 2030 la 2,41 milioane de locuitori (1,81 mil. în București și 606.000 în Ilfov), respectiv la 2,36 mil. de locuitori (1,77 mil, în București și 593.000 în Ilfov). Notabil este faptul că, indiferent de scenariu, zona București-Ilfov, alături de Cluj și Timiș, vor fi singurele din România care vor continua să crească demografic în următorul deceniu. Printre cele mai importante motive care stau la baza acestor previziuni se numără migrația externă care va influența procentul și distribuția populației pe grupe de vârstă, respectiv tendințele de îmbătrânire demografică.[[6]](#footnote-7)

## **Context economic**

În municipiul București dinamica numărului unităților locale active indică o tendiță crescătoare/descrescătoare de la 117.355 în 2019, la 125.895 în 2021. La nivelul anului 2021 din totalul unităților locale active în municipiul București 99,63 % au fost IMM-uri, iar dintre acestea 90,75% sunt microîntreprinderi, 7,37% sunt întreprinderi mici și 1,51% sunt întreprinderi mijlocii.[[7]](#footnote-8)

Conform SIDU București 2021-2030, profilul economic al municipiului București este dominat de activitățile din domeniul serviciilor; secțiunea CAEN de „comerț cu ridicata și cu amănuntul; repararea autovehiculelor și motocicletelor”, fiind principala menționată, în domenii precum industria auto, iar cea mai mare parte din activitatea economică este realizată de companii medii și mari, recunoscute la nivel național. Aceste companii reprezintă un procent de 27,18% din totalul întreprinderilor din municipiul București (la nivelul anului 2018), iar în Zona Metropolitană București-Ilfov sunt localizate 142.210 întreprinderi active (la nivelul anului 2018).

Numărul de salariațidin municipiul București a înregistrat o scădere de la 110.904 în 2019 la 105.424 în 2021[[8]](#footnote-9).

Conform SIDU București 2021-2030[[9]](#footnote-10), bugetul total al administrației publice locale din București cuprinde bugetul PMB, respectiv al celor 6 primării de sector. Încasările totale ale acestora la 31 decembrie 2019 s-au ridicat la 9,42 miliarde de lei (circa 2 miliarde de Euro). Acestea reprezentau 16,5% din totalul veniturilor bugetare ale administrațiile publice locale din România, respectiv 22,7% din cel al primăriilor de localități urbane. Practic, bugetul Bucureștiului a fost de 13,5 ori mai mare decât al municipiului Cluj-Napoca, al doilea cel mai bogat centru urban din România, în condițiile în care diferența de populație dintre cele două este de doar 6:1, indicând venituri bugetare medii per locuitor mai mult decât duble. Mai mult decât atât, 4 din cele 6 sectoare aveau încasări la bugetele locale mai mari decât ale Clujului sau ale oricărui pol regional din România.

Între 2012 și 2018 bugetul municipiului a crescut cu 35,3% în lei și 29,6% în Euro, reflectând dinamica economică pozitivă a Capitalei. Circa 44,5% din totalul încasărilor au revenit în anul 2018 PMB, iar 55,5% celor 6 sectoare, procente care a rămas relativ constante în intervalul analizat. În schimb, performanțele sectoarelor au variat. Sectorul 1 a avut constant cele mai ridicate încasări pentru că pe teritoriul său sunt amplasați cei mai mulți și mai mari agenți economici, însă a înregistrat un avans relativ redus al veniturilor (+15% în lei, între 2012 și 2018). Acesta este urmat de Sectorul 3, cu o creștere spectaculoasă a veniturilor în intervalul analizat (+77%), inclusiv pe fondul atragerii de fonduri europene. Sectorul 2 se află pe cea de-a treia poziție, însă înregistrează o evoluție destul de modestă a încasărilor (+20%), deși are o bază economică solidă. Cele mai mici bugete le au sectoarele 5 și 4, cu o funcție preponderent rezidențială și, implicit, o bază de impozitare mai redusă, dar cu o dinamică peste media municipală a încasărilor în ultimii ani (+47%, respectiv +60%). Un ritm de creștere superior mediei a înregistrat și sectorul 6 (+44%).

În ceea ce privește volumul cheltuielilor administrației locale din municipiul București, acesta a înregistrat o creștere accentuată după 2016, după o lungă perioadă de timp în care au fost relativ constante. Această crește se datorează, aproape exclusiv, PMB, care a cheltuit în anul 2018 circa 4,7 mld. lei, față de 4,3 mld. în 2017 și 3 mld. în 2016, ceea ce înseamnă o creștere de peste 55% în doar doi ani. Sectoarele au cheltuit 5,1 mld. lei în 2018, față de 5,5 mld. în 2017 și 4,6 mld. în 2016, acestea fiind afectate de renunțarea, în anul 2018, la tranzitarea prin bugetele locale a sumelor virate de la bugetul de stat pentru salariile profesorilor (circa 1,3 mld. lei în 2016 și 1,5 mld. lei în 2017), în condițiile în care acestea, nu PMB, administrează unitățile de învățământ. Astfel, în condiții comparabile, și sectoarele au înregistrat creșteri mari de cheltuieli (5,1 mld. lei în 2018, față de 4 mld. în 2017 și 3,3 mld. în 2016).

În altă ordine de idei, creșterile cheltuielilor efectuate de la bugetele locale au variat de la un sector la altul (în condiții comparabile, prin eliminarea salariilor profesorilor). Astfel, în sectoarele 5, 4 și 3 acestea au înregistrat evoluții spectaculoase (+145%, +98%, respectiv +83%), în sectoarele 6 și 2 au crescut mai moderat (+36% și +25%), în timp ce în sectorul 1 au crescut foarte lent, aproape de rata inflației (+10%). Sectorul 1 era UAT-ul cu cel mai ridicat nivel mediu al cheltuielilor/an în intervalul 2016-2018 (fiind totuși depășit de Sectorul 3 în anul 2018, ceea ce indică o potențială schimbare de ierarhie).

Analiza pe tipuri de cheltuieli a execuției bugetului PMB și al celor 6 sectoare indică faptul că cea mai mare pondere o dețineau, la nivelul anului 2018, cheltuielile cu bunuri și servicii (aproape 23%), urmate de cele de capital (investiții de la bugetul local sau de stat) cu 17%, transferurile între unitățile administrației publice locale (de ex. unități medicale, sociale etc.) cu 15%, respectiv subvenții (pentrutransportul public, energie termică etc.).

Față de anii anteriori, se remarcă o creștere substanțială a cheltuielilor cu asistența socială (+126% între 2016-2018), investițiile (+113%) și transferurile (+73%). Cheltuielile cu subvențiile și dobânzile au rămas relativ constrante, în timp ce cele cu salariile au scăzut în 2018 puternic, pe fondul renunțării de către Guvern a plății salariilor către personalul didactic prin bugetele locale. Dacă le eliminăm pe acestea din calcul, fondul de salarii din administrația locală a Bucureștiului a crescut, în doar 2 ani, cu circa 70%.

## **Evoluție urbanistică**

Contextul urbanistic este extrem de important pentru asigurarea infrastructurii în vederea desfășurării activităților specifice diferitelor grupuri țintă, inclusiv pentru copii, respectiv pentru asigurarea unui cadru adecvat pentru furnizarea serviciilor publice în general, dar și specifice grupurilor țintă (copii, persoane vârstnice, persoane cu dizabilități etc.).

Analiza realizată în cadrul SIDU 2021-2030 indică faptul că evoluția urbanistică a municipiului București este determinată de expansiunea urbană caracterizată de noi dezvoltări rezidențiale ce se regăsesc la nivelul județului Ilfov, dar și de o densificare la nivelul municipiului București.

Bucureștiul este principalul pol de atracție a companiilor și a locuitorilor - fie aceștia migranți pe distanțe scurte sau lungi – din întreaga țară. Conform studiului “Orașe Magnet” realizat de Banca Mondială, capitala în sine generează aproximativ 25% din PIB-ul național și peste 1,1 milioane de locuri de muncă, fiind nucleul zonei cu cea mai mare densitate de populație și companii. Prin urmare, zona de captare a capitalei se extinde până la 100 km (de exemplu, partea de nord a județului Teleorman), în special în zonele ușor accesibile, cu o dezvoltare economică slabă, deoarece salariul mediu net lunar în București este cel puțin dublu comparativ cu majoritatea județelor din jur (Ialomița, Călărași, Giurgiu, Teleorman), ceea ce îl face atractiv inclusiv pentru naveta pe distanțe lungi.

În perioada 2001 – 2011, conform datelor de la Recensământul Populație și al Locuințelor, capitala a atras peste 150.000 de noi rezidenți. În cele din urmă, Bucureștiul a intrat într-un continuu proces de suburbanizare. Acest lucru a făcut ca un număr semnificativ de cetățeni să părăsească orașul pentru a se stabili în localitățile din jur (mai ales din Ilfov, dar și din Giurgiu, Dâmbovița, Călărași sau Ialomița), unde costurile și condițiile de viață sunt în general mai atractive, dar au continuat să lucreze în capitală. Zona Urbană Funcțională a Bucureștiului a fost cel mai de succes teritoriu în atragerea rezidenților la nivel național, aici stabilindu-se 291.246 locuitori în intervalul de 10 ani dintre ultimele două recensăminte. De altfel, procesul a continuat ulterior - statisticile Eurostat afirmă că cea mai mare pondere a locuințelor construite după 2000 în UE-28 a fost înregistrată județul Ilfov (36,8%).[[10]](#footnote-11)

Analiza locuirii în București realizată în cadrul SIDU 2021-2030 s-a bazat pe o analiză care identifică și fișează spațiile publice pe patru paliere principale:

* + acces,
  + accesibilitate,
  + utilizare,
  + caracteristici principale.

Pentru a avea cu adevărat un impact pozitiv, intervențiile în astfel de spații nu trebuie să se rezume doar la soluții punctuale. Soluțiile pentru astfel de spații trebuie să ia în calcul o gamă variată de paliere. Tipurile de spații identificate au fost încadrate în patru categorii majore:

1. *Spațiile punctuale* sunt spații publice cu dimensiuni reduse, de sub 3 hectare, care sunt preponderent de interes local. În această categorie sunt incluse scuaruri, piețe, piațete, locuri de joacă pentru copii etc. Aceste spații preiau rolul unor dotări de proximitate, motiv pentru care prezența lor în zonele de locuire este esențială;

2. *Spațiile abandonate* sunt spații publice deteriorate, unde nu se pot identifica intervenții recente asupra mobilierului urban, sistemului de iluminat, pavimentului, spațiului verde etc. În general, suprafețele acestora nu depășesc 5 hectare;

3. *Spațiile liniare* sunt spații cu acces public, care reprezintă, de obicei, elemente de legătură în sistemul mai amplu de spații publice. În această categorie intră bulevardele, zonele pietonale reprezentative sau porțiuni de stradă cu amenajări specifice unui spațiu urban (mobilier urban, alveole, spații plantate etc.);

4. *Spațiile de tip suprafață* sunt spațiile publice ample. Ele reprezintă puncte de atracție la nivelul orașului, fiind utilizate preponderent pentru activități de recreere de către locuitori sau turiști. În general, aceste spații au suprafețe mai mari de 3 hectare, în această categorie fiind incluse grădinile publice (3-15 ha), parcurile (peste 15 ha) etc.[[11]](#footnote-12)

Odată încadrate în una dintre cele patru categorii de mai sus, analiza calitativă a spațiilor s-a axat pe identificarea unor aspecte cheie necesare în obținerea unui spațiu urban de calitate cum ar fi de exemplu:

* + accesul persoanelor cu dizabilități,
  + existența pistelor pentru bicicliști în spațiul analizat și în imediata sa vecinătate,
  + existența parcărilor pentru biciclete;
  + existența și calitatea locurilor pentru șezut (locuri umbrite, locuri neumbrite),
  + existența cișmelelor și a toaletelor publice în aceste spații,
  + existența locurilor de joacă pentru copii,
  + existența instalațiilor pentru sport,
  + gradul de reprezentativitate al spațiului (la scară locală sau la scara orașului).

Pornind de la spațiile identificate, a fost realizată o analiză generală la nivelul municipiului București. Analiza prezintă date generale privind suprafețele pentru fiecare tip de spațiu și distribuția acestora pe fiecare sector în parte. Ulterior, a fost realizată o analiză calitativă detaliată pentru fiecare sector în parte, plecând de la caracteristicile menționate anterior.

În cazul ansamblurilor de locuit, analiza calitativă pe sectoare prezintă un prim pas în sistematizarea informațiilor din cartiere, care poate constitui o bază pentru viitoare politici publice urbane.

Ponderile copiilor (0-14 ani) în circumscripțiile de recensământ, suprapuse peste vechimea fondului construit și peste zonele urbane marginalizate, conform zonificării actualizate, făcute pentru Atlasul Zonelor Urbane Marginalizate din România indică o amplitudine cuprinsă între 6,70% și 17,70%. Populația cu vârsta cuprinsă în intervalul 0-14 ani este concentrată preponderent în zonele periferice ale municipiului București. Acest lucru confirmă tendința de expansiune urbană din ultimii 10 ani, fenomen care a caracterizat în principal dinamica familiilor tinere.

Zonele cu pondere mare a populației tinere și cu fond construit realizat preponderent după anul 1977 sunt: cartierele Militari, Crângași, Colentina, Vitan, Titan est, Băneasa. Astfel de zone pot fi stimulate în viitor prin dezvoltarea transportului în comun și prin proiectarea unor dotări urbane și amenajări publice de calitate.

Există zone cu parcelar subdimensionat, cu o pondere mare a populației cu vârsta cuprinsă între 0-14 ani, peste care se suprapun comunități marginalizate: Sectorul 5, în zona Ferentari, Sectorul 3, în zona Industriilor. Pentru ameliorarea calității locuirii în aceste zone, sunt necesare intervenții dedicate și politici urbane specifice.

În general, SIDU identifică principalele domenii în care se manifestă probleme de dezvoltare locală astfel: infrastructura, probleme de mobilitate urbană, locuire, spații publice urbane, ocupare, educație, acces la servicii, comunitate și imagine publică.[[12]](#footnote-13)

## **Strategii locale relevante pentru drepturile copilului**

În general, ar trebui remarcat faptul că orice strategie locală are o relevanță mai evidentă sau mai puțin detectabilă rapid (în sensul stabilirii unei relații cauzale directe) asupra vieții copiilor (ca și a altor grupe de vârstă). Din acest motiv, am optat să menționăm doar acele strategii locale care fie au copiii ca principali beneficiari direcți, fie includ proiecte care au copiii ca beneficiari principali. Astfel, inclusiv pentru documentarea acestui studiu, evidențiem importanța următoarelor documente strategice locale:

* Strategia Integrată de Dezvoltare Urbană a Municipiului București 2021-2030
* Strategia de Dezvoltare a Serviciilor Sociale în Municipiul București pentru perioada 2023 - 2030 elaborată de către DGASMB
* Strategia Naţională “Copii protejaţi, România sigură” 2023-2027 elaborată de către ANPDCA
* Strategia structurilor Integrate de Asistenţă Socială şi Asistenta Medicală Comunitară «Direcţia Generală de Asistentă Socială şi Protecţia Copilului Sector 1» şi «Complexul multifuncţional Caraiman» 2019-2027
* Strategia Locală în domeniul protecției şi asistenței sociale pentru perioada 2022-2027 a Direcției Generale de Asistență Socială şi Protecţia Copilului Sector 2
* Strategia de Dezvoltare a Direcţiei Generale de Asistenţă Socială şi Protecţia Copilului Sector 3 2019 – 2024
* Strategia de Dezvoltare a Serviciilor Sociale la nivelul Sectorului 4 al Municipiului București pentru perioada 2019 – 2024
* Strategia Locală de Dezvoltare a Serviciilor Sociale la nivelul DGASPC Sector 5 în perioada 2019 – 2024
* Strategia de Dezvoltare a Serviciilor Sociale din Sectorul 6 al Municipiului București pentru perioada 2019 – 2023.

## **Cheltuieli publice relevante pentru copii**

Pentru a oferi o înțelegere a peisajului financiar din municipiul București cu impact asupra resurselor bugetare puse în slujba realizării drepturilor copiilor, trebuie analizat mai întâi contextul mai larg al finanțelor publice locale, incluzând veniturile și cheltuielile bugetare prevăzute în bugetul autorităților publice locale pentru finanțarea serviciilor publice pentru copii.

Astfel, pentru a analiza spațiul fiscal din municipiul București, inclusiv sursele externe de finanțare, sunt prezentate în continuare datele privind evoluția bugetului local în perioada 2020 – 2022 (Situația veniturilor și cheltuielilor), care oferă informații despre modul în care au fost distribuite resursele publice, precum și contribuția (sau lipsa acestora) la realizarea drepturilor copiilor.

1.5.1. Din perspectiva **veniturilor**, trebuie analizate cele trei niveluri ale bugetelor locale, după cum urmează:

1. Totalul veniturilor la nivelul administrațiilor publice locale din municipiului București
2. Veniturile Primăriei municipiului București
3. Veniturile primăriilor de sector din cadrul municipiului București
4. **Totalul veniturilor la nivelul administrațiilor publice locale din municipiului București**

**Tabelul 2 - Situația veniturilor administrațiilor publice locale din cadrul municipiului București (incluzând Primaria municipiului București si primăriile celor șase sectoare) (lei)**

|  |  |  |  |  |
| --- | --- | --- | --- | --- |
| **Veniturile municipiului București** | **Clasificație bugetară** | **2020** | **2021** | **2022** |
| VENITURI TOTALE | 00.01.02 | 10.326.916.355 | 11.418.156.311 | 13.368.775.805 |
| VENITURI PROPRII (din care) | 48.02 | 8.621.189.007 | 9.111.029.711 | 11.682.901.072 |
| Cote defalcate din impozitul pe venit | 04.02.01 | 3.484.493.024 | 4.121.881.862 | 4.860.472.665 |
| Sume alocate din cotele defalcate din impozitul pe venit pentru echilibrarea bugetelor locale | 04.02.04 | 3.484.493.024 | 3.157.446.574 | 4.860.472.665 |
| Sume defalcate din TVA pentru finanţarea cheltuielilor descentralizate la nivelul comunelor, oraşelor, municipiilor, sectoarelor şi municipiului București | 11.02.02 | 550.896.571 | 896.907.736 | 978.936.398 |
| Sume defalcate din TVA pentru echilibrarea bugetelor locale | 11.02.06 | 512.300.713 | 548.516.213 | 12.934.399 |
| Sume defalcate din taxa pe valoarea adăugată pentru finanțarea învățământului particular sau confesional acreditat | 11.02.09 | 99.756.562 | 107.258.607 | 134.907.168 |
| Subvenţii | 42.02 | 182.206.692 | 211.373.348 | 266.406.907 |
| Sume primite de la UE/alti donatori in contul platilor efectuate si prefinantari | 45.02 | 435.348 | 680.724 | 0 |
| Sume primite de la UE/alţi donatori în contul plăţilor efectuate şi prefinanţării aferente cadrului financiar 2014-2020 | 48.03 | 174.242.645 | 157.027.794 | 140.879.201 |
| Alte venituri |  | 185.888.817 | 385.362.178 | 151.810.660 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Analizând datele din Tabelul 2 se pot face următoarele constatări referitor la evoluția veniturilor cumulate ale Primăriei municipiului București precum și ale primăriilor celor șase sectoare:

* Veniturile totale ale administrațiilor publice locale din cadrul municipiului București (incluzând Primăria municipiului București și primăriile celor șase sectoare) au crescut cu 29% în 2022 față de 2020. Aceasta creștere se datorează într-o mare măsură creșterii veniturilor proprii ale administrației publice locale cu 36%, ponderea acestora în total venituri crescând de la 83% în 2020 la 87% în 2022. O influență importantă a avut-o și creșterea cu 78% a sumelor defalcate din TVA pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București.
* În condițiile în care numărul total al populației municipiului București a crescut cu 0,39%, numărul copiilor crescând cu 2,67% în aceeași perioadă, venitul pe cap de locuitor a crescut cu 29%, ajungând la 6.176 Lei/locuitor în 2022 de la 4.789 Lei/locuitor în 2020.
* Sumele defalcate din taxa pe valoarea adăugată pentru finanțarea învățământului particular sau confesional acreditat au crescut cu 35% în anul 2022, ajungând la aproximativ 135 de milioane lei de la aproape 100 de milioane lei în 2020.
* Sumele primite de la UE/alţi donatori în contul plăţilor efectuate şi prefinanţării aferente cadrului financiar 2014-2020 au scăzut cu 19% în anul 2022, ajungând la aproximativ 141 milioane lei de la aproape 174 de milioane lei în 2020.

1. **Veniturile Primăriei municipiului București**

**Tabelul 3 - Situația veniturilor primăriei municipiului București (exclusiv primăriile celor șase sectoare) (lei)**

|  |  |  |  |  |
| --- | --- | --- | --- | --- |
| **Venituri Primăria municipiului București** | **Clasificație bugetară** | **2020** | **2021** | **2022** |
| VENITURI TOTALE | 00.01.02 | 4.464.987.424 | 4.979.094.463 | 5.301.499.946 |
| VENITURI PROPRII (din care) | 48.02 | 3.717.547.111 | 3.961.865.753 | 5.043.754.864 |
| Cote defalcate din impozitul pe venit | 04.02.01 | 3.484.493.024 | 3.786.426.111 | 4.860.472.665 |
| Sume defalcate din TVA pentru finanţarea cheltuielilor descentralizate la nivelul comunelor, oraşelor, municipiilor, sectoarelor şi municipiului București | 11.02.02 | 30.645.000 | 31.731.000 | 26.286.000 |
| Sume defalcate din TVA pentru echilibrarea bugetelor locale | 11.02.06 | 368.423.540 | 474.661.039 | 736.200 |
| Subvenţii | 42.02 | 118.152.372 | 128.877.217 | 146.554.177 |
| Sume primite de la UE/alti donatori in contul platilor efectuate si prefinantari | 45.02 | 16.363 | 0 | 0 |
| Sume primite de la UE/alţi donatori în contul plăţilor efectuate şi prefinanţării aferente cadrului financiar 2014-2020 | 48.03 | 52.659.188 | 80.322.592 | 73.882.810 |
| Alte venituri |  | 177.543.850 | 301.636.862 | 10.285.895 |

Sursa*: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Analizând datele din Tabelul 3 se pot face următoarele constatări referitoare la evoluția veniturilor primăriei municipiului București:

* Veniturile totale ale administrației publice locale a primăriei municipiului București au crescut doar cu 19% în 2022 față de 2020, in timp ce veniturile totale ale administrațiilor publice locale din cadrul municipiului București (incluzând Primăria municipiului București si primăriile celor șase sectoare) au crescut cu 29%. Această creștere se datorează în cea mai mare măsură creșterii Cotei defalcate din impozitul pe venit cu 39%, ponderea acesteia în total venituri crescând de la 78% în 2020, la 92% în 2022.
* În ceea ce privește sumele defalcate din TVA pentru echilibrarea bugetelor locale, ponderea acestora în total venituri a scăzut de la 10% în 2020 la 8% în 2021 respectiv la 0,1% în 2022 (ceea ce înseamnă ca practic Primăriei municipiului București nu i s-au mai alocat aproape deloc fonduri la acest capitol bugetar).
* Subvențiile au crescut cu 24% în 2022 față de 2020, însă ponderea acestora în total venituri s-a menținut la un nivel redus (3%) de-a lungul perioadei analizate.
* Sumele primite de la UE/alţi donatori în contul plăților efectuate şi pre finanțării aferente cadrului financiar 2014-2020 au crescut cu 40% în 2022 față de 2020, însă ponderea acestora în total venituri s-a menținut la un nivel de asemenea redus (sub 2%) de-a lungul perioadei analizate.

1. **Veniturile primăriilor de sector din cadrul municipiului București**

**Tabelul 4 - Situația veniturilor totale ale primăriilor de sector din cadrul municipiului București (lei)**

|  |  |  |  |
| --- | --- | --- | --- |
| **VENITURI TOTALE (Cod clasificație bugetară 00.01.02)** | **2020** | **2021** | **2022** |
| Primaria Sectorului 1 | 1.206.397.020 | 1.206.070.892 | 1.494.217.133 |
| Primaria Sectorului 2 | 1.028.302.722 | 1.159.062.566 | 1.417.277.112 |
| Primaria Sectorului 3 | 1.157.991.118 | 1.272.243.238 | 1.585.048.982 |
| Primaria Sectorului 4 | 860.018.779 | 1.000.560.663 | 1.286.826.907 |
| Primaria Sectorului 5 | 626.763.549 | 732.705.979 | 924.307.957 |
| Primaria Sectorului 6 | 982.455.743 | 1.068.418.510 | 1.360.278.492 |
| Primaria municipiului București | 4.464.987.424 | 4.979.094.463 | 5.301.499.946 |
| Total UAT-uri din municipiului București | 10.326.916.355 | 11.418.156.311 | 13.369.456.529 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Analizând datele din Tabelul 4 se pot face următoarele constatări referitor la evoluția veniturilor Primăriei municipiului București:

* Veniturile totale ale Primăriei municipiului București au crescut doar cu 19% în 2022 față de 2020, în timp ce veniturile totale ale primăriilor celor șase sectoare au crescut într-o măsură mai mare (Sectorul 1 cu 24%, Sectorul 3 cu 37%, Sectoarele 2 si 6 Sectorul 5 cu 47% iar Sectorul 4 cu 50%). În consecință, creșterea cumulată a veniturilor totale la nivelul tuturor UAT-urilor din municipiul București a fost de 29%.
* Ponderea veniturilor totale ale Primăriei municipiului București în veniturilor totale la nivelul tuturor UAT-urilor din municipiul București a scăzut de-a lungul perioadei analizate de la 43% în 2020 la 40% in 2022. Aceeași tendință de scădere a avut doar ponderea veniturilor totale ale Primăriei Sectorului 1 care de asemenea a scăzut de la 12% la 11%, în timp ce ponderile veniturilor totale ale primăriilor sectoarelor 2, 3, 4 si 5 au crescut cu cel puțin un procent, doar ponderea veniturilor Primăriei Sectorului 6 rămânând constantă.

**Figura 2 - Situația veniturilor totale ale primăriilor de sector din cadrul municipiului București ca ponderi în veniturilor totale la nivelul tuturor UAT-urilor din municipiul București la nivelul anului 2022**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

**Tabelul 5 - Situația sumelor defalcate din taxa pe valoarea adăugată pentru finanțarea învățământului particular sau confesional acreditat la nivelul primăriilor de sector din cadrul municipiului București (lei)**

|  |  |  |  |
| --- | --- | --- | --- |
| **Sume defalcate din taxa pe valoarea adăugată pentru finanțarea învățământului particular sau confesional acreditat (Cod clasificație bugetară 11.02.09)** | **2020** | **2021** | **2022** |
| Primaria Sectorului 1 | 25.316.583 | 27.527.207 | 27.941.085 |
| Primaria Sectorului 2 | 4.728.218 | 5.747.213 | 11.182.000 |
| Primaria Sectorului 3 | 33.684.244 | 36.944.452 | 47.671.000 |
| Primaria Sectorului 4 | 8.873.517 | 9.493.460 | 13.528.088 |
| Primaria Sectorului 5 | 3.426.000 | 3.334.000 | 4.989.564 |
| Primaria Sectorului 6 | 23.728.000 | 24.212.275 | 29.595.431 |
| Total UAT-uri din municipiului București | 99.756.562 | 107.258.607 | 134.907.168 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Analizând datele din Tabelul 5 se pot face următoarele constatări referitor la evoluția sumelor defalcate din taxa pe valoarea adăugată pentru finanțarea învățământului particular sau confesional acreditat la nivelul primăriilor de sector din cadrul municipiului București:

* În anul 2022 față de anul de bază al analizei, sumele defalcate din taxa pe valoarea adăugată pentru finanțarea învățământului particular sau confesional acreditat au crescut într-o măsură mai mică în cazul primăriilor sectoarelor 1 si 6 (10% și 25%), într-o mare măsură în cazul primăriilor sectoarelor 3, 4 și 5 (42%, 52% si 46%) și într-o foarte mare măsură în cazul primăriei sectorului 2 (136%).
* Cea mai mare pondere în total a sumelor defalcate din taxa pe valoarea adăugată pentru finanțarea învățământului particular sau confesional acreditat a avut-o de-a lungul perioadei analizate Primăria Sectorului 3 (34% în 2020 și 2021, crescând la 35% în 2022).
* Pe locul doi ca pondere în total a sumelor defalcate din taxa pe valoarea adăugată pentru finanțarea învățământului particular sau confesional acreditat a avut-o de-a lungul perioadei analizate Primăria Sectorului 6 (24% în 2020, scăzând la 23% iîn 2021 și la 22% în 2022).
* Pe locul trei ca pondere în total a sumelor defalcate din taxa pe valoarea adăugată pentru finanțarea învățământului particular sau confesional acreditat a avut-o de-a lungul perioadei analizate Primăria Sectorului 1 (25% în 2020, crescând la 26% în 2021 și scăzând la 21% în 2022).
* Ponderile cele mai mici în total a sumelor defalcate din taxa pe valoarea adăugată pentru finanțarea învățământului particular sau confesional acreditat de-a lungul perioadei analizate au fost înregistrate la nivelul primăriilor sectoarelor 2, 4 sși 5 (8%, 10% și respectiv 4%).

**Figura 3 - Situația sumelor defalcate din taxa pe valoarea adăugată pentru finanțarea învățământului particular sau confesional acreditat ale primăriilor de sector din cadrul municipiului București, ca ponderi în total sume defalcate din taxa pe valoarea adăugată pentru finanțarea învățământului particular sau confesional acreditat la nivelul municipiului București în anul 2022**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

**Tabelul 6 - Situația subvenţiilor alocate primăriilor de sector din cadrul municipiului București (lei)**

|  |  |  |  |
| --- | --- | --- | --- |
| **Subvenţii (Cod clasificatie bugetara 42.02)** | **2020** | **2021** | **2022** |
| Primaria Sectorului 1 | 9.773.676 | 7.780.741 | 2.429.553 |
| Primaria Sectorului 2 | 2.502.767 | 7.069.442 | 23.691.697 |
| Primaria Sectorului 3 | 19.929.966 | 29.635.768 | 20.152.742 |
| Primaria Sectorului 4 | 17.388.870 | 23.346.061 | 39.035.217 |
| Primaria Sectorului 5 | 708.022 | 3.157.058 | 15.935.953 |
| Primaria Sectorului 6 | 13.751.019 | 11.507.061 | 18.607.568 |
| Primaria municipiului București | 118.152.372 | 128.877.217 | 146.554.177 |
| Total UAT-uri din municipiului București | 182.206.692 | 211.373.348 | 266.406.907 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Analizând datele din Tabelul 6 se pot face următoarele constatări referitor la evoluția subvențiilor la nivelul primăriilor de sector din cadrul municipiului București:

* În anul 2022 față de anul 2020 subvențiile alocate Primăriei municipiului București au crescut cu 24%; similar au crescut cu 35% și subvențiile alocate Primăriei Sectorului 6.
* În cazul Primăriei Sectorului 1, subvențiile au scăzut cu 75%, rămânând relativ constante în cazul Primăriei Sectorului 3.
* În ceea ce privește subvențiile alocate primăriilor sectoarelor 2,4 si 5 acestea au crescut foarte mult (124% la Sectorul 4, 847% Sectorul 2 și 1.151% la Sectorul 5).
* Cea mai mare pondere în total subvenții a avut-o de-a lungul perioadei analizate Primăria municipiului București (65% în 2020, scăzând la 61% in 2021 și la 55% în 2022).
* Pe locul doi ca pondere în total subvenții a avut-o de-a lungul perioadei analizate Primăria Sectorului 4 (10% în 2020 crescând la 11% în 2021 și la 15% în 2022).
* Ponderile cele mai mici în total subvenții de-a lungul perioadei analizate au fost înregistrate la nivelul primăriilor sectoarelor 2, 3, 5 si 6 (9%, 8% , 6% și respectiv 7% in 2022).
* Subvențiile alocate Primăriei Sectorului 1 au scăzut cel mai mult, ca pondere în total subvenții, de la 5% în 2020 la 1% în 2022.

**Figura 4 - Situația subventiilor alocate primăriilor de sector din cadrul municipiului București ca ponderi în total subvenții la nivelul municipiului București în anul 2022**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

1.5.2. Din perspectiva **cheltuielilor**, trebuie analizate execuțiile bugetare din perioada 2020-2022, pentru cele patru niveluri ale bugetelor locale, urmărind în special cheltuielile pentru învăţământ, sănătate și asistență socială, în contextul cheltuielilor bugetare totale, după cum urmează:

1. Totalul la nivelul tuturor bugetelor locale din România
2. Totalul cheltuielilor la nivelul administrațiilor publice locale din cadrul municipiului București
3. Cheltuielile Primăriei municipiului București
4. Cheltuielile primăriilor de sector din cadrul municipiului București
5. **Totalul la nivelul tuturor bugetelor locale** **din România**

**Tabelul 7 - Cheltuieli totale din bugetele locale pentru învățământ, sănătate și asigurări și asistență socială, la nivelul tuturor unităților administrativ teritoriale din România (lei)**

|  |  |  |  |  |
| --- | --- | --- | --- | --- |
| **Situația cheltuielilor din bugetele locale ale tuturor UAT-urilor din România (Lei)** | **Clasificație bugetară** | **2020** | **2021** | **2022** |
| **Total buget** |  | 72.244.716.914 | 77.077.581.877 | 88.556.346.167 |
| **Alte cheltuieli** |  | 51.477.722.737 | 54.975.341.442 | 61.978.384.923 |
| **Învăţământ** | 65.02 | 5.835.230.019 | 6.617.995.160 | 9.504.077.235 |
| **Sănătate** | 66.02 | 2.669.670.715 | 2.631.928.123 | 2.781.678.381 |
| **Asigurări și asistenţă socială** | 68.02 | 12.262.093.443 | 12.852.317.152 | 14.292.205.628 |

*Sursa:**Date consolidate privind execuțiile bugetare la nivel local, centralizate de Direcțiile Finanțelor Publice Locale 2020- 2022. Sumele bugetare sunt exprimate în lei. Bugetele cuprind toate sumele (nu doar cele pentru copil) cheltuite la capitolele „Învățământ”, „Sănătate” și „Asigurări și asistență socială” la nivelul tuturor unităților administrativ teritoriale din România*

Analizând datele din Tabelul 7 se pot face următoarele constatări referitor la evoluția cheltuielilor totale din bugetele locale pentru învățământ, sănătate și asigurări și asistență socială, la nivelul tuturor unităților administrativ teritoriale din România:

* Au existat unele evoluții semnificative ale domeniilor acoperite de diferitele niveluri ale administrației; dintre cele trei domenii analizate, bugetele locale au acoperit, în mare parte, cheltuieli legate de asigurări și asistentă socială, acestea crescând în perioada analizată de la 12,3 miliarde lei la 14,3 miliarde lei. Totuși, procentul cheltuielilor cu asigurările și asistența socială a scăzut ca pondere în totalul bugetelor locale de la 17% în 2020 la 16,1% în 2022. Scăderea nu este foarte mare, dar indica un trend descendent, care, coroborat cu banii primiți de la bugetul de stat, ce nu sunt o sumă constantă de-a lungul anilor, ba chiar din ce în ce mai puțini, poate influenta negativ situația unităților de asistentă socială.
* Se poate însă̆ observa o creștere semnificativă, atât în cifre absolute cât și în procente, a cheltuielilor cu învăţământul la nivel local începând cu anul 2020. De la aproximativ 5,8 miliarde lei cât era în 2020, suma se mărește cu peste 60%, ajungând la peste 9,5 miliarde în 2022. Procentul cheltuielilor cu învăţământul a crescut ca pondere în totalul bugetelor locale de la 8,1% în 2020 la 10,7% în 2022. Acest fapt se poate datora prioritizării acestui domeniu, ce necesită investiție constantă.
* Spre deosebire de domeniile învăţământ, precum și cel al asigurărilor și asistenței sociale care au înregistrat fluctuații, sănătatea a rămas relativ constantă ca sume și ca nivel procentual, în bugetele locale, procentul cheltuielilor pentru sănătate scăzând ușor ca pondere în totalul bugetelor locale de la 3,7% în 2020 la 3,1% în 2022.

**Figura 5 - Ponderea în cheltuielile totale a cheltuielilor pentru învățământ, sănătate și asigurări și asistență socială, la nivelul tuturor unităților administrativ teritoriale din România în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

1. **Totalul cheltuielilor la nivelul administrațiilor publice locale din municipiului București**

**Tabelul 8 - Situația cheltuieilor administrațiilor publice locale din municipiul București, incluzând Primăria municipiului București și primăriile celor șase sectoare (clasificația economică) (lei)**

|  |  |  |  |  |
| --- | --- | --- | --- | --- |
| Total municipiul București | Clasificație economică | 2020 | 2021 | 2022 |
| TOTAL CHELTUIELI | 50.02 | 10.451.702.563 | 11.032.253.046 | 12.820.591.264 |
| Cheltuieli de personal | 10 | 1.494.451.088 | 1.519.828.723 | 1.639.793.992 |
| Bunuri şi servicii | 20 | 2.658.920.661 | 2.389.446.044 | 2.961.774.581 |
| Dobânzi | 30 | 331.040.617 | 358.195.537 | 422.706.365 |
| Subvenţii | 40 | 1.728.397.966 | 2.310.401.613 | 2.513.152.606 |
| Transferuri între unităţi ale administraţiei publice | 51 | 1.091.837.291 | 1.031.256.996 | 1.118.325.525 |
| Alte transferuri | 55 | 141.319.640 | 164.119.495 | 193.442.341 |
| Proiecte cu finanţare din fonduri externe nerambursabile | 56 | 3.188.229 | 495.691 | 357.592 |
| Asistenţă socială | 57 | 820.195.340 | 727.981.713 | 783.952.874 |
| Proiecte cu finanţare din fonduri externe nerambursabile aferente cadrului financiar 2014-2020 | 58 | 103.848.624 | 527.760.822 | 488.955.707 |
| Alte cheltuieli | 59 | 359.973.368 | 340.532.665 | 490.269.401 |
| Cheltuieli de capital | 70 | 1.582.542.786 | 1.312.626.755 | 1.542.069.860 |
| Operatiuni financiare | 79 | 472.741.571 | 569.583.436 | 698.678.213 |
| Plăţi efectuate în anii precedenţi şi recuperate în anul curent | 84 | -336.754.618 | -219.976.444 | -32.887.793 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației economice, analizând cheltuielile administrațiilor publice locale din municipiul București din Tabelul 8, se pot face următoarele constatări referitor la evoluția cheltuielilor:

* Cheltuielile totale ale celor șapte administrații publice locale ale municipiului București au crescut cu 23% în 2022 față de 2020. Aceasta creștere a avut ca principală cauză creșterea cheltuielilor cu subvențiile administrației publice locale cu 45%, ponderea acestora în total cheltuieli crescând de la 17% în 2020 la 20% în 2022. O influență importantă a avut-o și creșterea cu 11% a cheltuielilor pentru bunuri si servicii, ponderea acestora în total cheltuieli scăzând totuși de la 25% în 2020 la 23% în 2022.
* De asemenea, o influență semnificativă a avut-o și creșterea cu 10% a cheltuielilor de personal, ponderea acestora în total cheltuieli scăzând însă de la 14% în 2020 la 13% în 2022.
* Deși cheltuiala aferentă proiectelor cu finanțare din fonduri externe nerambursabile aferente cadrului financiar 2014-2020 a crescut în 2022 față de 2020 de aproape patru ori (371%), influența în creșterea cheltuielilor totale a rămas minoră (chiar dacă ponderea acestei cheltuieli în total cheltuieli a crescut de la 1% în 2020 la 4% în 2022, ca ordin de mărime aceasta nu este semnificativă).
* Cheltuielile de capital au urmat o tendință inversă, acestea scăzând marginal cu 3%, ponderea acestora în total cheltuieli diminuându-se de la 15% în 2020 la 12% în 2022.
* Cheltuielile cu asistența socială au scăzut de asemenea cu 4%, ponderea acestora în total cheltuieli diminuându-se de la 8% în 2020 la 6% în 2022.

**Tabelul 9 - Situația cheltuieilor administrațiilor publice locale din municipiul București, incluzând Primăria municipiului București și primăriile celor șase sectoare (clasificația funcțională) (lei)**

|  |  |  |  |  |
| --- | --- | --- | --- | --- |
| **Total municipiul București** | **Clasificație funcțională** | **2020** | **2021** | **2022** |
| TOTAL CHELTUIELI |  | 10.451.702.563 | 11.032.253.046 | 12.820.591.264 |
| Servicii publice generale | 50.02 | 1.621.531.408 | 1.669.938.248 | 2.155.632.858 |
| Apărare, ordine publică şi siguranţă naţională | 59.02 | 308.631.331 | 235.937.931 | 248.463.472 |
| Învăţământ | 65.02 | 1.050.561.857 | 962.019.058 | 1.352.416.731 |
| Sănătate | 66.02 | 444.111.372 | 340.746.812 | 323.270.798 |
| Cultură, recreere şi religie | 67.02 | 1.291.368.578 | 1.165.523.031 | 1.342.364.742 |
| Asigurări şi asistenţă socială | 68.02 | 1.721.392.871 | 1.622.149.416 | 1.736.272.562 |
| Locuinte, servicii şi dezvoltare publică | 70.02 | 718.519.038 | 765.624.920 | 1.121.161.662 |
| Protectia mediului | 74.02 | 902.227.702 | 904.616.326 | 979.883.486 |
| Combustibili şi energie | 81.02 | 972.629.187 | 1.106.829.328 | 1.453.688.769 |
| Transporturi | 84.02 | 1.415.829.025 | 2.254.312.139 | 2.102.908.629 |
| Alte cheltuieli |  | 4.900.194 | 4.555.837 | 4.527.555 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației funcționale, se pot face următoarele constatări:

* Creșterea cu 23% a cheltuielilor totale ale celor șapte administrații publice locale din municipiul București au avut ca principală cauză creșterea cheltuielilor cu serviciile publice generale cu 33%, ponderea acestora în total cheltuieli crescând de la 16% în 2020 la 17% în 2022. O influență importantă a avut-o și creșterea cu 49% a cheltuielilor la capitolul Transporturi, ponderea acestora în total cheltuieli crescând de la 14% în 2020 la 16% în 2022.
* De asemenea, o influență semnificativă au avut-o și creșterea cu 49% a cheltuielilor la capitolul Combustibili si energie, ponderea acestora în total cheltuieli crescând de la 9% în 2020 la 11% în 2022.
* Semnificativă a fost și creșterea cu 29% a cheltuielilor la capitolul Învățământ, ponderea acestora în total cheltuieli crescând de la 10% în 2020 la 11% în 2022.
* O creștere importantă de 56% au înregistrat și cheltuielile de la capitolul Locuințe, servicii şi dezvoltare publică, ponderea acestora în total cheltuieli crescând de la 7% în 2020 la 9% în 2022.
* O creștere mai redusă de 9% au înregistrat cheltuielile de la capitolul Protecția mediului, ponderea acestora în total cheltuieli scăzând de la 9% în 2020 la 8% în 2022; similar cheltuielile de la capitolul Cultură, recreere şi religie au crescut cu doar 4%, ponderea acestora în total cheltuieli scăzând de la 12% în 2020 la 10% în 2022.
* Cheltuielile de la capitolul Asigurări şi asistență socială au crescut cu doar 1%, ponderea acestora în total cheltuieli scăzând de la 16% în 2020 la 14% în 2022.
* Cheltuielile de la capitolul Sănătate au urmat o tendință inversa, acestea scăzând cu 27%, ponderea acestora în total cheltuieli diminuându-se de la 4% în 2020 la 3% în 2022.

**Figura 6 - Ponderea în cheltuielile totale a cheltuielilor pentru învățământ, sănătate și asigurări și asistență socială,** **la nivelul tuturor unităților administrativ teritoriale din municipiul București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Conform graficelor de mai sus cheltuielile pentru învățământ au o pondere de 10,5% în cheltuielile totale ale municipiului București (inclusiv cele șase sectoare), foarte apropiată de ponderea de 10,7% de la nivel național.

În schimb, cheltuielile pentru asigurări şi asistenţă socială au o pondere de 13,5% în cheltuielile totale ale municipiului București (inclusiv cele șase sectoare), semnificativ mai puțin decât ponderea de 16,1% de la nivel național.

Cheltuielile pentru sănătate au o pondere de 2,5% în cheltuielile totale ale municipiului București (inclusiv cele șase sectoare), relativ apropiată de ponderea de 3,1% de la nivel național.

1. **Cheltuielile Primăriei municipiului București**

**Tabelul 10 - Situația cheltuieilor Primăriei municipiului București exclusiv primăriile celor șase sectoare (clasificația economică) (lei)**

|  |  |  |  |  |
| --- | --- | --- | --- | --- |
| **Primăria municipiului București** | **Clasificație economică** | **2020** | **2021** | **2022** |
| TOTAL CHELTUIELI | 50.02 | 4.418.644.984 | 5.001.971.944 | 5.249.665.813 |
| Cheltuieli de personal | 10 | 356.388.470 | 349.976.698 | 359.784.201 |
| Bunuri şi servicii | 20 | 407.264.820 | 384.408.728 | 446.313.617 |
| Dobânzi | 30 | 154.954.942 | 152.496.025 | 174.080.895 |
| Subvenţii | 40 | 1.723.976.966 | 2.306.401.613 | 2.509.037.149 |
| Transferuri între unităţi ale administraţiei publice | 51 | 682.530.098 | 569.566.757 | 627.151.763 |
| Alte transferuri | 55 | 38.080.226 | 55.477.129 | 56.802.911 |
| Proiecte cu finanţare din fonduri externe nerambursabile | 56 | 0 | 0 | 0 |
| Asistenţă socială | 57 | 443.247.607 | 323.950.866 | 305.081.521 |
| Proiecte cu finanţare din fonduri externe nerambursabile aferente cadrului financiar 2014-2020 | 58 | 88.108.437 | 400.425.764 | 254.567.541 |
| Alte cheltuieli | 59 | 172.882.824 | 109.955.587 | 213.728.348 |
| Cheltuieli de capital | 70 | 576.653.650 | 317.035.441 | 205.343.206 |
| Operatiuni financiare | 79 | 91.333.755 | 76.757.938 | 108.522.788 |
| Plăţi efectuate în anii precedenţi şi recuperate în anul curent | 84 | -316.776.811 | -44.480.602 | -10.748.127 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației economice, analizând cheltuielile Primăriei municipiului București din tabelul de mai sus, se pot face următoarele constatări referitor la evoluția cheltuielilor:

* Cheltuielile totale ale Primăriei municipiului București au crescut cu 19% în 2022 față de 2020. Aceasta creștere a avut ca principala cauză creșterea cheltuielilor cu subvențiile administrației publice locale cu 46%, ponderea acestora în total cheltuieli crescând de la 39% în 2020 la 48% în 2022. O influență importantă a avut-o și creșterea cu 10% a cheltuielilor pentru bunuri si servicii, ponderea acestora în total cheltuieli rămânând relativ constantă la 9%.
* O influență redusă a avut creșterea ușoară cu 1% a cheltuielilor de personal, ponderea acestora în total cheltuieli scăzând însă de la 8% în 2020 la 7% în 2022.
* Deși cheltuiala aferentă proiectelor cu finanțare din fonduri externe nerambursabile aferente cadrului financiar 2014-2020 a crescut în 2022 față de 2020 de aproape două ori (189%), influența în creșterea cheltuielilor totale a rămas minoră (chiar dacă ponderea acestei cheltuieli în total cheltuieli a crescut de la 2% în 2020 la 5% în 2022, ca ordin de mărime aceasta nu este semnificativă).
* Cheltuielile de capital au urmat o tendință inversă, acestea scăzând accentuat cu 64%, ponderea acestora în total cheltuieli diminuându-se de la 13% în 2020 la 4% în 2022.
* De asemenea, cheltuielile cu asistența socială au scăzut accentuat cu 31%, ponderea acestora în total cheltuieli diminuându-se de la 10% în 2020 la 6% în 2022.

**Tabelul 11 - Situația cheltuieilor Primăriei municipiului București exclusiv primăriile celor șase sectoare (clasificația funcțională) (lei)**

|  |  |  |  |  |
| --- | --- | --- | --- | --- |
| **Total Municipiul București** | **Clasificaţie funcţională** | **2020** | **2021** | **2022** |
| TOTAL CHELTUIELI |  | 4.418.644.984 | 5.001.971.944 | 5.249.665.813 |
| Servicii publice generale | 50.02 | 476.743.520 | 465.990.011 | 667.132.171 |
| Apărare, ordine publică şi siguranţă naţională | 59.02 | 68.832.449 | 63.965.746 | 66.967.008 |
| Învăţământ | 65.02 | 63.879.464 | 45.059.976 | 48.237.038 |
| Sănătate | 66.02 | 329.839.967 | 284.018.864 | 259.564.907 |
| Cultură, recreere şi religie | 67.02 | 473.732.965 | 431.714.590 | 428.395.580 |
| Asigurări şi asistenţă socială | 68.02 | 563.326.797 | 436.108.699 | 408.709.221 |
| Locuinte, servicii şi dezvoltare publică | 70.02 | 233.254.736 | 162.635.866 | 239.272.384 |
| Protectia mediului | 74.02 | 159.535.767 | 176.454.833 | 198.081.211 |
| Combustibili şi energie | 81.02 | 972.629.187 | 1.106.829.328 | 1.453.688.769 |
| Transporturi | 84.02 | 1.071.969.938 | 1.824.638.194 | 1.475.089.969 |
| Alte cheltuieli |  | 4.900.194 | 4.555.837 | 4.527.555 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației funcționale, se pot face următoarele constatări:

* Creșterea cu 19% a cheltuielilor totale ale Primăriei municipiului București a avut ca principală cauza creșterea cheltuielilor la capitolul Combustibili si energie cheltuielilor cu 49%, ponderea acestora în total cheltuieli crescând de la 22% în 2020 la 28% în 2022 precum și creșterea cu 38% a cheltuielilor la capitolul Transporturi, ponderea acestora în total cheltuieli crescând de la 24% în 2020 la 28% în 2022.
* De asemenea, o influență semnificativă a avut-o și creșterea cu 40% a cheltuielilor la capitolul Servicii publice generale, ponderea acestora în total cheltuieli crescând de la 11% în 2020 la 13% în 2022.
* Semnificativă a fost și creșterea cu 24% a cheltuielilor la capitolul Protecția mediului, ponderea acestora în total cheltuieli rămânând contantă la 4%.
* Cheltuielile de la capitolul Asigurări şi asistență socială au urmat o tendință inversă, acestea scăzând cu 27%, ponderea acestora în total cheltuieli diminuându-se de la 13% în 2020 la 8% în 2022.
* Similar, cheltuielile de la capitolul Sănătate au scăzut cu 21%, ponderea acestora în total cheltuieli diminuându-se de la 7% în 2020 la 5% în 2022.
* De asemenea, cheltuielile de la capitolul Învățământ au scăzut cu 24%, ponderea acestora în total cheltuieli rămânând contanta la 1%.

**Figura 7 - Ponderea în cheltuielile totale a cheltuielilor pentru învățământ, sănătate și asigurări și asistență socială, la nivelul Primăriei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Conform graficelor de mai sus cheltuielile pentru învățământ au o pondere de 0,9% în cheltuielile totale ale Primăriei municipiului București (exclusiv cele șase sectoare), de zece ori mai puțin decât ponderea de 10,5% de la nivelul municipiului București (inclusiv cele șase sectoare).

Similar, cheltuielile pentru asigurări şi asistență socială au o pondere de 7,8% în cheltuielile totale ale Primăriei municipiului București (exclusiv cele șase sectoare), la jumătate față de ponderea de 13,5% de la nivelul municipiului București (inclusiv cele șase sectoare).

În schimb, cheltuielile pentru sănătate au o pondere de 4,9% în cheltuielile totale ale Primăriei municipiului București (exclusiv cele șase sectoare), aproape dublă față de ponderea de 2,5% de la nivelul municipiului București (inclusiv cele șase sectoare).

1. **Cheltuielile primăriilor de sector din cadrul municipiului București**

**Tabelul 12 - Situația cheltuielilor primăriile celor șase sectoare, respectiv ale Primăriei municipiului București (lei)**

|  |  |  |  |
| --- | --- | --- | --- |
| **Total cheltuieli** | **2020** | **2021** | **2022** |
| Primaria Sectorului 1 | 1.296.393.463 | 832.348.654 | 1.179.216.555 |
| Primaria Sectorului 2 | 1.070.608.042 | 1.160.723.097 | 1.356.426.079 |
| Primaria Sectorului 3 | 1.157.443.472 | 1.270.099.977 | 1.603.872.182 |
| Primaria Sectorului 4 | 859.837.719 | 1.001.579.885 | 1.269.931.942 |
| Primaria Sectorului 5 | 649.364.270 | 715.586.677 | 953.772.622 |
| Primaria Sectorului 6 | 999.410.613 | 1.049.942.812 | 1.207.706.071 |
| Primaria municipiului București | 4.418.644.984 | 5.001.971.944 | 5.249.665.813 |
| Total UAT-uri din municipiului București | 10.451.702.563 | 11.032.253.046 | 12.820.591.264 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Analizând evoluția cheltuielilor totale ale UAT-urilor din cadrul municipiului București prezentate în Tabelul 12, se pot face următoarele constatări:

* Cheltuielile Primăriei Sectorului 4 au avut cea mai mare creștere (48%) în 2022 față de 2020, ponderea acestora în total cheltuieli crescând de la 8% în 2020 la 10% în 2022.
* Cheltuielile Primăriei Sectorului 5 s-au situat pe locul doi crescând cu 47% în 2022 față de 2020, ponderea acestora în total cheltuieli crescând de la 6% în 2020 la 7% în 2022.
* Cheltuielile Primăriei Sectorului 3 s-au situat pe locul trei crescând cu 39% în 2022 față de 2020, ponderea acestora în total cheltuieli crescând de la 11% în 2020 la 13% în 2022. Dintre toate primăriile de sector Primăria Sectorului 3 are cea mai mare pondere din punct de vedere a cheltuielilor în total cheltuieli, cu excepția Primăriei municipiului București.
* Cheltuielile Primăriei Sectorului 2 s-au situat pe locul patru crescând cu 27% în 2022 față de 2020, ponderea acestora în total cheltuieli crescând de la 10% în 2020 la 11% în 2022.
* Cheltuielile Primăriei municipiului București s-au situat pe locul cinci crescând cu 19% în 2022 față de 2020, ponderea acestora în total cheltuieli scăzând de la 42% în 2020 la 41% în 2022. Dintre toate primăriile de sector Primăria Sectorului 5 are cea mai mica pondere din punct de vedere a cheltuielilor în total cheltuieli.
* Cheltuielile Primăriei Sectorului 6 s-au situat pe locul șase crescând cu 21% în 2022 față de 2020, ponderea acestora în total cheltuieli scăzând de la 10% în 2020 la 9% în 2022.
* Cheltuielile Primăriei Sectorului 1 s-au situat pe ultimul loc scăzând cu 9% în 2022 față de 2020, ponderea acestora în total cheltuieli scăzând de la 12% în 2020 la 9% în 2022.

**Figura 8 - Ponderile în cheltuielile totale ale cheltuielilor celor șase sectoare, respectiv ale Primariei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

**Tabelul 13 - Situația cheltuieilor de personal ale primăriilor celor șase sectoare respectiv, ale Primăriei municipiului București (lei)**

|  |  |  |  |
| --- | --- | --- | --- |
| **Cheltuieli de personal** | **2020** | **2021** | **2022** |
| Primaria Sectorului 1 | 254.690.943 | 241.078.088 | 235.052.666 |
| Primaria Sectorului 2 | 240.472.227 | 244.945.635 | 268.044.775 |
| Primaria Sectorului 3 | 173.402.262 | 188.506.460 | 229.071.936 |
| Primaria Sectorului 4 | 150.592.784 | 169.125.836 | 156.507.456 |
| Primaria Sectorului 5 | 133.290.883 | 144.304.668 | 178.102.226 |
| Primaria Sectorului 6 | 185.613.519 | 181.891.338 | 213.230.732 |
| Primaria municipiului București | 356.388.470 | 349.976.698 | 359.784.201 |
| Total UAT-uri din municipiului București | 1.494.451.088 | 1.519.828.723 | 1.639.793.992 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației economice, analizând cheltuielile de personal ale UAT-urilor din cadrul municipiului București prezentate în Tabelul 13, se pot face următoarele constatări:

* Cheltuielile de personal ale Primăriei Sectorului 5 au avut cea mai mare creștere (34%) în 2022 față de 2020, ponderea acestora în totalul cheltuielilor primăriei Sectorului 5 scăzând totuși de la 21% în 2020 la 19% în 2022.
* Cheltuielile de personal ale Primăriei Sectorului 3 s-au situat pe locul doi crescând cu 32% în 2022 față de 2020, ponderea acestora în totalul cheltuielilor primăriei Sectorului 3 scăzând totuși de la 15% în 2020 la 14% în 2022.
* Cheltuielile de personal ale Primăriei Sectorului 6 s-au situat pe locul trei crescând cu 15% în 2022 față de 2020, ponderea acestora în total cheltuieli scăzând de la 19% în 2020 la 18% în 2022.
* Cheltuielile de personal ale Primăriei Sectorului 2 s-au situat pe locul patru crescând cu 11% în 2022 față de 2020, ponderea acestora în total cheltuieli scăzând de la 22% în 2020 la 20% în 2022.
* Cheltuielile de personal ale Primăriei Sectorului 4 s-au situat pe locul cinci crescând cu 4% în 2022 față de 2020, ponderea acestora în total cheltuieli scăzând de la 18% în 2020 la 12% în 2022. Dintre toate primăriile de sector Primăria Sectorului 4 are cea mai mica pondere a cheltuielilor de personal în totalul cheltuielilor primăriei Sectorului 4, cu excepția Primăriei municipiului București.
* Cheltuielile de personal ale Primăriei municipiului București s-au situat pe locul 6 crescând doar cu 1% în 2022 față de 2020, ponderea acestora în total cheltuieli scăzând de la 8% în 2020 la 7% în 2022. Primăria municipiului București are cea mai mica pondere a cheltuielilor de personal în totalul cheltuielilor primăriei municipiului București.
* Cheltuielile de personal ale Primăriei Sectorului 1 s-au situat pe ultimul loc scazând cu 8% în 2022 față de 2020, ponderea acestora în total cheltuieli rămânând constantă la 20%.
* Primăriile sectoarelor 1 si 2 au cele mai mari ponderi a cheltuielilor de personal în total cheltuieli, respectiv 20%.

**Figura 9 - Ponderile cheltuielilor de personal în cheltuielile celor șase sectoare, respectiv ale Primăriei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

**Tabelul 14 - Situația cheltuieilor cu bunuri si servicii ale primăriilor celor șase sectoare, respectiv ale Primăriei municipiului București (lei)**

|  |  |  |  |
| --- | --- | --- | --- |
| **Cheltuieli cu bunuri si servicii** | **2020** | **2021** | **2022** |
| Primaria Sectorului 1 | 611.725.417 | 420.684.183 | 571.177.839 |
| Primaria Sectorului 2 | 348.829.541 | 316.886.505 | 299.786.266 |
| Primaria Sectorului 3 | 308.973.542 | 234.310.425 | 342.293.577 |
| Primaria Sectorului 4 | 374.355.300 | 379.764.925 | 548.173.321 |
| Primaria Sectorului 5 | 224.226.158 | 287.659.329 | 395.404.091 |
| Primaria Sectorului 6 | 383.545.883 | 365.731.949 | 358.625.870 |
| Primaria municipiului București | 407.264.820 | 384.408.728 | 446.313.617 |
| Total UAT-uri din municipiului București | 2.658.920.661 | 2.389.446.044 | 2.961.774.581 |

**Sursa***: site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației economice, analizând cheltuielile cu bunuri si servicii ale UAT-urilor din cadrul municipiului București, din Tabelul 14, se pot face următoarele constatări:

* Cheltuielile cu bunuri si servicii ale Primăriei Sectorului 5 au avut cea mai mare creștere (76%) în 2022 față de 2020, ponderea acestora în totalul cheltuielilor primăriei Sectorului 5 majorându-se de la 35% în 2020 la 41% în 2022.
* Cheltuielile cu bunuri si servicii ale Primăriei Sectorului 4 s-au situat pe locul doi crescând cu 46% în 2022 față de 2020, ponderea acestora în totalul cheltuielilor primăriei Sectorului 3 scăzând totuși de la 44% în 2020 la 43% în 2022.
* Cheltuielile cu bunuri si servicii ale Primăriei Sectorului 3 s-au situat pe locul trei crescând cu 11% în 2022 față de 2020, ponderea acestora în totalul cheltuielilor primăriei Sectorului 3 scăzând de la 27% în 2020 la 21% în 2022.
* Cheltuielile cu bunuri si servicii ale Primăriei municipiului București s-au situat pe locul patru crescând cu 10% în 2022 față de 2020, ponderea acestora în totalul cheltuielilor primăriei municipiului București rămânând constanta la 9%. Primăria municipiului București are cea mai mica pondere a cheltuielilor cu bunuri si servicii în totalul cheltuielilor primăriei municipiului București.
* Cheltuielile cu bunuri si servicii ale Primăriei Sectorului 6 s-au situat pe locul cinci scăzând cu 6% în 2022 față de 2020, ponderea acestora în totalul cheltuielilor primăriei Sectorului 6 scăzând de la 38% în 2020 la 30% în 2022.
* Cheltuielile cu bunuri si servicii ale Primăriei Sectorului 1 s-au situat pe locul șase scăzând cu 7% în 2022 față de 2020, ponderea acestora în totalul cheltuielilor primăriei Sectorului 1 crescând totuși de la 47% în 2020 la 48% în 2022. Dintre toate primăriile de sector Primăria Sectorului 1 are cea mai mare pondere a cheltuielilor cu bunuri si servicii în totalul cheltuielilor primăriei Sectorului 1.
* Cheltuielile cu bunuri si servicii ale Primăriei Sectorului 2 s-au situat pe ultimul loc scăzând cu 14% în 2022 față de 2020, ponderea acestora în totalul cheltuielilor primăriei Sectorului 2 crescând totuși de la 33% în 2020 la 22% în 2022.

**Figura 10 - Ponderile cheltuielilor cu bunuri și servicii în cheltuielile celor șase sectoare, respectiv ale Primariei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

**Tabelul 15 - Situația cheltuieilor de capital ale primăriilor celor șase sectoare, respectiv ale Primăriei municipiului București (lei)**

|  |  |  |  |
| --- | --- | --- | --- |
| **Cheltuieli cu bunuri si servicii** | **2020** | **2021** | **2022** |
| Primaria Sectorului 1 | 207.777.452 | 34.082.902 | 64.755.735 |
| Primaria Sectorului 2 | 108.497.039 | 195.205.038 | 312.174.048 |
| Primaria Sectorului 3 | 229.004.154 | 241.676.931 | 383.585.319 |
| Primaria Sectorului 4 | 208.033.094 | 200.237.734 | 193.476.516 |
| Primaria Sectorului 5 | 97.207.919 | 111.718.150 | 142.891.632 |
| Primaria Sectorului 6 | 155.369.478 | 212.670.559 | 239.843.404 |
| Primaria municipiului București | 576.653.650 | 317.035.441 | 205.343.206 |
| Total UAT-uri din municipiului București | 1.582.542.786 | 1.312.626.755 | 1.542.069.860 |

**Sursa***: site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației economice, analizând cheltuielile de capital ale UAT-urilor din cadrul municipiului București, din Tabelul 15 se pot face următoarele constatări:

* Cheltuielile de capital ale Primăriei Sectorului 2 au avut cea mai mare creștere (188%) în 2022 față de 2020, ponderea acestora în totalul cheltuielilor primăriei Sectorului 2 majorându-se de la 10% în 2020 la 23% în 2022.
* Cheltuielile de capital ale Primăriei Sectorului 3 s-au situat pe locul doi crescând cu 68% în 2022 față de 2020, ponderea acestora în totalul cheltuielilor primăriei Sectorului 3 crescând de la 20% în 2020 la 24% în 2022. Primăria Sectorului 3 are cea mai mare pondere a cheltuielilor de capital în totalul cheltuielilor primăriei Sectorului 3.
* Cheltuielile de capital ale Primăriei Sectorului 6 s-au situat pe locul trei crescând cu 54% în 2022 față de 2020, ponderea acestora în total cheltuieli crescând de la 16% în 2020 la 20% în 2022.
* Cheltuielile de capital ale Primăriei Sectorului 5 s-au situat pe locul 4 crescând cu 47% în 2022 față de 2020, ponderea acestora în totalul cheltuielilor primăriei, rămânând constantă la 15%.
* Cheltuielile de capital ale Primăriei Sectorului 4 s-au situat pe locul cinci scăzând cu 7% în 2022 față de 2020, ponderea acestora în total cheltuieli total cheltuieli ale Primăriei Sectorului 4 scazând de la 24% în 2020 la 15% în 2022.
* Cheltuielile de capital ale Primăriei municipiului București s-au situat pe locul șase scăzând cu 64% în 2022 față de 2020, ponderea acestora în totalul cheltuielilor primăriei municipiului București scăzând de la 13% în 2020 la 4% în 2022. Primăria municipiului București are cea mai mică pondere a cheltuielilor de capital în totalul cheltuielilor primăriei.
* Cheltuielile de capital ale Primăriei Sectorului 1 s-au situat pe ultimul loc scăzând cu 69% în 2022 față de 2020, ponderea acestora în total cheltuieli scăzând de la 16% în 2020 la 5% în 2022. Dintre toate primăriile de sector, Primăria Sectorului 1 are cea mai mica pondere a cheltuielilor de capital în totalul cheltuielilor primăriei, cu excepția Primăriei municipiului București.

**Figura 11 - Ponderile cheltuielilor de capital în cheltuielile ale celor șase sectoare, respectiv ale Primariei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

**Tabelul 16 - Situația cheltuieilor pentru Învăţământ ale primăriilor celor șase sectoare, respectiv ale Primăriei municipiului București (lei)**

|  |  |  |  |
| --- | --- | --- | --- |
| **Cheltuieli pentru Învăţământ** | **2020** | **2021** | **2022** |
| Primaria Sectorului 1 | 299.633.758 | 251.009.069 | 324.267.605 |
| Primaria Sectorului 2 | 240.841.938 | 228.722.290 | 380.555.718 |
| Primaria Sectorului 3 | 162.391.410 | 165.580.553 | 221.386.364 |
| Primaria Sectorului 4 | 83.663.906 | 93.139.029 | 138.564.391 |
| Primaria Sectorului 5 | 63.989.069 | 48.635.132 | 74.751.812 |
| Primaria Sectorului 6 | 136.162.312 | 129.873.009 | 164.653.803 |
| Primaria municipiului București | 63.879.464 | 45.059.976 | 48.237.038 |
| Total UAT-uri din municipiului București | 1.050.561.857 | 962.019.058 | 1.352.416.731 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației funcționale, analizând cheltuielile pentru Învăţământ ale UAT-urilor din cadrul municipiului București, din Tabelul 16 se pot face următoarele constatări:

* Cheltuielile pentru Învăţământ ale Primăriei Sectorului 4 au avut cea mai mare creștere (66%) în 2022 față de 2020, ponderea acestora în totalul cheltuielilor primăriei Sectorului 4 crescând de la 10% în 2020 la 11% în 2022.
* Cheltuielile pentru Învăţământ ale Primăriei Sectorului 2 s-au situat pe locul doi crescând cu 58% în 2022 față de 2020, ponderea acestora în totalul cheltuielilor primăriei Sectorului 3 crescând totuși de la 22% în 2020 la 28% în 2022. Primăria Sectorului 2 are cea mai mare pondere a cheltuielilor pentru Învăţământ în totalul cheltuielilor primăriei Sectorului 2.
* Cheltuielile pentru Învăţământ ale Primăriei Sectorului 3 s-au situat pe locul trei crescând cu 36% în 2022 față de 2020, ponderea acestora în total cheltuieli rămânând constantă la 14%.
* Cheltuielile pentru Învăţământ ale Primăriei Sectorului 6 s-au situat pe locul patru crescând cu 21% în 2022 față de 2020, ponderea acestora în total cheltuieli rămânând constantă la 14%.
* Cheltuielile pentru Învăţământ ale Primăriei Sectorului 5 s-au situat pe locul cinci crescând cu 17% în 2022 față de 2020, ponderea acestora în total cheltuieli scăzând de la 10% în 2020 la 8% în 2022. Dintre toate primăriile de sector Primăria Sectorului 5 are cea mai mică pondere a cheltuielilor pentru Învăţământ în totalul cheltuielilor primăriei Sectorului 5, cu excepția Primăriei municipiului București.
* Cheltuielile pentru Învăţământ ale Primăriei Sectorului 1 s-au situat pe locul șase crescând cu 8% în 2022 față de 2020, ponderea în total cheltuieli rămânând constantă la 20%.
* Cheltuielile pentru Învăţământ ale Primăriei municipiului București s-au situat pe ultimul loc scăzând cu 24% în 2022 față de 2020, ponderea acestora în totalul cheltuielilor primăriei municipiului București rămânând constantă la 1%. Primăria municipiului București are cea mai mică pondere a cheltuielilor pentru Învăţământ în totalul cheltuielilor primăriei municipiului București.
* Cheltuielile pentru Învăţământ ale Primăriei Sectorului 1 s-au situat pe ultimul loc scăzând cu 8% în 2022 față de 2020, ponderea acestora în totalul cheltuielilor primăriei Sectorului 1 crescând totuși de la 23% în 2020 la 27% în 2022.

**Figura 12 - Ponderile cheltuielilor pentru Învăţământ în cheltuielile ale celor sase sectoare, respectiv ale Primariei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

**Tabelul 17 - Situația cheltuieilor pentru Sănătate ale primăriilor celor șase sectoare, respectiv ale Primăriei municipiului București (lei)**

|  |  |  |  |
| --- | --- | --- | --- |
| **Cheltuieli pentru Sănătate** | **2020** | **2021** | **2022** |
| Primaria Sectorului 1 | 88.199.005 | 45.036.846 | 46.285.465 |
| Primaria Sectorului 2 | 5.664.669 | 3.172.275 | 3.859.844 |
| Primaria Sectorului 3 | 1.206.693 | 2.872.737 | 2.827.203 |
| Primaria Sectorului 4 | 2.132.339 | 1.771.802 | 2.116.828 |
| Primaria Sectorului 5 | 17.068.699 | 3.874.175 | 7.713.848 |
| Primaria Sectorului 6 | 0 | 113 | 902.703 |
| Primaria municipiului București | 329.839.967 | 284.018.864 | 259.564.907 |
| Total UAT-uri din municipiului București | 444.111.372 | 340.746.812 | 323.270.798 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației funcționale, analizând cheltuielile pentru Sănătate ale UAT-urilor din cadrul municipiului București, din Tabelul 17 se pot face următoarele constatări:

* Cheltuielile pentru Sănătate ale Primăriei Sectorului 3 au avut cea mai mare creștere (134%) în 2022 față de 2020, ponderea acestora în totalul cheltuielilor primăriei, crescând de la 0,1% în 2020 la 0,2% în 2022.
* Cheltuielile pentru Sănătate ale Primăriei Sectorului 4 s-au situat pe locul doi scăzând cu 1% în 2022 față de 2020, ponderea acestora în total cheltuieli rămânând constantă la 0,2%.
* Cheltuielile pentru Sănătate ale Primăriei municipiului București s-au situat pe locul 3 scăzând cu 21% în 2022 față de 2020, ponderea acestora în totalul cheltuielilor primăriei crescând de la 7,5% în 2020 la 4,9% în 2022. Primăria municipiului București are cea mai mare pondere a cheltuielilor pentru Sănătate în totalul cheltuielilor primăriei.

**Figura 13 - Ponderile cheltuielilor de personal în cheltuielile ale celor șase sectoare, respectiv ale Primariei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

* Cheltuielile pentru Sănătate ale Primăriei Sectorului 2 s-au situat pe locul patru scăzând cu 32% în 2022 față de 2020, ponderea acestora în totalul cheltuielilor primăriei, scăzând de la 0,5% în 2020 la 0,3% în 2022.
* Cheltuielile pentru Sănătate ale Primăriei Sectorului 1 s-au situat pe locul cinci scăzând cu 48% în 2022 față de 2020, ponderea acestora în totalul cheltuielilor primăriei, scăzând de la 6,8% în 2020 la 3,9% în 2022. Dintre toate primăriile de sector Primăria Sectorului 1 are cea mai mare pondere a cheltuielilor pentru Sănătate în totalul cheltuielilor primăriei, cu excepția Primăriei municipiului București.
* Cheltuielile pentru Sănătate ale Primăriei Sectorului 5 s-au situat pe locul șase scăzând cu 55% în 2022 față de 2020, ponderea acestora în totalul cheltuielilor primăriei, scăzând de la 2,6% în 2020 la 0,8% în 2022.
* Cheltuielile pentru Sănătate ale Primăriei Sectorului 6 s-au situat pe ultimul loc crescând la aproximativ 900 mii lei în 2022 față de 2020 când nu a înregistrat cheltuieli pentru sănătate, ponderea acestora în totalul cheltuielilor primăriei fiind de 0,1%. Primăria Sectorului 6 are cea mai mică pondere a cheltuielilor pentru Sănătate în totalul cheltuielilor primăriei.

**Tabelul 18 - Situația cheltuieilor pentru Asigurări şi asistenţă socială ale primăriilor celor șase sectoare, respectiv ale Primăriei municipiului București (lei)**

|  |  |  |  |
| --- | --- | --- | --- |
| **Cheltuieli pentru Asigurări şi asistenţă socială** | **2020** | **2021** | **2022** |
| Primaria Sectorului 1 | 210.407.472 | 200.716.512 | 217.033.866 |
| Primaria Sectorului 2 | 225.132.504 | 231.458.881 | 259.388.968 |
| Primaria Sectorului 3 | 174.651.135 | 200.788.238 | 210.006.549 |
| Primaria Sectorului 4 | 136.641.228 | 151.059.614 | 166.797.529 |
| Primaria Sectorului 5 | 155.066.389 | 170.455.222 | 211.624.348 |
| Primaria Sectorului 6 | 256.167.346 | 231.562.250 | 262.712.081 |
| Primaria municipiului București | 563.326.797 | 436.108.699 | 408.709.221 |
| Total UAT-uri din municipiului București | 1.721.392.871 | 1.622.149.416 | 1.736.272.562 |

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

Din perspectiva clasificației funcționale, analizând cheltuielile pentru Asigurări şi asistență socială ale UAT-urilor din cadrul Municipiului București, din Tabelul 18 se pot face următoarele constatări:

* Cheltuielile pentru Asigurări şi asistență socială ale Primăriei Sectorului 5 au avut cea mai mare creștere (36%) în 2022 față de 2020, ponderea acestora în totalul cheltuielilor primăriei, scăzând de la 24% în 2020 la 22% în 2022.
* Cheltuielile pentru Asigurări şi asistență socială ale Primăriei Sectorului 4 s-au situat pe locul doi crescând cu 22% în 2022 față de 2020, ponderea acestora în totalul cheltuielilor primăriei, scăzând de la 16% în 2020 la 13% în 2022.
* Cheltuielile pentru Asigurări şi asistență socială ale Primăriei Sectorului 3 s-au situat pe locul trei crescând cu 20% în 2022 față de 2020, ponderea acestora în totalul cheltuielilor primăriei, scăzând de la 15% în 2020 la 13% în 2022.
* Cheltuielile pentru Asigurări şi asistență socială ale Primăriei Sectorului 2 s-au situat pe locul patru crescând cu 15% în 2022 față de 2020, ponderea acestora în totalul cheltuielilor primăriei, scăzând de la 21% în 2020 la 19% în 2022.
* Cheltuielile pentru Asigurări şi asistență socială ale Primăriei Sectorului 6 s-au situat pe locul cinci crescând cu 3% în 2022 față de 2020, ponderea acestora în totalul cheltuielilor primăriei, scăzând de la 26% în 2020 la 22% în 2022.
* Cheltuielile pentru Asigurări şi asistență socială ale Primăriei Sectorului 1 s-au situat pe locul șase crescând cu 3% în 2022 față de 2020, ponderea acestora în totalul cheltuielilor primăriei, crescând de la 16% în 2020 la 18% în 2022.
* Cheltuielile pentru Asigurări şi asistență socială ale Primăriei municipiului București s-au situat pe ultimul loc scăzând cu 27% în 2022 față de 2020, ponderea acestora în totalul cheltuielilor primăriei scăzând de la 13% în 2020 la 8% în 2022. Primăria municipiului București are cea mai mică pondere a cheltuielilor pentru Asigurări şi asistență socială în totalul cheltuielilor primăriei.
* Primăriile sectoarelor 5 si 6 au cea mai mare pondere a cheltuielilor pentru Asigurări şi asistență socială în totalul cheltuielilor primăriei, respectiv 22%.
* Primăriile sectoarelor 3 si 4 au cea mai mica pondere a cheltuielilor pentru Asigurări şi asistență socială în totalul cheltuielilor primăriei, respectiv 13%,, cu excepția Primăriei municipiului București.

**Figura 14 - Ponderile cheltuielilor pentru Asigurări şi asistență socială în cheltuielile ale celor șase sectoare, respectiv ale Primariei municipiului București în anul 2022 (%)**

*Sursa: Site-ul Ministerului Dezvoltării, Lucrărilor Publice și Administrației / Direcția Generală Administrație Publică / Direcția pentru Politici Fiscale și Bugete Locale, mai 2024*

## **Nivelul de trai al populației**

În intervalul 2007 - 2018 regiunea București-Ilfov a înregistrat cea mai redusă proporţie a persoanelor expuse riscului de sărăcie sau excluziune socială, fiind mult sub media națională. Poziția favorabilă a regiunii București-Ilfov, în special a municipiului București, este un rezultat al predominanței populației urbane, corelată cu veniturile mai ridicate decât în celelalte regiuni. De exemplu, câștigul salarial mediu net lunar în municipiul București era de 3.666 lei, în anul 2018, adică cu 40% mai mare decât media națională și cu 60% mai mare decât media pe regiunile cu cele mai mari rate de sărăcie și excluziune socială, Nord-Est și Sud-Vest Oltenia. De asemenea, veniturile totale medii lunare pentru o persoană depășeau 2.500 lei în regiunea București-Ilfov, față de 1.631 lei media națională, 1.420 lei în Sud-Vest Oltenia, respectiv sub 1.300 lei în regiunea Nord-Est.Indicatorul privind persoanele care au venituri disponibile inferioare pragului de sărăcie poziționează regiunea București-Ilfov net superior celorlalte regiuni din România. Ponderea în populație a persoanelor cu venituri sub pragul de sărăcie a scăzut din 2013 până în 2018 la mai puțin de jumătate, de la 8,9% la 4,1%. Chiar dacă municipiul București are cea mai mică rată de sărăcie și excluziune socială de la nivel național, în valori absolute, în București trăiesc mai multe persoane cu risc de sărăcie decât cumulat în alte 14 judeţe (cu rate de sărăcie mai mari). De aceea trebuie alocate resurse în vederea reducerii sărăciei și către persoanele sărace (sau în risc de sărăcie și excluziune socială) care trăiesc în București, deși, în termeni relativi, Bucureștiul este un municipiu mai ”bogat” decât toate celelalte municipii și orașe din România.[[13]](#footnote-14)

## **Statistici despre copii**

În general, se constată că deși există date referitoare la copii din surse publice sau strategii locale, totuși se remarcă un nivel scăzut de transparență, disponibilitate sau corelare interinstituțională a datelor, și deseori datele sunt insuficient dezagregate pe tipuri de servicii, grupuri vulnerabile, gen etc.

# **Obținerea de rezultate pentru copii în sfera anumitor drepturi ale copilului**

## **2.1. Accesul la servicii esențiale de calitate**

### **2.1.1. Educație**

#### 2.1.1.1. Sistemul de educație

**Populația de vârstă școlară.** Evoluția numărului copiilor de vârstă școlară (0-19 ani) rezidenți în municipiul București în ultimii trei ani este constantă, ușor ascendentă, crescând de la 386.712 copii în 2021, la 391.635 în 2023. Remarcăm scăderea numărului de copii pentru intervalul de vârstă 0 – 4 ani de la 108.880 în 2021 la 103.607 în 2023 (4,8%). Evoluția raportului fete-băieți urmează o traiectorie asemănătoare.

**Tabelul 19 - Evoluția populației de vârstă școlară pe niveluri de vârstă**

|  |  |  |  |  |  |  |
| --- | --- | --- | --- | --- | --- | --- |
| **Vârstă** | **2021** | | **2022** | | **2023** | |
| **0-4 ani** | ***108.880*** | | ***107.817*** | | ***103.607*** | |
| **M** | **F** | **M** | **F** | **M** | **F** |
| 56.020 | 52.860 | 55.599 | 52.218 | 53.341 | 50.266 |
| **5-9 ani** | **96.022** | | **97.640** | | **99.609** | |
| 49.527 | 46.495 | 50.336 | 47.304 | 51.329 | 48.280 |
| **10-14 ani** | **100.626** | | **100.676** | | **100.223** | |
| 51.741 | 48.885 | 51.793 | 48.883 | 51.628 | 48.595 |
| **15-19 ani** | **81.184** | | **85.129** | | **88.196** | |
| 41.857 | 39.327 | 43.946 | 41.183 | 45.309 | 42.887 |
| **Total** | **386.712** | | **391.262** | | **391.635** | |

*Sursa: INS, Tempo online, accesat aprilie 2024*

**Infrastructura școlară.** În anul școlar 2021-2022, copiii din municipiul București au avut acces la 658 de instituții de învățământ publice și private, acoperind toate nivelurile de școlarizare, de la învățământul ante preșcolar până la cel liceal (teoretic, tehnic și profesional), conform Tabelului 20.

**Tabelul 20 - Repartiția unităților școlare pe niveluri de învățământ și forme de proprietate**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **2020** | | **2021** | | **2022** | | |
|  | **Total** | **597** | | **623** | | **658** | | |
|  | Public | Privat | Public | Privat | Public | | Privat |
| 417 | 180 | 415 | 208 | 420 | | 238 |
| **Creșe** | Total | **6** | | **3** | | **9** | | |
|  | 0 | 6 | 0 | 3 | 5 | 4 | |
| **Grădinițe** | Total | **230** | | **257** | | **279** | | |
|  | 125 | 105 | 125 | 132 | 125 | 154 | |
| **Școli primare și gimnaziale** | Total | **197** | | **201** | | **204** | | |
|  | 171 | 26 | 171 | 30 | 171 | 33 | |
| **Licee și grupuri școlare** | Total | **124** | | **123** | | **127** | | |
|  | 103 | 21 | 102 | 21 | 102 | 25 | |

*Sursa: INS, Tempo online, accesat aprilie 2024*

În ultimii trei ani, numărul unităților școlare a crescut de la 597 în 2020 la 658 în 2022. Această creștere se datorează în principal școlilor private, al căror număr a crescut de la 180 în 2020 la 238 în 2022. Așa cum se poate constata și din Tabelul 20, în învățământul antepreșcolar până în anul 2022 nu a existat nici o unitate publică, iar numărul grădinițelor private a depășit încă din 2021 numărul celor publice. Numărul unităților de învățământ la celelalte niveluri de învățământ a rămas relativ constant.

Școlile din Municipiul București pun la dispoziția copiilor un număr semnificativ de laboratoare de specialitate (Tabelul 21), ceea ce reprezintă unul dintre elementele care sporesc gradul de atractivitate și eficacitate a învățământului bucureștean[[14]](#footnote-15). În ceea ce privește dotarea unităților școlare de la nivelul învățământului secundar superior, cele 127 de licee și grupuri școlare beneficiază de 708 laboratoare.

**Tabelul 21 - Evoluția numărului de laboratoare școlare pe niveluri de învățământ**

|  |  |  |  |
| --- | --- | --- | --- |
| **Niveluri de învățământ** | **2020** | **2021** | **2022** |
| Primar și gimnazial (inclusiv învățământul special) | 536 | 532 | 532 |
| Liceal | 692 | 692 | 708 |
| Profesional | 16 | 4 | 11 |
| ***Total*** | ***3.974*** | ***3.945*** | ***3.955*** |

*Sursa: INS, Tempo online, accesat aprilie 2024*

În același timp, datele colectate prin interviuri pentru acest studiu indică, în general, o percepție pozitivă asupra nivelului de dotare al laboratoarelor și infrastructurii digitale existente în școlile și liceele din București, ceea ce pare să faciliteze aplicarea curriculumului actual și să contribuie la rezultatele școlare bune obținute de elevii bucureșteni. Eficacitatea acestor laboratoare ar putea fi încă și mai mare dacă ar fi utilizate la potențialul lor real. Nivelul de pregătire al unei părți a cadrelor didactice pentru utilizarea acestei infrastructuri în procesul de predare-învățare-evaluare pare a fi perfectibil, conform opiniei persoanelor intervievate. „Mulți profesori nu folosesc tablele interactive existente în școli, investiția este inutilă...” afirmă unul dintre elevii intervievați.

Infrastructura educațională din municipiul București include și 383 săli de sport (Tabelul 22), cu 3 mai multe decât în anul 2020, precum și 398 terenuri de sport. Acestea oferă copiilor posibilitatea unei dezvoltări complexe, atât la nivel cognitiv dar și al motricității.

Totuși, infrastructura educațională nu s-a dezvoltat în concordanță cu creșterea continuă a populației școlare (+12% în 2020 față de 2012), ceea ce a avut un impact negativ inclusiv din perspectiva ecartului intraregional. Municipiul București deține cea mai mare rată netă de cuprindere în învăţământ la nivel național 98,6%, însă 40% din școlile sunt supraaglomerate, respectiv 78% dintre unități funcționează în 2 sau 3 schimburi. Numărul insuficient de locuri disponibile în unitățile de învățământ antepreșcolar, primar și secundar din Ilfov indică o presiune demografică ridicată asupra școlilor (5,1% - cea mai ridicată în plan național)[[15]](#footnote-16), atât a celor din Ilfov, cât și a celor din București.

**Tabelul 22 - Evoluția numărului sălilor de sport și al terenurilor de sport pe niveluri de învățământ**

|  |  |  |  |
| --- | --- | --- | --- |
| **Nivel de învățământ** | **2020** | **2021** | **2022** |
| *Săli de sport* | | | |
| Primar și gimnazial (inclusiv înv. special) | 202 | 196 | 197 |
| Liceal | 120 | 122 | 128 |
| Profesional | 2 | 1 | 2 |
| ***Total*** | ***380*** | ***374*** | ***383*** |
| *Terenuri de sport* | | | |
| Primar și gimnazial (inclusiv înv. special) | 196 | 196 | 199 |
| Liceal | 112 | 117 | 121 |
| Profesional | 1 | 0 | 1 |
| ***Total*** | ***382*** | ***386*** | ***398*** |

*Sursa: INS, Tempo online, accesat aprilie 2024*

În ceea ce privește accesibilitatea școlilor, marea majoritate a copiilor intervievați (78%) spun că școala pe care o urmează este la o distanță rezonabilă de locuința lor, timpul necesar pentru parcurgerea drumului fiind sub 15 minute (41%), sau între 15 și 30 minute (37%). Apropierea școlii de domiciliul copiilor facilitează procesul de educație și este un rezultat al politicii de arondare a copiilor la școala din proximitatea locuinței. Aproximativ 22% dintre copiii care au participat la sondajul realizat pentru acest studiu declară că au nevoie de o oră sau mai mult pentru a ajunge la școală. Dintre aceștia, 52% sunt elevi de liceu sau urmează o formă de învățământ profesional.

Majoritatea copiilor parcurg drumul casă-școală pe jos (36%) sau cu mijloacele de transport în comun (45%), iar 15% parcurg drumul la școală cu părinții cu mașina personală. Autobuzul școlar nu este o opțiune pentru nici unul dintre copii respondenți. Aproximativ 90% dintre copii care au participat la sondajul realizat pentru acest studiu afirmă că în drumul spre școală se simt în siguranță deplină sau destul de în siguranță. Procentul fetelor care se simt în deplină siguranță este de doar (31%), semnificativ mai mic decât cel al băieților care au sentimentul deplinei siguranțe (49%).

**Resurse umane.** La nivelul anului 2022, copii din municipiul București au beneficiat de aportul unui număr de 28.028 cadre didactice implicate la nivelul tuturor nivelurilor de învățământ analizate, cu 785 mai mult decât în anul școlar anterior. Atrage atenția creșterea numărului profesorilor implicați în învățământul ante preșcolar (423 în 2022 față de 289 în 2020) și preșcolar (3.917 în 2022 față de 3.537 în 2020), la în pofida scăderii numărului copiilor care frecventează acest nivel de învățământ. Acest lucru sugerează scăderea numărului copiilor din grupe, ceea ce poate avea un efect pozitiv asupra eficacității procesului de predare-învățare-evaluare.

Tendința ascendentă se menține și la celelalte niveluri de învățământ, cu un plus pentru învățământul gimnazial (5.479 profesori în 2022 față de 5.036 în 2020). Numărul cadrelor didactice implicate în învățământul profesional, ca și numărul școlilor profesionale existente, este redus.

**Tabelul 23 - Repartiția cadrelor didactice pe niveluri de învățământ în București**

|  |  |  |  |
| --- | --- | --- | --- |
| **Nivel de educație** | **2020** | **2021** | **2022** |
| Antepreșcolar | 289 | 258 | 423 |
| Preșcolar | 3.537 | 3.795 | 3.917 |
| Primar (incl. înv. special) | 4.016 | 4.042 | 4.107 |
| Gimnazial (incl. înv. special) | 5.036 | 5.327 | 5.479 |
| Învățământ liceal | 5.296 | 5.144 | 5.336 |
| Învățământ profesional | 92 | 43 | 107 |
| ***Total*** | ***26.675*** | ***27.243*** | ***28.028*** |

*Sursa: INS, Tempo online, accesat aprilie 2024*

În lipsa informațiilor specifice, nu putem face aprecieri legate de nivelul de pregătire profesională al cadrelor didactice.

Percepția generală a grupurilor interesate despre respectarea dreptului copilului în municipiul București este echilibrată, cu accente pozitive. Sunt recunoscute dificultățile cu care se confruntă copii proveniți din grupuri etnice minoritare, e.g. romi, sau cei cu dizabilități, dar sunt subliniate eforturile făcute pentru incluziunea grupurilor vulnerabile prin implicare în proiecte, colaborare și intervenții integrate. Datorită nivelului de dezvoltare economică al localității, ponderea familiilor cu venituri reduse este mică. Opinia predominantă este că educația îi poate ajuta pe copii să-și depășească situația și să se dezvolte.

#### 2.1.2. Rezultate pentru copii în domeniul educației

Acces la educație și participare școlară

Repartiția pe niveluri de învățământ a copiilor de vârstă școlară cuprinși în învățământ în municipiul București este prezentată în Tabelul 24.

**Tabelul 24 - Evoluția participării la educație pe niveluri de învățământ a copiilor din municipiul București**

|  |  |  |  |
| --- | --- | --- | --- |
|  | **2020** | **2021** | **2022** |
| **Creșe** | 4.366 | 3.485 | 3.761 |
| **Grădiniță** | 47.618 | 44.103 | 46.268 |
| **Primar** (exclusiv înv. special) | 86.924 | 84.310 | 82.391 |
| **Gimnazial** (exclusiv înv. special) | 64.035 | 64.910 | 70.404 |
| **Liceal** | 70.116 | 72.820 | 71.580 |
| **Profesional** | 3.540 | 4.434 | 4.548 |
| **Total** | **276.599** | **274.062** | **278.952** |

*Sursa: INS, Anuarul statistic al României, accesat aprilie 2024*

Per total, datele arată că la nivelul municipiul București numărul copiilor care au avut acces la educație a crescut în ultimii trei ani, în pofida ușoarelor fluctuații ale numărului total de copii. Cu toate acestea, în anul 2022, numărul copiilor cuprinși în învățământul antepreșcolar (creșe), preșcolar (grădinițe) și primar a scăzut în raport cu anul 2020, în timp ce numărul de copii cuprinși în învățământul gimnazial, liceal și profesional a crescut. În mod special, scăderea numărului copiilor cuprinși în creșe este îngrijorătoare și din perspectiva faptului că numărul copiilor înscriși în creșe reprezintă sub 3,5% dintre copii de 0 – 4 ani din municipiul București. Scăderea numărului copiilor cuprinși în educația timpurie este asemănătoare cu tendința înregistrată la nivel național[[16]](#footnote-17) și este un efect al tendințelor demografice negative. Cu toate acestea „creșele și grădinițele au îmbunătățit viața multor familii!”, afirmă una dintre persoanele intervievate.

Cele mai semnificative creșteri se înregistrează în cazul gimnaziului (9%) și al învățământului profesional (22%). Numărul mai mare al copiilor cuprinși în învățământul liceal (71.580) și profesional (4.548) față de numărul celor din gimnaziu (70.404) reflectă pe de o parte numărul mic al pierderilor înregistrate la trecerea dintre ciclurile gimnazial și cel liceal de învățământ, iar pe de altă parte și faptul că învățământul bucureștean continuă să fie mai atractiv pentru copii din județele limitrofe[[17]](#footnote-18). Evoluțiile pozitive înregistrate la grupele de vârstă mai mari poate fi interpretată ca rezultat al răspunsului oferit de autoritățile locale la nevoile familiilor, dar și ca un efect al percepției părinților privind calitatea mai bună a educației oferită în București față de cea disponibilă în localitățile respective.

Decalaje negative între numărul potențialilor beneficiari ai ofertei educaționale și cei efectiv cuprinși în sistem sunt observabile și la alte niveluri de învățământ. Însă, în absența datelor referitoare la rata de cuprindere în învățământ și a metodologiilor de colectare a datelor care nu respectă nivelurile de vârstă aferente nivelurilor de învățământ, nu se poate realiza analiza pierderilor înregistrate. De asemenea, este de remarcat faptul că, în pofida politicilor publice de încurajare a învățământului profesional și tehnic, numărul copiilor înscriși în această formă de învățământ, deși are o tendință ușor crescătoare, continuă să aibă o pondere mică în raport cu învățământul liceal.

Pentru acest studiu nu au fost disponibile date dezagregate care să evidențieze numărul copiilor cu dizabilități sau al altor grupuri de copii vulnerabili integrați în sistemul educațional, nici analize ale nivelului de incluziune în sistemului educațional pentru municipiul București.

Calitatea educației

Conform ISMB[[18]](#footnote-19), dintre cei 15.428 elevi prezenți la evaluarea națională de la finalul clasei a VIII-a în anul 2022 un număr de 14.147 (91,7%) au obținut note de promovare (între 5 și 10), în timp ce 4.180 (peste 27%), au obținut note între 9 și 10. Rezultatele obținute de elevii bucureșteni la evaluarea de la finalul clasei a VIII-a sunt substanțial superioare mediei naționale, în anul 2023 diferența fiind de 12,6 puncte procentuale (Tabelul 25). În anul 2023 rezultatele au fost mai slabe, astfel procentul de elelvi care au obținut note de promovare a scăzut la 89%.

**Tabelul 25 - Evoluția rezultatelor la evaluarea națională de la clasa a VIII-a în București**

|  |  |  |  |
| --- | --- | --- | --- |
| **2022** | | **2023** | |
| Național | **București** | Național | **București** |
| 82,4% | **91,7%** | 76,4% | **89%** |

*Surse: Ministerul Educației, Raport privind starea învățământului preuniversitar din România 2022-2023, Starea învățământului din municipiul București 2021-2022 și* [*https://data.gov.ro*](https://data.gov.ro)*, accesat aprilie 2024*

Procentul elevilor care au promovat examenului de bacalaureat în anul 2023 a fost de 76,45%[[19]](#footnote-20) din total elevi, superior mediei naționale de 77,3%[[20]](#footnote-21), rezultatele ultimilor trei ani fiind relativ constante (Tabelul 26).

**Tabelul 26 - Evoluția ratei de promovare a examenului de bacalaureat în București**

|  |  |  |
| --- | --- | --- |
| **2021** | **2022** | **2023** |
| 76,5% | 80,08% | 80,06% |

*Sursa: Surse: Ministerul Educației, Raport privind starea învățământului preuniversitar din România 2022-2023*

Așa cum se poate observa în Tabelul 27, la nivelul municipiul București, rata abandonului școlar are o tendință descrescătoare la toate nivelurile de învățământ, e.g. în anul școlar 2021-2021 este cu 0,5% mai mică în învățământul gimnazial comparativ cu anul 2018-2019. În același timp, rata abandonului școlar se află în mod constant la un nivel mai mic decât media națională la toate nivelurile de educație. O excepție surprinzătoare este rata abandonului școlar la nivelul învățământului primar care, deși sub nivelul mediei naționale, crește cu 0,2% în anul 2020-2021 în raport cu anul școlar precedent.

**Tabelul 27 - Evoluția ratei abandonului școlar ân București comparativ cu media națională**

|  |  |  |  |  |  |  |
| --- | --- | --- | --- | --- | --- | --- |
|  | **Înv. primar** | | **Înv. gimnazial** | | **Înv. liceal și profesional** | |
| Național | Municipiul București | Național | Municipiul București | Național | Municipiul București |
| 2018-2019 | 1,6 | 1,1 | 1,7 | 1 | 2,6 | 1,6 |
| 2019-2020 | 1,3 | 1 | 1,3 | 0,7 | 2 | 1,2 |
| 2020-2021 | 1,3 | 1,2 | 1 | 0,5 | 1,7 | 1,2 |

*Sursa: INS, Anuarul statistic al României, accesat aprilie 2024*

În pofida acestor rezultate pozitive, percepția copiilor și a părinților despre viața școlară și calitatea educației pe care o primesc în școală este nuanțată. Astfel, așa cum se poate vedea în Figura 15, pe o scală de la 1 la 10, doar aproximativ jumătate (51%) dintre copiii care au participat la sondajul realizat pentru acest studiu se declară mulțumiți și foarte mulțumiți de viața școlară (calificative între 8-10), în timp ce 7% se plasează la polul opus (calificative între 0-2). Un număr important de copii (42%) au exprimat opinii de insatisfacție, respectiv satisfacție medie.

**Figura 15 – Nivelul de satisfacție al copiilor privind viața lor ca elevi**

*Sursa: Sondajul în rândul copiilor din București realizat pentru acest studiu (aprilie 2024)*

Poate cel mai îngrijorător este modul în care copiii apreciază măsura în care școala îi pregătește pentru viitor, doar 40% (Figura 15) arătându-se încrezători și foarte încrezători (calificative între 8-10), în timp ce aproximativ 19% și-au exprimat neîncrederea (calificative între 0-2).

**Figura 16 – Nivelul de satisfacție al copiilor privind modul în care școala îi pregătește pentru viitor**

*Sursa: Sondajul în rândul copiilor din București realizat pentru acest studiu (aprilie 2024)*

Copiii manifestă o relativă neîncredere în calitatea pregătirii resurselor umane implicate în învățământul bucureștean, doar 48% fiind mulțumiți și foarte mulțumiți de profesorii lor (intervalul 8-10). „Este foarte important să fii și un bun pedagog, nu doar să cunoști materia respectivă”, afirmă unul dintre elevii intervievați. Un alt elev completează “[...] dar există și cazuri în care de exemplu ei (*n.n. profesorii*) sunt nervoși, chiar țipă la copii sau pur și simplu se comportă neadecvat.”

Elevii își explică această neîncredere: pe o scală de la 1 la 7, aceștia afirmă în proporție de doar 44% că sunt ajutați de către profesori atunci când au o problemă (interval 6-7); doar 36% cred că sunt ascultați și că părerea lor contează; numai 30% afirmă că sunt implicați în discuții despre metodele de învățare și resursele de învățare preferate; doar 37% cred că au șansa de a lua parte la decizii în legătură cu lucruri importante pentru ei.

Una dintre caracteristicile procesului de învățare stimularea cooperării dintre elevi în procesul de predare-învățare-evaluare. Mai puțin de jumătate dintre copiii participanți la sondaj (42%) consideră că această cooperare este o realitate a școlii bucureștene (interval 6-7), în timp ce 15% nu cred că elevii se susțin reciproc în rezolvarea problemelor cu care se confruntă.

Părinții în schimb, au o opinie mai bună despre calitatea educației oferite de școala bucureșteană copiilor lor. Astfel, 59% dintre aceștia (Figura 17) afirmă că mulțumiți și foarte mulțumiți (pe o scală de la 1 la 10 au optat pentru intervalul 8-10). Nivelul de satisfacție al părinților pare a fi însă direct legat de nivelul lor de educație, cei cu studii superioare având o atitudine mai pronunțat critică. Spre exemplu, dintre părinții care s-au declarat „pe deplin mulțumiți” (nivel 10) 45% au absolvit doar școala gimnazială, 34% au studii medii și numai 19% sunt absolvenți de învățământ superior.

**Figura 17 – Nivelul de satisfacție al părinților privind calitatea educației oferită de școală copilului/copiilor lor**

*Sursa: Sondajul în rândul părinților din București realizat pentru acest studiu (aprilie 2024)*

În cadrul interviurilor, dar mai ales în cadrul sondajului părinții au considerat că principalele trei motive de îngrijorare în ceea ce privește școala copilului și educația pe care o primește sunt probleme legate de comportament și disciplină - bullying, lipsa disciplinei și a siguranței în școală - 41%, probleme legate de personalul didactic - profesori nepregătiți, dezinteresați, lipsiți de empatie etc. – 37%, și probleme legate de curriculum (materie încărcată, materie învechită etc. – 17% (Figura 18).

**Figura 18 - Principalele trei motive de îngrijorare ale părinților în ceea ce privește școala copilului și educația pe care o primește**



*Sursa: Sondajul în rândul părinților din București realizat pentru acest studiu (aprilie 2024)*

Prin contrast cu aceste opinii critice, majoritiatea părinților care au participat la sondaj (51%) au o percepție pozitivă asupra calității profesorilor, considerând că profesorii sunt competenți, dedicați (Figura 19).

**Figura 19 - Percepția părinților cu privire la competența profesorilor din școala copilului**

*Sursa: Sondajul în rândul părinților din București realizat pentru acest studiu (aprilie 2024)*

De asemenea, 43% dintre părinți consideră că standardele după care lucrează profesorii sunt „ridicate” și același procent de părinți (43%) se declară mulțumiți de conținuturile învățării și de nivelul de adecvare al metodelor de predare-învățare-evaluare folosite, iar 42% cred că progresul școlar este monitorizat cu atenție. Aproape jumătate dintre părinții participanți la sondaj (46%) sunt mulțumiți și foarte mulțumiți de modul în care li se comunică situația copiilor lor, 43% cred că școala le educă bine copii, iar 46% afirmă că sunt încurajați să se implice în decizii.

Oferta școlii pentru copii cu CES și/sau dizabilități este mai puțin apreciată, doar 39% dintre părinții care au participat pe sondajul realizat pentru acest studiu cred că școala oferă un cadru adecvat și incluziv de dezvoltare a acestora. Nici oferta extra-curriculară a școlilor nu este foarte apreciată, doar 37% optând pentru note de 6-7, în timp 25% cred că aceasta este foarte modestă. În București există oportunități de învățare experiențială, cum ar fi de exemplu în cadrul *PROEDUS* (ofertă publică de servicii) sau *Destiny Park* (servicii private), dar din interviuri și focus grupuri a rezultat faptul că oferta nu acoperă nevoile existente.

Per total, 45% dintre părinții intervievați cred că școala bucureșteană oferă un mediu social pozitiv și incluziv, propice dezvoltării copiilor, în timp ce 15% cred contrariul. Există și voci foarte critice precum cea a unui părinte care declară că „[...] am încercat să-mi cresc copilul după principiile psihologiei educaționale [...] și primul șoc a fost la contactul cu școala - am adus copilul la școală la clasa pregătitoare și am avut impresia că mi-l strică cineva”. O altă persoană intervievată rezumă astfel problemele cu care se confruntă învățământul bucureștean (și nu numai): „lipsesc programele de consiliere, mai cu seama pentru copii în risc; nu sunt create trasee educaționale particularizate prin diferențierea învățării; învățământul de masă este neglijat în favoarea elitelor transformate în etalon; problema e sistemică, mulți profesori renunță la desen, muzică etc. pentru discipline precum matematica sau limba română; multe dintre clase sunt supradimensionate (în mod frecvent 32 - 34 elevi) în pofida prevederilor legale”.

Calitatea ofertei educaționale oferită copiilor în municipiului București este însoțită, chiar sprijinită substanțial, de condițiile de care copii beneficiază acasă. Astfel, potrivit declarațiilor părinților, 95% dintre copii au un spațiu rezervat în care își pot face temele, iar 98% au acasă cărți adecvate nivelului de vârstă.

În general, datele calitative indică faptul că părinții sunt dezamăgiți de sistemul de educație: “…suntem foarte dezamăgiți și ne-a scăzut nivelul așteptărilor foarte mult, iar după tot toată nebunia de anul trecut de la Evaluarea Națională, anul acesta cam toți părinții sunt dezinteresați și așteaptă să se termine școala, să scape de această etapă din viața copiilor lor. Cei mai mulți părinți își dau seama că de fapt au muncit pentru nimic sau că diferențele dintre licee nu sunt așa cum s-ar fi așteptai să fie, pentru că auzi absolut aceleași povești și de la liceu bun și de la un liceu cotat mai slab. Nu există liceu unde să meargă totul cum trebuie. Deci, din punctul nostru de vedere, când vine vorba de interesul copiilor noștri, educația este domeniul care trebuie schimbat.”

În familie, atitudinea părinților față de copii și nevoile lor educaționale este în general suportivă, 85% dintre părinți afirmând că au în mod constant (aproape zilnic) discuții despre ceea ce se întâmplă la școală sau teme generale.

Susținerea se diminuează însă atunci când este vorba despre ajutor pentru efectuarea temelor, doar 45% dintre părinți declarând că fac acest lucru „aproape zilnic”, joacă împreună în casă (52%), se implică în activități în aer liber (43%). Interesul pentru lectură împreună cu copiii pare să fie redus, doar 26% din părinți declarând că citesc cărți/povești „aproape zilnic” (32% dintre respondenți au optat pentru răspunsul „nu se aplică”!), în timp ce 9% participă la spectacole și alte manifestări culturale.

Reformarea sistemului de educație astfel încât să răspundă mai bine nevoilor copiilor este cerută de grupuri de părinți informale[[21]](#footnote-22) sau formal constituite în ONG-uri, care au identificat o serie de *nevoi ale copiilor* cum ar fi de exemplu:

* să se respecte personalitatea copilului;
* în educaţia copilului să se ţină cont de particularităţile de vârstă și de dezvoltarea psiho-emoţională;
* copilul să nu fie discriminat pe considerente financiare;
* copilul să înveţe să nu tolereze favoritismul sau pâra;
* copilul să accepte competiţia nu ca manifestare a încrâncenării, ci ca efort de autodepășire;
* copilul să aprecieze colaborarea, să aibă încredere în munca în echipă;
* copilului să i se aprecieze performanţele, nu doar să i se pedepsească greșelile;
* copilului să i se dezvolte toate competenţele secolului căruia îi aparţine;
* evaluarea să asigure un real feedback elevilor și să sprijine învățarea.[[22]](#footnote-23)

Drepturile copiilor din grupuri vulnerabile

Politicile de incluziune a copiilor proveniți din grupuri vulnerabile sunt extrem de importante pentru asigurarea accesului tuturor copiilor la o educație de calitate. În municipiul București, acestea s-au materializat în mai multe direcții. În primul rând, autoritățile locale au asigurat aplicarea prevederilor legale privind adaptarea infrastructurii școlare la nevoile copiilor cu dizabilități (majoritatea școlilor sunt dotate cu rampe de acces pentru persoanele cu dizabilități, cel puțin la intrarea în clădire, toalete accesibilizate). La nivelul municipiului București, copii proveniți din grupuri vulnerabile beneficiază de avantajele oferite de legislația școlară în vigoare. Spre exemplu, conform ISMB[[23]](#footnote-24), în anul școlar 2022, un număr de 954 de copii (750 copii de etnie romă și 195 copii cu CES) au beneficiat de locurile special destinate acestora în învățământul liceal și profesional. Aceeași sursă indică faptul că în anul 2022 numărul elevilorcu CES care sunt integrați și beneficiază de sprijin din partea profesorilor itineranți care asigură servicii educaționale și terapeutice de specialitate este de 2.347; au fost asigurate resursele umane de specialitate necesare pentru școlarizarea la domiciliu a unui număr de 242 de elevi; au fost asigurate servicii educaționale pentru 96 elevispitalizați în trei unități spitalicești prin intermediul Centrului de Educație Specială, arondat Liceului Tehnologic Special Nr. 3; a fost asigurată funcționarea unui număr de 6 clase de învățământ în sistem dual, în care se formează profesional un număr de 71 elevi cu deficiențe de auz.

Unui număr de 278[[24]](#footnote-25) elevi bucureșteni care provin din grupuri ale minorităților naționale le-a fost asigurată învățarea limbii materne, la cerere, în afara claselor cu predare în limbi ale minorităților naționale, astfel: 82 elevi de gimnaziu și 138 elevi de liceu studiază limba romani la Școala Gimnazială Nr. 136, respectiv în cadrul Colegiul Tehnic de Industrie Alimentară *Dumitru Moțoc*; 43 elevi studiază Istoria și tradițiile romilor la Școala Gimnazială Nr. 136; în fine, 15 elevi studiază limba neogreacă la „Uniunea Elenă” din București.

O altă formă de susținere a copiilor vulnerabili au reprezentat-o programele sociale finanțate de la bugetul de stat, astfel:

* Bani de liceu– media lunară a numărului de elevi -beneficiari a fost 26 de elevi – 48.176lei;
* Burse profesionale– au fost acordate 3.355 burse profesionale conform H.G. nr. 1062/2012 -5.239.286lei;
* Rechizite școlare – 1584pachete de rechizite școlare, conform Legii nr. 126/2002 pentru aprobarea OUG Nr. 33/2001 - 42 969 lei;
* Tichete sociale pe suport electronic - 1814beneficiari din învățământul preșcolar, primar și gimnazial de stat - 757.000 lei;
* Programul pilot de acordare a unui suport alimentar „masă caldă” – 706beneficiari ai pachetelor alimentare de la Școala Gimnazială „General Eremia Grigorescu”, Sector 4, București.

În municipiul București există o instituție publică destinată exclusiv activităților educative extra curriculare, *PROEDUS*, iar aceasta nu percepe taxă pentru copii proveniți din grupuri vulnerabile. Inițiative există, punctual, și în alte instituții de educație. „În grădinița noastră se lucrează diferențiat chiar cu copii care nu sunt diagnosticați, dar nu se întâmplă la fel la alte niveluri de vârstă”, spune unul dintre profesorii intervievați.

În pofida acestor eforturi, copii proveniți din grupuri vulnerabile, mai ales copii de etnie roma și copii cu dizabilități, continuă să întâmpine dificultăți. „Am o prietenă care lucrează voluntar cu copiii de la *Casa Bună*... și îmi spune niște povești teribile despre copiii aceia ... au o viață foarte grea și tristă, iar aceștia sunt cei norocoși care sunt ajutați de un ONG puternic […]”, spune una dintre persoanele intervievate. Deși teoretic toate instituțiile publice, inclusiv școlile, ar trebuie să aibă facilități pentru copii cu dizabilități (rampe, toalete adecvate etc.), dar, deseori, acestea sunt inutilizabile: „[…] au făcut pante pentru persoane cu dizabilități dar unghiul este probabil mai mare de 45 grade în condiții în care legea spune 13 grade maxim […]”, spune unul dintre părinții intervievați. „Ați văzut copii cu dizabilități pe stradă? Asta spune ceva despre facilitățile de care beneficiază!” spune un altul.

Totuși, informațiile oferite de persoanele intervievate arată un nivel promițător de colaborare între autoritățile locale (cel mai frecvent fiind menționată DGASMB) și ONG-urile active în zona asistenței pentru proveniți din grupuri vulnerabile. Deși nu avem informații despre numărul total al tinerilor implicați în acțiuni de voluntariat, acest tip de activitate pare să funcționeze la nivelul municipiului București. Spre exemplu, doar în programul de voluntariat „Vocația ta” al *PROEDUS* au fost implicați 5.500 de tineri numai în anul 2022 (înainte de pandemie, programul a fost frecventat de peste 10.000 de tineri, fiind indicate școli în care toți elevii au fost implicați).

În municipiul București există un grup de 628 de copii ucraineni[[25]](#footnote-26) (199 preșcolari, 230 primar, 140 gimnaziu, 59 liceu) proveniți din rândul refugiaților care și-au găsit adăpost în România ca urmare a războiului declanșat de Federația Rusă împotriva Ucrainei. Aceștia învață în 175 de unități școlare. Nu au fost disponibile date dezagregate referitoare la câți copii au statut de elevi și câți audiază cursurile.

Din focus grupul organizat cu copiii ucraineni rezultă existența unei game de probleme particulare, prima fiind bariera limbii de comunicare. Integrarea copiilor ucraineni în școala bucureșteană este destul de dificilă din cauza barierei de limbă, a diferențelor existente între sistemele de învățământ românesc și cel ucrainean, dar și pentru că părinții trebuie să lucreze pentru a primi ajutoare materiale etc. În pofida acestor dificultăți, copiii se simt protejați, se simt în siguranță, au oportunități de a se juca, a învăța și apreciază eforturile făcute în acest sens.

### **2.1.2. Sănătate**

#### 2.1.2.1. Sistemul de sănătate la nivel local

Cadrul general privind asigurarea dreptului la sănătate pentru copiii din România

Copiii din România au dreptul de a se bucura de cea mai bună stare de sănătate pe care o pot atinge şi de a beneficia de serviciile medicale şi de recuperare necesare pentru asigurarea realizării efective a acestui drept, iar accesul la serviciile medicale este garantat de către stat, în conformitate cu art. 46 din Legea pentru protecția și promovarea drepturilor copilului nr 272/2004, cu modificările și completările ulterioare. Așadar, toți copiii au dreptul la servicii medicale de calitate, indiferent de rasă/etnie, stare de sănătate, nivel de educație sau de venit al familiei sau localizare geografică.

Cu toate îmbunătățirile din ultimele decenii, în România continuă să se evidențieze disparități în ceea ce privește disponibilitatea și accesul la servicii medicale de calitate pentru copii. Variațiile în distribuția geografică, factorii socio-economici, variațiile de infrastructură, dotare și practică medicală, precum și acceptabilitatea limitată a unor servicii preventive (de exemplu vaccinurile esențiale din copilărie) contribuie toate la accesul inechitabil la îngrijirea sănătății copiilor. ​La acești factori se adaugă disponibilitatea limitată a datelor privind numărul de furnizori și volumul de servicii medicale pentru copii și, adesea, a unor indicatori de stare de sănătate, ceea ce face dificilă măsurarea calității și performanței serviciilor de sănătate pentru copii.

Sistemul de sănătate din România, de tip asigurări sociale de sănătate, include copiii (până la vârsta de 18 ani) și tinerii de la 18 ani până la vârsta de 26 de ani, dacă sunt elevi, ucenici sau studenţi în categoria ”asigurați fără plata contribuției”. Așadar, copiii au toate drepturile persoanelor asigurate și, în această calitate, beneficiază de un pachet de servicii medicale de bază, pachet la care, din punct de vedere legal, toți asigurații au acces universal, echitabil şi nediscriminatoriu (Legea nr. 95/2005 privind reforma în sănătate, art 219 alin (1) lit. b).

Pachetul de bază de servicii medicale include o gamă foarte largă de servicii preventive, curative și de recuperare, adaptate etapelor vieții. În plus, în România funcționează programe naționale de sănătate finanțate de la bugetul de stat (preventive) sau din fondul național unic de asigurări de sănătate (curative – pentru unele boli severe). Cele mai multe dintre aceste programe sunt centrate pe boli și doar câteva dintre ele au obiective care vizează copiii sănătoși, dintre care cel mai relevant este programul național de vaccinare.

Tipuri de furnizori de servicii medicale pentru copii

În esență, serviciile medicale sunt structurate pe trei paliere (Figura 20):

1. Asistența medicală primară – asigurată prin următoarele tipuri de furnizori: medicul de familie, medicul stomatolog, cabinetele medicale și stomatologice din unitățile de învățământ și, în comunitățile vulnerabile, în măsura în care există, asistente medicale comunitare și mediatori sanitari.
2. Asistența de specialitate ambulatorie – furnizată prin cabinete medicale de specialitate din ambulatoriile aferente spitalelor publice sau din diferite tipuri de clinici private
3. Asistență spitalicească – furnizată de spitale publice sau private, în regim de spitalizare continuă sau spitalizare de zi, în secții de diferite specalități, specific pentru copii în secții de pediatrie sau de alte specialități medicale pediatrice.

Asistența medicală de urgență este asigurată în sistem prespitalicesc prin apelarea la numărul unic 112, iar în sistem spitalicesc prin unitățile și compartimentele de primiri urgențe.

**Figura 20 - Tipuri de servicii medicale și tipuri de furnizori**

**A diagram of medical procedures

Description automatically generated with medium confidence**

Din perspectiva **asigurării dreptului la sănătate** pentru toți copiii, se impune analiza cel puțin a următoarelor dimensiuni:

1. **Accesul geografic la servicii medicale**, respectiv cât de mare este distanța până la serviciul respectiv, sau cât de ușor de parcurs.
2. **Calitatea serviciilor de sănătate**, sau gradul în care serviciile de sănătate pentru persoane și pentru populații/comunități cresc probabilitatea rezultatelor dorite în materie de sănătate și sunt în concordante cu cunoștințele profesionale și bazate pe dovezi. Calitatea serviciilor are mai multe dimensiuni: *eficacitatea* **-** furnizarea de servicii medicale bazate pe dovezi pentru cei care au nevoie de ele; *siguranța* **-** evitarea vătămării persoanelor cărora le este destinată îngrijirea; *centrarea pe persoană* - furnizarea de îngrijiri care să răspundă preferințelor, nevoilor și valorilor individuale; *furnizarea la timp a serviciilor* - reducerea timpilor de așteptare și uneori a întârzierilor dăunătoare; *echitatea* - prin furnizarea de servicii de aceeași calitate, indiferent de vârstă, sex, rasă, etnie, locație geografică, religie, statut socio-economic, afiliere lingvistică sau politică; *integrarea* - furnizarea de îngrijiri coordonate între niveluri și între furnizori și punerea la dispoziție a întregii game de servicii de sănătate pe parcursul vieții; *eficiența* - maximizarea beneficiului resurselor disponibile și evitarea risipei.
3. **Accesul financiar**, respectiv măsura în care beneficiarii (în speță părinții) își permit serviciul de sănătate.
4. **Accesul din perspectiva valorilor sociale/acceptabilitatea**, respectiv cât de mare este cererea, sau cât de obișnuiți sunt părinții să apeleze la serviciul de sănătate.
5. **Accesul la serviciile preventive -** având în vedere specificul copilăriei ca etapă de viață, caracterizată printr-un ritm de dezvoltare rapid și complex, copiii pot avea nevoie de servicii de sănătate curative și de recuperare, dar mai ales au nevoie de *servicii cu caracter profilactic (servicii preventive)*. În mod normal, larga majoritate a serviciilor profilactice aparțin nivelului asistenței medicale primare, care include mai multe tipuri de furnizori de servicii: cabinetul medicului de familie la care este înscris copilul, dar și cabinetul medical și respectiv cel stomatologic din unitatea de învățământ pe care acesta o frecventează, medicul somatolog din comunitate (dacă există), iar pentru comunitățile vulnerabile, asistentul medical comunitar și/sau mediatorul sanitar. Serviciile preventive sunt furnizate copiilor sănătoși și au scopul de a evalua ritmul de dezvoltare în funcție de vârstă sau, dacă este cazul, de a identifica precoce eventuale tulburări sau afecțiuni și de a referi copilul către servicii specializate. Exemple de aceste servicii sunt examenele periodice ale stării de sănătate, vaccinări, evaluarea sănătății orale, examenele medicale de bilanț la trecerea în alt ciclu școlar, sau educația pentru sănătate. Aceste servicii ar trebui furnizate *în mod activ* (copiii să fie invitați la cabinet la vârsta/momentul la care se prevede că trebuie examinați) și *sistematic*(toți copiii trebuie să primească serviciile, conform principiului “de a nu lăsa pe nimeni în urmă - leave no one behind”[[26]](#footnote-27)).

Aceste dimensiuni au fost analizate din perspectiva resurselor existente și a opiniilor părinților și copiilor. În cercetarea primară au răspuns 4.317 părinți, dintre care peste 87% mame și peste jumătate situați în decada a cincea de viață (40-49 ani). Dintre aceștia 13% erau părinți singuri și 43% aveau mai mult de un copil. Circa 10% dintre părinți au afirmat că au un copil cu probleme cronice de sănătate, ceea ce reprezintă dublu față de județul Bacău și peste județul Brasov unde au fost făcute studii similare în cinci localități[[27]](#footnote-28). Deși comparațiile sunt limitate de lipsa de reprezentativitate a grupurilor analizate, proporția mai ridicată a părinților care declară că au un copil cu probleme cronice de sănătate în București relevă un acces mai bun la diagnostic.

Această analiză ar trebui completată cu indicatori de proces (de exemplu volumul de servicii furnizate pentru copii) și de rezultate (îmbunătățiri în termeni de stare de sănătate). Analiza volumului de servicii nu a fost posibilă, deoarece datele privind volumul de servicii sunt fragmentare, iar starea de sănătate a fost analizată prin prisma morbidității raportate în sistemul de rutină, a prevalenței unor comportamente la risc pentru sănătate și a percepției copiilor.

**Situația generală a copiilor în România**

Dacă analizăm **accesul geografic** la servicii medicale, în România există diferențe substanțiale în acoperirea cu servicii medicale în profil teritorial, atât pe medii de rezidență, cât și între regiuni sau între orașe, în general zonele mai dezvoltate din punct de vedere economic fiind și mai bine acoperite cu servicii medicale. Dacă medici de familie există atât în mediul urban cât și în rural, serviciile de specialitate (ambulatorii și spitalicești) există doar în mediul urban și acolo, cu diferențe mari în funcție de nivelul de dezvoltare al orașului. De asemenea, rețeaua de asistență școlară există doar în urban (cu foarte mici excepții).

**Calitatea serviciilor medicale pentru copii** este influențată de disponibilitatea infrastructurii, a dotărilor, a specialiștilor – medici, asistente și alți profesioniști care lucrează în unitățile medicale, precum și a existenței și utilizării constante a instrumentelor de practică medicală de tipul ghidurilor și protocoalelor. Cum a fost menționat, serviciile de specialitate există numai în orașe, iar dotarea lor cu echipamente, ca și acoperirea cu profesioniști pot fi foarte variabile. Nu în ultimul rând, nu este clară situația privind ghidurile și protocoalele de practică, iar auditarea practicii clinice (gradul în care se implementează instrumentele de practică) nu este o practică frecventă, de aceea nu pot fi excluse variații substanțiale în practica medicală, ceea ce pune sub semnul întrebării echitatea în acoperirea cu servicii medicale.

În ceea ce privește **accesul din perspectivă financiară**, în mod teoretic serviciile medicale pentru copii sunt gratuite. În fapt, serviciile medicale pentru copii antrenează adesea diferite costuri, fie sub formă de coplăți sau plăți directe pentru servicii, medicamente sau dispozitive medicale, fie sub formă de costuri ale unor bunuri complementare serviciilor medicale. Serviciile la medicul de familie sunt gratuite, dar serviciile la medicul specialist sunt gratuite pe baza biletului de trimitere de la medicul de familie și numai dacă furnizorul de servicii respectiv are relații contractuale cu casele de asigurări de sănătate. Astfel, pentru copiii care se adresează unui furnizor privat, care nu se află în relații contractuale cu casa de asigurări de sănătate, sau pentru cei care nu au un bilet de trimitere de la medicul de familie sau nu reușesc să obțină o programare în timp util se suportă prețul consultației. De asemenea, adesea se suportă prețul unor analize medicale, ale anumitor medicamente și/sau dispozitive medicale.

Serviciile stomatologice pentru copii pot fi gratuite numai dacă stomatologul căruia i se adresează are contract cu casa de asigurări și nu și-a atins plafonul contractual pe luna respectivă. De cele mai multe ori serviciile stomatologice sunt contra cost, chiar și cele prevăzute în pachetul de servicii de bază, din cauza disponibilității limitate a furnizorilor, a plafoanelor reduse de contractare a serviciilor de către casele de asigurări și, în consecință, a lipsei de interes a furnizorilor în a încheia contracte de servicii medicale cu casele de asigurări de sănătate.

Serviciile spitalicești sunt de cele mai multe ori gratuite (cu excepția opțiunilor de internare în spitale private, fără contracte cu casele de asigurări, sau în care poate fi necesară o coplată).

**Accesul din perspectiva valorilor sociale/acceptabilitatea** serviciilor medicale este deosebit de important, în special pentru serviciile preventive, care au ca scop menținerea sănătății. În mod paradoxal, acceptabilitatea pentru serviciile preventive este mai redusă în grupurile vulnerabile.

**Accesul la servicii preventive** - Dintre serviciile preventive, cel mai dezbătut în spațiul public este, probabil, vaccinarea de rutină a copiilor, care se asigură gratuit pentru toți copii, dar cererea din partea părinților are o tendință de scădere, ceea ce vulnerabilizează societatea din perspectiva reemergenței unor boli transmisibile.

Un alt serviciu important este examinarea anuală a stării de sănătate, care se furnizează în mod sporadic. Serviciile stomatologice profilactice sunt accesate doar pe alocuri, de o mică parte a populației de copii. Proporția de copii care beneficiază de servicii stomatologice nu este cunoscută, ca, de altfel, nici indicatorii de sănătate orală colectați de OMS.

Nu în ultimul rând, tot din categoria serviciilor preventive face parte educația pentru sănătate, de importanță esențială în formarea comportamentelor sanogene și în menținerea lor de-a lungul vieții. Educația pentru sănătate rămâne o disciplină opțională în școlile din România. De asemenea, educația pentru sănătatea reproducerii rămâne, din păcate, un subiect evitat, cu toate că numărul sarcinilor la adolescente este în creștere.

Accesul la servicii medicale pentru copiii din București

**Accesul geografic:** copiii din municipiul București sunt probabil cei mai avantajați din perspectiva accesului geografic. Deși există unele diferențe între sursele de date referitoare la serviciile de asistență medicală (Institutul Național de Statistică, Casa Națională de Asigurări de Sănătate, Ministerul Sănătății), Bucureștiul dispune de cea mai mare densitate a resurselor medicale – furnizori, personal și echipamente – și există, de asemenea, o rețea de transport în comun bine reprezentată.

Astfel, în București există peste 100 de spitale și unități asimilate, numeroase clinici ambulatorii și cabinete de specialitate publice și private, peste 3.400 cabinete și clinici stomatologice și 983 medici de familie aflați în relații contractuale cu casa de asigurări[[28]](#footnote-29)[[29]](#footnote-30). O parte dintre spitale sunt centre de excelență, unele unice în țară, pentru anumite patologii, asigurând asistența medicală pentru cazurile complexe.

La acestea se adaugă o rețea de asistență medicală școlară foarte bine reprezentată comparativ cu restul țării – 441 cabinete medicale școlare și 9 cabinete medicale studențești, 144 cabinete stomatologice școlare și 13 cabinete stomatologice studențești[[30]](#footnote-31). Rețeaua de asistență comunitară este slab reprezentată (3 asistenți și 2 mediatori), dar acest lucru poate fi compensat de celelalte servicii medicale.

Ca urmare, putem spune că nu există bariere de acces din punct de vedere geografic.

**Calitatea serviciilor medicale în București:** înmunicipiul București funcționează două universități de medicină (una este cea mai veche și mai mare universitate de profil din țară) care pregătesc în diferite profesii, respectiv specialități medicale peste 10.000 studenți și alți aproximativ 10.000 medici rezidenți. Totodată, în București există trei spitale publice pediatrice și o serie de institute naționale de excelență care reprezintă un reper național în îngrijirea medicală pentru patologii complexe.

Bucureștiul este cel mai bine acoperit cu servicii de asistență primară – medicină de familie și stomatologie, iar rețeaua de cabinete școlare ce aparține de Administrația Spitalelor și Serviciilor Medicale București (ASSMB) s-a dezvoltat semnificativ în ultimii ani. Astfel, în anul 2016, ASSMB a elaborat un program accelerat de modernizare și extindere a acestei rețele, concretizat în investiții masive, de peste 4 mil. EUR (pentru infrastructura cabinetelor medicale și stomatologice), în angajarea de personal medical și în oferirea de programe de formare profesională continuă4. Totodată, ASSMB a implementat numeroase proiecte de furnizare de asistență medicală și stomatologică (cu accent pe serviciile preventive) și de educație pentru sănătate pentru copiii de toate vârstele.[[31]](#footnote-32)

Este remarcabil efortul ASSMB de a asigura acoperirea cu servicii preventive și curative pentru copii în toate sectoarele.

În contextul actual este foarte probabil că la nivelul municipiului București copiii primesc servicii de o calitate mai bună, comparativ cu alte zone ale țării, dar nu sunt disponibile repere naționale sau indicatori relevanți pentru măsurarea calității serviciilor medicale.[[32]](#footnote-33)

Analiza percepției părinților privind calitatea serviciilor medicale a relevat că circa o treime dintre acești consideră serviciile medicale de calitate foarte slabă (11%) sau slabă (22%) (Figura 21).

Această proporție crește la părinții care au maxim școală gimnazială (41%), la părinții dintr-o familie care suferă de deprivare materială și socială (54%) și la părinții copiilor cu boli cronice sau limitări funcționale (40%).

**Accesul din perspectivă financiară:** așa cum este prezentat în secțiunea 1.2.având în vedere nivelul mediu de trai mai ridicat în București,este de presupus faptul că barierele financiare sunt mai reduse în București comparativ cu alte zone ale țării, fiind zona cea mai dezvoltată economic. Din nou, nu sunt disponibili în România indicatori de acces în funcție de venit.

**Figura 21 – Percepția părinților privind calitatea serviciilor medicale pentru copii în București**

A diagram with numbers and text

Description automatically generated with medium confidence

*Sursa: Sondajul în rândul părinților din București realizat pentru acest studiu (aprilie 2024)*

Analiza nevoilor nesatisfăcute de servicii medicale și stomatologice (prin întrebări de tipul ”În ultimele 12 luni, a existat vreodată un moment în care copilul dvs. a avut cu adevărat nevoie de un examen sau tratament medical / dentar, dar nu ați putut face acest lucru?” adresate părinților) a relevat următoarele:

* 7% dintre părinți au răspuns că ar fi avut nevoie de servicii medicale pentru copil; proporția nu a variat major în funcție de ciclul de învățământ în care era înrolat copilul, dar a crescut la 16% la părinții cu 3 copii sau mai mulți, la 25% la părinții din familii care suferă de deprivare materială și socială și respectiv la 20% la părinții copiilor cu boală cronică sau limitări funcționale;
* 36% dintre părinții care au răspuns afirmativ privind nevoia nesatisfăcută de servicii medicale au afirmat că motivul principal a fost de natură financiară (nu și-au putut permite);
* 11% dintre părinți au răspuns că ar fi avut nevoie de servicii stomatologice pentru copil; proporția nu a variat major în funcție de ciclul de învățământ în care era înrolat copilul, dar a crescut la 20% la părinții cu 3 copii sau mai mulți, la 40% la părinții din familii care suferă de deprivare materială și socială și respectiv la 19% la părinții copiilor cu boală cronică sau cu limitări funcționale;
* 71% dintre părinții care au răspuns afirmativ privind nevoia nesatisfăcută de servicii stomatologice au afirmat că motivul principal a fost de matură financiară (nu și-au putut permite);

În ceea ce privește serviciile de reabilitare, se remarcă faptul că proporția părinților care afirmă că au un copil care nu a utilizat aceste tipuri de servicii deși ar fi avut nevoie este adesea similară cu cea a părinților copiilor care au utilizat servicii de acest tip (Figure 22). Acest rezultat indică practic un deficit important de servicii de reabilitare.

De asemenea, din focus grupurile cu copiii s-au evidențiat situații în care, deși serviciile medicale erau acoperite prin sistemul de asigurări sociale de sănătate, familia a preferat plata directă, fie pentru a scurta timpul de așteptare pentru primirea unui dispozitiv medical, fie pentru că a preferat prezentarea la un serviciu medical privat, care a implicat plăți substanțiale (comparativ cu sistemul public, unde serviciile ar fi fost gratuite), deoarece l-a considerat mai de încredere sau mai confortabil decât serviciile oferite în unitățile publice. *„Am avut o problemă cu o scolioză și nu am putut accesa fondurile necesare pentru corsetul de care aveam nevoie, chiar dacă aveam asigurare, din cauza sistemului greoi.”[[33]](#footnote-34)*

**Figura 22 - Proporția părinților în funcție de nevoia de servicii de reabilitare pentru copii**

*Sursa: Sondajul în rândul părinților din București realizat pentru acest studiu (aprilie 2024)*

**Accesul din perspectiva valorilor sociale/acceptabilitatea:** Bucureștiul fiind zona cea mai dezvoltată din România, este de presupus că valorile sociale sunt favorabile sănătății și că acceptabilitatea pentru servicii preventive este ridicată. Având în vedere că nu sunt disponibili indicatori direcți privind acceptabilitatea, am ales prezentarea acoperirilor vaccinale pentru vaccinurile din calendarul național și, în mod particular, analiza acoperirii vaccinale cu 2 doze de vaccin ROR, respectiv cu DTPa la 14 ani, având în vedere provocările recente privind epidemia de rujeolă și creșterea numărului de cazuri de tuse convulsivă.

Acoperirile vaccinale la vârsta de 18 luni, pe tipuri de antigene și pe județe sunt sub țintele recomandate de OMS (Tabelul 28).

**Tabelul 28 - Acoperirile vaccinale la vârsta de 18 luni, pe tipuri de antigene și pe județe**

|  |  |  |  |  |  |  |
| --- | --- | --- | --- | --- | --- | --- |
| **BCG la 18 luni** | **4 doze HEP B la 18 luni** | **3 doze DTP la 18 luni** | **3 doze Hib la 18 luni** | **3 doze VPI la 18 luni** | **3 doze Pneumococic la 18 luni** | **1 doză ROR la 18 luni** |
| 100 | 89,8 | 89,8 | 89,8 | 89,8 | 89,8 | 89,8 |

*Sursa: Institutul Național de Sănătate Publică. Centrul Național de Supraveghere si Control al Bolilor Transmisibile. Acoperirile vaccinale la vârsta de 18 luni, pe tipuri de antigene și pe județe. Disponibil la:* [*https://insp.gov.ro/centrul-national-de-supraveghere-si-control-al-bolilor-transmisibile-cnscbt/analiza-date-supraveghere/*](https://insp.gov.ro/centrul-national-de-supraveghere-si-control-al-bolilor-transmisibile-cnscbt/analiza-date-supraveghere/)

În ceea ce privește acoperirile vaccinale pentru 2 doze de vaccin ROR la vârsta de 5 ani, estimarea pentru București este de 57.9%, sub media pe țară (62.1%, respectiv 61.1% în urban)[[34]](#footnote-35) și foarte departe de ținta OMS de 95%. De asemenea, acoperirea vaccinală pentru DTPa la vârsta de 14 ani este de 49.1%, mult sub media pe țară de 67.2% (63.7% pentru mediul urban)5.

Un aspect deosebit de favorabil este acela că în cercetarea calitativă realizată în rîndul copiilor pentru acest studiu participanții la focus grupuri știau de vaccinul împotriva HPV și au afirmat că fuseseră deja vaccinate (fetele). De asemenea, copiii s-au dovedit interesați de modalitatea de compensare a acestui vaccin și au afirmat că ar fi fost util să primească informații la școală.

Pe de altă parte, tot din cercetarea calitativă a reieșit nivelul limitat de încredere al copiilor în furnizorii publici de servicii de sănătate. Respondenții au afirmat că au mai multă încredere în sistemul privat, pe care unii dintre ei îl utilizaseră. Copiii consideră că în sistemul privat există șanse mai mari să fii tratat mai bine. *”Este cumva de la sine înțeles că în sistemul privat (de sănătate) în momentul în care plătești acele servicii, vei fi tratat diferit, iar condițiile sunt mai bune. ”[[35]](#footnote-36)*

**Accesul la servicii preventive**

Accesul tuturor copiilor la examenele medicale profilactice furnizate de medicul de familie este foarte important atât din perspectiva identificării precoce a unor probleme de dezvoltare, a unor boli sau a unor riscuri și a tratării lor cât mai de timpuriu, cât și din cea a formării unor deprinderi corecte privind starea de sănătate și comportamentele favorabile sănătății. Din păcate, acest tip de serviciu este raportat fragmentar de medicii de familie și nu se poate evalua proporția copiilor care beneficiază de examenele anuale ale stării de sănătate, conform vârstei. Totodată, statusul de creștere al copiilor, evaluat cu prilejul acestor examinări, nu este raportat și cunoscut. Pe viitor ar fi foarte util de urmărit statustul de creștere al copiilor din examenele medicilor de familie, precum și proporția copiilor care beneficiază de aceste examinări. Aceasta este o recomandare de nivel național, nu doar specifică pentru București.

Recent a fost efectuată o analiză a stării de sănătate a copiilor și tinerilor, pe un eșantion național, dar rezultatele nu sunt încă disponibile[[36]](#footnote-37).

Este important de menționat faptul că recent au fost dezvoltate ghiduri de prevenție pentru medicul de familie, respectiv în asistența medicală școlară și în cea comunitară, precum și un ghid privind sănătatea reproducerii și sexualității la tineri[[37]](#footnote-38), însă nu putem preciza măsura în care aceste ghiduri sunt cunoscute și aplicate de personalul medical.

Din cercetarea calitativă a rezultat că adolescenții participă la diverse proiecte și inițiative de educație pentru sănătate, că sunt interesați de acestea și că le consideră foarte utile. Ei și-ar dori mai multă educație pentru sănătate în școli, declarând că sunt interesați de o abordare practică, pe înțelesul lor și de continuitatea în furmizarea acesteia. *”A venit cineva la școală și ne-a povestit despre consumul de droguri și despre cum putem ajunge victime. Avea și niște ochelari cu care ne puteam simți ca aunci cînd am consumat droguri, să înțelegem de ce îi tentează pe copii”.[[38]](#footnote-39)*

Totodată, adolescenții au menționat nevoia de educație pentru sănătatea reproducerii. *”În general primim informații puține despre sănătatea reporducerii. Acest lucru ar trebui să fie făcut mai des și mai temeinic la școală, având în vedere că România are cele mai multe mare minore, unele sub 15 ani”.[[39]](#footnote-40)*

#### 2.1.2.2. Rezultate pentru copii în domeniul sănătății – starea de sănătate a copiilor

Există puține date disponibile în privind starea de sănătate a copiilor din România. În general, acestea provin din următoarele surse:

1. Date privind natalitatea și mortalitatea, cea din urmă în funcție de vârsta la deces și de cauza decesului – ambele gestionate de Institutul Național de Statistică;
2. Date privind morbiditatea pe cauze și pe grupe de vârstă – raportată de medicii de familie și cu o relevanță limitată;
3. Date privind morbiditatea spitalizată – raportată de spitale către casele de asigurări, în legătură cu finanțarea;
4. Date privind starea de sănătate a copiilor din mediul școlar – evaluată prin examenele medicale profilactice de bilanţ ale stării de sănătate efectuate anual preşcolarilor (la intrarea în grădiniţă) și elevilor din clasa I‐a, IV‐a, a VIII‐a şi a XII‐a, şcoala profesională, la nivelul colectivităţilor şcolare de către medic şi asistenta medicală, în vederea cunoaşterii nivelului de dezvoltare fizică, prevenirii sau depistării precoce a unor afecţiuni și a orientării şcolare şi profesionale, de asemenea cu relevanță limitată din cauza subdimensionării rețelei de medicină școlară.

Natalitatea și mortalitatea infantilă

Cum era de așteptat, Bucureștiul are o natalitate peste media pe țară și cea mai scăzută mortalitate infantilă din România, dar tendința indicatorilor urmează variațiile naționale (Tabelul 29).

**Tabelul 29 – Variația natalității și a mortalității infantile în municipiul București și la nivel național pentru intervalul 2018-2022**

|  |  |  |  |  |  |  |
| --- | --- | --- | --- | --- | --- | --- |
| **Indicator** | **Zona** | **2018** | **2019** | **2020** | **2021** | **2022** |
| Natalitate | București | 11 | 11,2 | 11,1 | 9,7 | 8,6 |
| România | 9,7 | 9,7 | 9,5 | 8,9 | 8,3 |
| Mortalitate infantilă | București | 3 | 2,4 | 2,3 | 2,3 | 2,6 |
| România | 5,7 | 5,4 | 5,2 | 5,2 | 5,6 |

*Sursa: Institutul Național de Statistică. Baza de date Tempo online*

Dezvoltare timpurie

Conform Organizației Mondiale a Sănătății (OMS), principalii indicatori de creștere în copilăria timpurie sunt reprezentați de greutatea pentru vârstă, înălțimea pentru vârstă și greutatea pentru înălțime. Din păcate, în România, statusul de creștere și dezvoltare în copilăria timpurie nu este analizat sistematic la nivel național, deoarece indicatorii menționați nu fac parte dintre raportările de rutină, deși fiecare copil (de la 0 la 18 ani) are dreptul la consultații preventive periodice active, prin medicul său de familie, iar la aceste consultații se măsoară greutatea și înălțimea (talia) copilului (pe lângă alți parametri).

Abordarea activă presupune identificarea și evaluarea sistematică, a tuturor copiilor de pe lista proprie, la vârstele nodale pentru care sunt prevăzute consultațiile preventive. Măsura în care aceste consultații sunt realizate este parțial cunoscută, iar rezultatele nu sunt raportate. În consecință, statusul de dezvoltare timpurie al copiilor din România NU este cunoscut. Situația este aceeași pentru municipiul București.

Nutriție

Nici statusul nutrițional, nici practicile nutriționale nu fac parte din raportările de rutină și nu sunt cunoscute, situația fiind la fel în București ca în toată țara. Deși în plan individual se observă practicile nutriționale la toate consultațiile preventive și se încurajează alăptarea exclusivă până la vârsta de 6 luni și continuarea alăptării până la vârsta de doi ani, din perspectivă populațională nu se cunoaște nici prevalența copiilor alăptați, nici frecvența practicilor nutriționale corecte, pentru copiii de toate vârstele.

Unele date privind statusul nutrițional se furnizează prin examenele de bilanț efectuate în unitățile de învățământ pentru preşcolari la intrarea în colectivitate și pentru elevi din clasa I, a IV-a, a VIII-a, a XII-a, anul II învăţământ superior și an II şcoala profesională şi de ucenici). Cu prilejul acestor examinări se realizează somatometria (analiza greutății și a înălțimii pentru vârstă) și se raportează proporția copii ”dizarmonici” – cu inălțime sau greutate prea mare, sau prea mică pentru vârstă. Nu au fost disponibile aceste date pentru cercetarea de față.

Sănătate mintală

Datele despre sănătatea mintală a copiilor sunt sărace în general, la nivel național, iar serviciile de sănătate mintală, în special cele cu caracter preventiv lipsesc aproape complet. Accesul la servicii de psihiatrie pediatrică, inclusiv pentru copiii cu tulburări de comportament și consum de substanțe psihotrope, alcool este limitat, deși Bucureștiul este mai bine acoperit decât restul țării.

Din datele cantitative colectate pentru această cercetare despre copiii din municipiul București reiese faptul că 44% dintre ei au trăit adesea stări emoționale negative (cel puțin 4 din 10) pe parcursul ultimelor două săptămâni, situația fiind mult mai frecventă la fete (52% dintre fete, față de 31% dintre băieți). De asemenea, 30%, 26% și respectiv 19% dintre copii au acuzat somnolență, nervozitate și respectiv iritabilitate sau dispoziție proastă aproape în fiecare zi.

Cu toate acestea, 81% dintre copii cred că starea lor de sănătate este bună sau excelentă (89% dintre băieți și 75% dintre fete), iar 69% sunt de acord că au o viață bună (au alocat note între 8 – 10 la întrebarea privind satisfacția în relație cu viața lor, iar 26% au alocat chiar nota 10) (Figura 23).

**Figura 23 – Percepția copiilor privind calitatea vieții proprii**

A diagram with text on it

Description automatically generated

*Sursa: Sondajul în rândul copiilor din București realizat pentru acest studiu (aprilie 2024)*

Stilul de viață sănătos

Date secundare privind stilul de viață al copiilor din București nu sunt disponibile. Analiza datelor colectate pentru acest studiu pe baza întrebărilor din studiul HBSC[[40]](#footnote-41) a relevat următoarele aspecte care necesită intervenții de educație pentru sănătate:

1. **Activitate fizică:**
   * Circa 50% dintre copii au activitate fizică maxim o oră pe zi în timpul săptămânii și respectiv 24% au activitate de maxim oo oră pe zi în week-end;
   * 79% dintre copii se uită la TV/dispozitive electronice mai mult de o oră pe zi în timpul săptămâmii și 89% dintre copii în week-end;
2. **Stare de nutriție:** 
   * 17% și 14% dintre copii mănâncă fructe, respectiv legume o dată pe săptămână sau mai rar;
   * 52% dintre copii mănâncă dulciuri de 5-6 ori pe săptămână sau mai frecvent;
   * 21% dintre copii beau sucuri cu zahăr de 5-6 ori pe săptămână sau mai frecvent;
   * 8% dintre copii beau băuturi energizante cel puțin o dată pe săptămână;
   * Numai 53% dintre copii afirmă că iau micul dejun în fiecare zi;
3. **Igiena dentară:** 
   * 65% dintre copii se spală pe dinți de două ori pe zi;
4. **Consum de substanțe toxice:**
   * 15% dintre copii au fumat în ultimele 30 de zile, 15% au consumat alcool;
   * 5% dintre copii afirmă că au consumat droguri cel puțin o dată, iar 2% au consumat în ultimele 30 de zile.

Așa cum se poate observa, există proporții însemnate de copii care au comportamente nefavorabile sănătății, deși s-au implementat numeroase proiecte de educație pentru sănătate. Acest fapt indică necesitatea unor abordări sistematice și susținute de educație pentru sănătate.

Din cercetarea calitativă a reieșit faptul că fumatul este tolerat în sau lângă unitățile de învățământ și ca minorii pot cumpăra alcool sau tutun de la magazine, în special de la cele de cartier.

#### 2.1.2.3. Drepturile copiilor din grupuri vulnerabile (dizabilități, romi, familii cu venituri reduse)

Cadrul legislativ în materie de sănătate este permisiv în ceea ce privește accesul la asistența medicală pentru copii, inclusiv pentru copiii vulnerabili, dar accesul la servicii pentru copiii cu diferite vulnerabilități rămâne insuficient documentat și evidențiază pe alocuri inegalități și bariere. De principiu, legislația prevede accesul gratuit la toate tipurile de servicii medicale, în funcție de nevoile copilului, precum și libera alegere a furnizorului de servicii medicale, dar în practică este uneori dificil de asigurat continuitatea între servicii. Gradul de acces la serviciile de sănătate pentru copiii cu diferite vulnerabilități nu este cunoscut. Din cercetarea calitativă a reieșit faptul că proiectele sociale care au ca grupuri țintă copii aflați în situație de risc și excluziune socială sunt mai greu de implementat în zonele cu populație vulnerabilă.[[41]](#footnote-42)

### **2.1.3. Servicii sociale și mediu familial**

#### 2.1.3.1. Sistemul de servicii sociale pentru copii

Municipiul București dispune de servicii sociale dedicate protecției și promovării drepturilor copiilor oferite de către furnizori acreditați. Conform datelor Ministerului Muncii și Solidarității Sociale[[42]](#footnote-43) la nivelul municipiului București există în total 307 de furnizori de servicii sociale acreditați grupați după cum urmează:

* 10 instituții publice, printre care se numără cele 6 Direcții Generale de Asistență Socială și Protecție a Copilului la nivel de sector și Direcția Generală de Asistență Socială a Municipiului București,
* 167 de organizații neguvernamentale,
* 28 organizații și instituții de cult religios, și
* 102 societăți comerciale.

Dintre aceștia, 56 au obținut licențe de funcționare pentru 205 servicii sociale ce vizează protecția copilului, după cum urmează:

* 69 centre de zi pentru copii (copii în familie, copii separați sau în risc de separare de părinți),
* 13 centre de zi pentru familiile cu copii, și
* 123 centre rezidențiale pentru copii în sistemul de protecție special.

Serviciile de tip rezidențial dedicate copiilor (60% din totalul serviciilor licențiate) par să fie predominante, fapt reflectat și de numărul personalului DGASPC dedicat protecției copilului (Tabelul 30).

**Tabelul 30 - Personal DGASPC București-Ilfov pentru componenta de protecție a copilului, la data de 31 decembrie 2023[[43]](#footnote-44)**

|  |  |  |  |  |  |
| --- | --- | --- | --- | --- | --- |
| **Regiune** | **Aparat propriu** | **Asistenţi maternali profesionişti** | **Centre de plasament** | **Alte servicii** | **Total** |
| **Total** | **906** | **468** | **928** | **842** | **3144** |
| Ilfov | 47 | 81 | 50 | 0 | 178 |
| Sector 1 | 62 | 72 | 138 | 269 | 541 |
| Sector 2 | 183 | 57 | 198 | 125 | 563 |
| Sector 3 | 213 | 70 | 163 | 83 | 529 |
| Sector 4 | 92 | 57 | 112 | 116 | 377 |
| Sector 5 | 106 | 77 | 178 | 103 | 464 |
| Sector 6 | 203 | 54 | 89 | 146 | 492 |

*Sursa: Direcţiile Generale de Asistenţă Socială şi Protecţia Copilului la nivel de sector*

#### 2.1.3.2. Rezultate pentru copii în domeniul serviciilor sociale

#### Conform ANPDCA, la sfârșitul anului 2023 un număr de 2.267 copii se aflau în sistemul de protecție specială, 58% dintre aceștia fiind reprezentați de copii aflați în servicii de tip familial (Tabelul 31).

**Tabelul 31 - Numărul de copii din zona București-Ilfov aflați în sistemul de protecție specială, la data de 31 decembrie 2023[[44]](#footnote-45)**

|  |  |  |  |  |  |  |
| --- | --- | --- | --- | --- | --- | --- |
| **Regiune** | **Copii în servicii de tip familial** | | | **Copii în servicii rezidenţiale publice** | **Copii în servicii rezidenţiale private** | **TOTAL** |
| **la asistenţi maternali profesionişti** | **la rude până la gradul IV** | **la alte familii/persoane** |
| **Total** | **513** | **621** | **176** | **709** | **248** | **2267** |
| Ilfov | 98 | 183 | 65 | 33 | 67 | 446 |
| Sector 1 | 88 | 73 | 17 | 108 | 85 | 371 |
| Sector 2 | 63 | 36 | 13 | 223 | 18 | 353 |
| Sector 3 | 60 | 72 | 23 | 70 | 19 | 244 |
| Sector 4 | 60 | 66 | 10 | 81 | 0 | 217 |
| Sector 5 | 83 | 124 | 36 | 107 | 32 | 382 |
| Sector 6 | 61 | 67 | 12 | 87 | 27 | 254 |

*Sursa: Direcţiile Generale de Asistenţă Socială şi Protecţia Copilului*

La nivelul fiecărui sector, exceptând sectoarele 2 și 4 de la care nu au fost primite informații, situația copiilor ce necesită accesarea de servicii sociale specializate este următoarea:

Pentru Sectorul 1, conform datelor primite de la DGASPC:

* Numărul copiilor aflați în sistemul de protecție specială la sfârșitul anului 2023 era de 371, în scădere relativ constantă față de anii anteriori. Această descreștere se observă atât la nivelul serviciilor de tip rezidențial cât și a celor de tip familial.
* Numărul de copii ce au obținut un certificat de încadrare în grad de handicap este în creștere față de anii precedenți (949 copii în 2023 față de 811 copii în 2020).
* Copiii beneficiari ai serviciilor centrelor de zi este de asemenea în creștere, ajungând la un număr de 940 de copii la sfârșitul anului 2024 comparativ cu 725 la sfârșitul anului 2020.
* Se observă o scădere cu aproximativ 20% a numărului anual de cazuri raportate de abuz, neglijare și exploatare a copiilor, respectiv de la 186 cazuri în 2020 la 145 cazuri în 2023
* Numărul de gravide minore nou depistate a crescut brusc în 2023, ajungând la 15 față de 5 în anul precedent.

Pentru Sectorul 3, conform datelor furnizate de DGASPC:

* Numărul de copii beneficiari ai Pachetului Minim de Servicii a fost în creștere în ultimii 4 ani, de la 233 copii în 2020 la 442 copii în 2023. Cea mai mare creștere se observă pentru categoriilor de vârstă 3-6 ani și 7-9 ani.
* Numărul de copii aflați în sistemul de protecție specială este în descreștere constantă (numărul de cazuri a scăzut cu 30 pe an în ultimii 4 ani, ajungând de la 385 în 2020 la 281 în 2023.
* Cazurile de copiii încadrați în grad de handicap au crescut în ultimii 4 ani cu aproximativ 15% (de la 1384 cazuri în 2020 la 1604 cazuri în 2023 cu o stagnare la 1500 de cazuri în 2021 și 2022);
* O creștere semnificativă se observă în ceea ce privește numărul de copii beneficiari ai serviciilor de prevenire a separării de părinți, acesta crescând de la 300-400 de cazuri în perioada 2020-2021 la peste 660 de cazuri în 2022 și 2023;
* Copiii beneficiari ai Pachetului Minim de Servicii au fost cu 90% mai mulți în 2023 (442 copii) față de cei înregistrați în 2020 (233 copii);

Pentru Sectorul 5 conform datelor furnizate de DGASPC:

* Ca și în cazurile anterioare, se observă o scădere a numărului de copii aflați în sistemul de protecție specială la sfârșitul anului, acesta ajungând de la 476 în 2020 la 381 în 2023
* Numărul copiilor încadrați în grad de handicap este de asemenea în creștere, ajungând la 1517 copii în 2023.
* Numărul de cazuri de abuz, neglijare și exploatare a copiilor raportate în 2023 este cu 42% mai mult la sfârșitul anului 2023 (128 cazuri) față de anul 2020.
* Numărul copiilor care au beneficiat de servicii de consiliere psihologică și vocațională a rămas relativ constant în ultimii 4 ani.

Pentru Sectorul 6 conform datelor furnizate de DGASPC:

* Se observă o scădere lentă dar constantă a numărului de copii aflați în sistemul de protecție specială (de la 266 în 2020 la 210 copii în 2023) , majoritatea acestora (66%) fiind plasați în servicii de tip familial;
* Numărul copiilor cu certificat de încadrare în handicap a crescut în medie cu 100 de cazuri pe an în perioada 2020-2023, ajungând la 1605 copii la sfârșitul lui 2023.
* Numărul de cazuri de abuz, neglijare și exploatare a copiilor a fluctuat în ultimii 4 ani, de la 53 cazuri în 2020 la 209 cazuri în 2021 și aproximativ 100 cazuri în 2022 și 2023.
* Se constată o scădere semnificativă a numărului gravidelor minore nou depistate, de la 13 cazuri în 2020 la 3 cazuri în 2023.

Din informațiile prezentate mai sus se observă pe de o parte 1/ scăderea numărului de copii aflați în sistemul de protecție specială și 2/ creșterea numărului de copii încadrați în grad de handicap la nivelul municipiului București.

#### 2.1.3.3. Drepturile copiilor aparținând grupurilor vulnerabile

Pe baza datelor cantitative și calitative colectate, principalele categorii de copii vulnerabili identificați la nivelul municipiului București sunt copiii neglijați și abuzați, copiii aflați în sistemul de protecție specială, copiii cu dizabilități și cei provenind din familii defavorizate.

Din datele furnizate de Autoritatea Națională pentru Protecția Drepturilor Copilului și Adopție (ANPDCA)[[45]](#footnote-46), categoriile de copii vulnerabili și situația acestora la nivelul municipiului București, la finalul anului 2023 sunt următoarele:

* Copii aflați în sistemul de protecție specială: 2.267 copii, majoritatea (58%) fiind beneficiari ai serviciilor de tip familial
* Copii cu părinți plecați la muncă în străinătate: 1.004 copii, majoritatea de 72% având un singur părinte plecat
* Copii victime ale abuzului, neglijării și/sau exploatării: 1.244 copii, peste 55% fiind victime ale unei forme de abuz (emoțional, fizic sau sexual), urmați de cei victime ale neglijării.

Din datele calitative (interviuri) și cantitative colectate reiese o percepție bună asupra nivelului de bunăstare și calitatea vieții copiilor și tinerilor din București, situația acestora fiind considerată a fi mai bună decât în alte zone urbane ale țării.

Dintre lacunele și barierele care împiedică respectarea și accesarea drepturilor copilului au fost precizate următoarele:

* neadaptarea serviciilor existente la nevoile beneficiarilor: proceduri administrative, pregătirea specialiștilor, capacitatea serviciilor și repartizarea inechitabilă a acestora la nivelul municipiului);
* lipsa de informare cu privire la servicii sociale pentru copii existente în comunitate;
* condiții socio-economice limitative (apartenența la un grup minoritar etnic, nivel scăzut de educație la nivel familial, nedezvoltarea competențelor sociale).

Specialiștii intervievați au identificat următoarele progrese la nivelul municipiului București cu privire la respectarea drepturilor copiilor:

* creșterea gradului de informare a copiilor prin intermediul sistemului de educație cu privire la drepturile lor inclusiv de la vârste mici;
* reforma sistemului de protecție a copilului și instruirea personalului angajat în cadrul acestuia;
* înființarea de cluburi și centre pentru copii cu impact pozitiv asupra integrării copiilor și reducerii abandonului școlar.

La nivel național numărul copiilor cu dizabilități este raportat ca fiind în creștere, la 30 iunie 2023, România avea 81.328 de copii cu dizabilităţi, cu 6.000 de copii (7,9%) mai mulţi, comparativ cu perioada similară din 2020. Deși datele precise pentru București nu au fost disponibile, considerăm că cel mai probabil tendința crescătoare de la nivel național se regăsește și în București. Acest fapt determină nevoia sporirii preocupării autorităților locale și centrale pentru a răspunde acestei nevoi, precum și necesitatea adaptării și dezvoltării serviciilor dedicate acestei categorii de beneficiari.


#### 2.1.3.4. Mediul familial și bunăstarea

#### Viața de familie

Majoritatea copiilor participanți la sondaj sunt mulțumiți de relaționarea cu familia, din punct de vedere al calității timpului petrecut cu familia, al sprijinului primit din partea acesteia și a deschiderii pentru a discuta despre problemele întâmpinate sau luarea de decizii.

Astfel, 46% dintre copii au fost total de acord că petrec suficient timp de calitate cu părinții sau cu cei care au grijă de ei, 60% dintre copii dintre copii au fost total de acord că primesc ajutorul și sprijinul emoțional de care au nevoie din partea familiei, iar 54% dintre copii dintre copii au fost total de acord că pot vorbi despre problemele lor cu familia (Figura 24). Copiii comunică foarte ușor cu mama (50%), apoi cu tata (35%) și cel mai puțin cu soră/frate (30%) (Figura 25).



**Figura 24 - Percepția copiilor referitoare la timpul petrecut cu părinții**



*Sursa: Sondajul în rândul copiilor din București realizat pentru acest studiu (aprilie 2024)*

Băieții sunt mai mulțumiți decât fetele, copii proveniți din familii extinse sunt ceva mai mulțumiți decât cei din familia nucleară. Copiii aflați în învățământul primar și gimnazial sunt mai mulțumiți decât cei de nivel liceal și profesional.

**Figura 25 - Relaționarea copiilor cu părințiii**

*Sursa: Sondajul în rândul copiilor din București realizat pentru acest studiu (aprilie 2024)*

Sărăcia și deprivarea materială în rândul copiilor

Deși în general, în municipiul București nivelul de trai al populației este mai ridicat decât în alte localități din țară, conform datelor corelate din sondajul la nivelul părinților și cel la nivelul copiilor rata deprivării materiale și sociale în București este de 13% (față de 16% în București și 12% în municipiul Brașov).

În municipiul București există și familii care se confruntă cu un risc ridicat de sărăcie și marginalizare socială. Datele furnizate de sondajul pentru părinți indică faptul că 4,4% dintre părinții au 3 copii sau mai mult în îngrijire și 13,8% declară că locuiesc în gospodărie cu încă 4 persoane sau mai mult.


Conform rezultatelor sondajului adresat părinților din municipiul București, 42% dintre părinți declară că gospodăria lor nu și-ar permite să plătească o cheltuială neprevăzută de 3.000 de lei în 30 de zile, fără să se împrumute sau să ceară ajutor (de la prieteni, rude sau bănci).

Rezultatele sondajului au indicat faptul că 19% dintre părinții respondenți au declarat că în ultimele 12 luni s-au aflat în situația de a rămâne în urmă cu plata facturilor de utilități, 13% dintre părinți au declarat că în ultimele 12 luni s-au aflat în situația de a rămâne în urmă cu plata chiriei sau a creditului pentru locuință, 15% dintre părinți au declarat că în ultimele 12 luni s-au aflat în situația de a rămâne în urmă cu plăți aferente creditelor de consum, inclusiv carduri de credit, iar 13% dintre părinți au declarat că în ultimele 12 luni s-au aflat în situația de a rămâne în urmă cu plăți legate de împrumuturi private de la prieteni sau rude care nu locuiesc în gospodăria lor.

## **2.2. Protecția împotriva violenței, abuzului și neglijării**

Majoritatea copiilor participanți la sondaj se declară mulțumiți de comunitatea în care trăiesc și că se simt în siguranță atunci când se plimbă în zona în care locuiesc. Astfel, 81% copiii și tinerii participanți la sondaj consideră că se simt în siguranță în zona în care locuiesc (Figura 26) și că, dacă au o problemă, există persoane în zonă la care pot apela pentru ajutor.

**Figura 26 – Percepția copiilor asupra siguranței în zonele în care locuiesc**



*Sursa: Sondajul în rândul copiilor din București realizat pentru acest studiu (aprilie 2024)*

Părinții, pe de altă parte, consideră că zonele în care locuiesc sunt sigure într-o proporție mai mică decât cea a copiilor (Figura 27).

Din perspectiva respectării drepturilor copilului, trebuie subliniat faptul că majoritatea covârșitoare a părinților (85%) nu aplică corecții fizice în caz de comportament inadecvat al copiilor, iar 89% nu recurg nici măcar la amenințări cu pedeapsa fizică. Mai mult, 97% nu admit ideea de pedepsire a copilului ca măsură de corectare a comportamentului inadecvat. În schimb, 67% dintre părinți declară că sancțiunea îmbracă, cel mai adesea, forma retragerii privilegiilor și a privării de lucruri care le fac plăcere copiilor.

Deși bullyingul, lipsa disciplinei și a siguranței în școală reprezintă principalul motiv de îngrijorare în ceea ce privește școala copilului și educația pe care o primește (Figura 18), violența nu este percepută ca o problemă în școlile din municipiul București atât timp cât 36% dintre copii afirmă că nu există conflicte violente, alți 35% declarând că se confruntă cu astfel de probleme mai rar de odată pe săptămână. Totuși, nu trebuie neglijat procentul de 15% al celor care afirmă că bătaia este o realitate zilnică sau aproape zilnică a școlii în care învață.

**Figura 27 – Percepția părinților asupra siguranței în zonele în care locuiesc**

*Sursa: Sondajul la nivelul părinților din București realizat pentru acest studiu (aprilie 2024)*

Din rezultatele sondajului între copii, bullying-ul nu se profilează ca o problemă majoră, 61% dintre respondenți afirmând că nu au fost intimidați, batjocoriți sau agresați la școală în ultimele două luni, iar 22% dintre copii afirmă că acest lucru s-a întâmplat doar o dată sau de două ori, în trecut (Figura 28). Pentru 8% dintre respondenți, bullyingul este o realitate săptămânală.

**Figura 28 - Percepția copiilor din București cu privire la bullyingul în școală**

*Sursa: Sondajul în rândul copiilor din București realizat pentru acest studiu (aprilie 2024)*

Nici bullying-ul on-line nu este perceput de către copii ca fiind o problemă, aproape 90% dintre respondenți afirmând că nu au avut această problemă în școlile în care învață. Cu toate acestea, pentru 15% dintre copiii respondenți, bullying-ul on-line este o realitate constantă, fapt confirmat de opiniile exprimate de copii în cadrul focus grupurilor.

Atitudinea majorității copiilor și a părinților față de aceste fenomen pare să fie mai curând pasivă, 61% dintre părinți afirmând că nu au luat nici o măsură pentru prevenirea sau combaterea fenomenului.

În pofida acestei atitudini care pare să fie una de fațadă, totuși, în discuțiile directe atât copiii, cât și părinții recunosc existența fenomenului și amploarea lui. „Elevul nu se simte liber și protejat să vorbească cu părinți lui sau cu profesorul, să spună anumite probleme pe care le are sau faptul că exista agresiunea asta între elevi, fie verbală fie fizică...”, a precizat unul dintre copiii intervievați.

Justiția pentru copii

Pe baza informațiilor furnizate de sediul central al Avocatului Poporului, se constată că numărul de petiții privind încălcarea drepturilor copilului depuse la această instituție la Sediul Central în 2022 este ușor mai mare decât în anul precedent, pe când la nivelul Birourilor Teritoriale există un număr anual relativ constant de petiții.

**Tabelul 32 – Număr de petiții depuse la instituția Avocatului Poporului privind respectarea drepturilor copilului**

|  |  |  |  |
| --- | --- | --- | --- |
| **Locație / An** | **2020** | **2021** | **2022** |
| **Sediul Central** | 146 | 118 | 132 |
| **Birourile Teritoriale** | 481 | 507 | 486 |

Conform datelor ANPDCA[[46]](#footnote-47), pe parcursul anului 2023 au fost identificați 439 de minori care au săvârșit fapte penale dar nu răspund penal (Tabelul 33) și 488 de copii care au săvârșit o faptă penală și răspund penal (Tabelul 34).

**Tabelul 33 - Copii care au săvârșit o faptă penală și nu răspund penal, în anul 2023**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Regiune** | **Tip infracțiune** | | | | | |  |  |
| **furt** | **omor** | **prostituţie** | **tâlhărie** | **vătămare corporală** | **viol** | **altele** | **Total** |
| **Total** | **172** | **1** | **0** | **82** | **1** | **7** | **176** | **439** |
| Ilfov | 0 | 0 | 0 | 0 | 0 | 1 | 0 | 1 |
| Sector 1 | 0 | 0 | 0 | 2 | 1 | 0 | 6 | 9 |
| Sector 2 | 114 | 0 | 0 | 51 | 0 | 1 | 62 | 228 |
| Sector 3 | 8 | 0 | 0 | 6 | 0 | 0 | 15 | 29 |
| Sector 4 | 2 | 0 | 0 | 0 | 0 | 1 | 8 | 11 |
| Sector 5 | 48 | 1 | 0 | 23 | 0 | 4 | 85 | 161 |
| Sector 6 | 0 | 0 | 0 | 0 | 0 | 0 | 0 | 0 |
| *Sursa: Direcţiile Generale de Asistenţă Socială şi Protecţia Copilului* | | | | |  |  |  |  |

**Tabelul 34 - Copii care au săvârșit o faptă penală și răspund penal, în anul 2023**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Regiune** | **Tip infracțiune:** | | | | | | | |
| **furt** | **omor** | **prostituţie** | **tâlhărie** | **vătămare corporală** | **viol** | **altele** | **Total** |
| **Total** | **222** | **3** | **0** | **85** | **0** | **5** | **173** | **488** |
| Ilfov | 0 | 0 | 0 | 4 | 0 | 0 | 0 | 4 |
| Sector 1 | 11 | 0 | 0 | 12 | 0 | 1 | 17 | 41 |
| Sector 2 | 210 | 2 | 0 | 64 | 0 | 4 | 150 | 430 |
| Sector 3 | 1 | 1 | 0 | 3 | 0 | 0 | 1 | 6 |
| Sector 4 | 0 | 0 | 0 | 2 | 0 | 0 | 5 | 7 |
| Sector 5 | 0 | 0 | 0 | 0 | 0 | 0 | 0 | 0 |
| Sector 6 | 0 | 0 | 0 | 0 | 0 | 0 | 0 | 0 |
| *Sursa: Direcţiile Generale de Asistenţă Socială şi Protecţia Copilului* | | | | | |  |  |  |

Datele prezentate în tabelele 33 și 34 relevă un contrast foarte mare între raportările pentru Sectorul 2 și datele raportate pentru celelalte sectoare și județul Ilfov. Această situație nu este susținută de alte indicii (calitative sau cantitative), de aceea considerăm că este mai curând rezultatul erorilor de monitorizare sau a erorilor de raportare, cu excepția Sectorului 2.

Ca urmare a activității Serviciului de Analiză și Prevenire a Criminalității din cadrul Inspectoratului General al Poliției Române, peste 8.500 de copii și tineri și peste 650 de specialiști (cadre didactice și personal specializat) au beneficiat de activități de prevenire a criminalității, în calitate de participanți. Activitățile au fost desfășurate cu elevi de ciclu primar, gimnazial și liceal dar și în rândul copiilor din centrele DGASPC.

Copiii ucraineni

Datele calitative colectate în cadrul focus grupurilor realizate cu copiii ucraineni relevă faptul că aceștia se simt protejați și în siguranță în România.

Totuși copiii au evidențiat câteva aspecte pe care le-ar îmbunătăți în viața de zi cu zi, cum ar fi de exemplu: bariera legată de limbă, accesul la internet, utilizarea transportului public și deplasarea în siguranță între diversele locuri din București pentru participarea la diferite activități sau chiar și în afara Bucureștiului.

**Figura 29 – Desene făcute de copii ucraineni în cadrul focus grupului realizat pentru acest studiu, care prezintă preocupări și aspirații ale unora dintre copiii participanți**

|  |  |
| --- | --- |
| A drawing of a person and trees |  |

În ceea ce privește preocupările și aspirațiile copiilor ucraineni care s-au stabilit cu familiile lor în București și care au participat la focus grup (Figura 29), aceștia au menționat că ar vrea să devină eco-activiști, sau să se implice în activități cum ar fi, de exemplu: să planteze copaci, să contribuie la îmbunătățirea naturii, să fie tiktoker, fotomodel, trainer, blogger, manicuristă sau antrenoare de dansuri, să lucreze în domeniul publicității, sau, cu ajutorul unei computer de bună calitate, ar dori să facă web design. Dar pentru a realiza aceste activități “trebuie să găsesc finanțare, să repar sau să construiesc calculatoare”[[47]](#footnote-48). Au fost și copii care au răspuns că nu se văd sau nu se regăsesc în comunitatea aceasta în viitor.

## **2.3. Acces la un mediu sigur și curat, precum și la spații verzi**

Oficial, fiecărui locuitor din București îi revin aproximativ 20 de metri pătrați de spațiu verde. Suprafața spațiilor verzi[[48]](#footnote-49) din București este aceeași de mulți ani, conform INS este vorba despre 4.506 hectare[[49]](#footnote-50), deși populația a crescut cu 2,6%, la peste două milioane de oameni. Bucureștenii au, în realitate, doar 10 mp de spațiu verde pe cap de locuitor ceea ce este atât sub minimum de 26 mp recomandat de Uniunea Europeană, cât și sub nivelul de 50 de mp/cap locuitor recomandat de Organizația Mondială a Sănătății.[[50]](#footnote-51)

În 1989, fiecare locuitor din București avea la dispoziție, în medie, o suprafață de 16,79 de metri pătrați de spații verzi. În 2006, un raport al Primăriei Capitalei arăta că suprafața de spațiu verde per locuitor s-a redus la 9,67 de metri pătrați. La nivelul anului 2011 a fost finalizat Registrului Spațiilor Verzi (RSV) care făcea inventarul parcurilor și al copacilor din București. Măsurătorile Primăriei Capitalei au scos la iveală 23,21 de metri pătrați pe locuitor, mai mult decât dublu față de cifrele anterioare.[[51]](#footnote-52)

Spre comparație, Viena avea, în anul 2012, o suprafață de 120 de metri pătrați de spațiu verde per locuitor, fiind urmată de Helsinki (100) și Stockholm (86). Capitale mult mai mari decât Bucureștiul aveau mai mult spațiu verde, printre ele fiind Londra, cu 27 metri pătrați, Berlin – 38 de metri pătrați și Roma – 45 de metri pătrați.[[52]](#footnote-53)

Curtea de Conturi a arătat însă că această creștere masivă din 2011 a suprafeței de spații verzi pe locuitor a fost făcută artificial. Datele folosite conțin și suprafețele spațiului verde aferent domeniului privat. Practic reprezentanții Primăriei au numărat și spațiile verzi deținute de locuitori pe proprietățile lor, precum și cele deținute de persoane juridice, plus Pădurea Băneasa, din nordul Capitalei.[[53]](#footnote-54)

Potrivit Curții de Conturi, Bucureștiul avea în 2014 doar 9,86 de metri pătrați de spațiu verde pe locuitor, nu 23,21, cât anunțau autoritățile. Indicele de spaţiu verde public de 9,86 mp/locuitor, calculat de Curtea de Conturi, a fost raportat la o populaţie de 2,1 milioane de persoane şi un total de doar 2081 ha spaţiu verde administrat exclusiv de sectoarele Capitalei şi Administrația Lacuri Parcuri și Agrement București.[[54]](#footnote-55)

Legat de evolutia acestui subiect, organizația Greenpeace a solicitat în 2020 Primăriei municipiului București informații privind suprafața ocupată de spațiile verzi (ha) și indicele de spațiu verde per locuitor (mp/locuitor) la nivelul municipiului București și al sectoarelor. Răspunsul a fost furnizat sub forma unei trimiteri către Registrul Spațiilor Verzi, însă acest document nu a fost aprobat vreodată și era în anul 2020 contestat direct de către Curtea de Conturi.[[55]](#footnote-56)

Deși mai mult de jumătate dintre participanții din București la Barometrul Urban 2020 sunt mulțumiți și foarte mulțumiți de spațiile verzi, precum parcurile și grădinile din oraș[[56]](#footnote-57), accesul la spații verzi și parcuri pare să fie în continuare inechitabil, ZUM fiind deficitare și la acest capitol[[57]](#footnote-58).

Componenta verde a infrastructurii verde-albastră a Bucureștiului avea în 2017 o suprafață de 4.508 ha, reprezentând 19% din suprafața municipiului București și include Pădurea Băneasa, Parcul Natural Văcărești, parcurile municipiului București, grădini ale complexelor rezidențiale, aliniamente stradale, scuaruri etc. Dinamica elementelor infrastructurii verde-albastră este influențată în special de extinderea suprafeței orașului. Este evidentă scăderea disponibilului de spațiu verde de tip parc pe cap de locuitor după 1990, în special pe fondul retrocedărilor și a extinderii suprafețelor construite rezidențiale. Scăderea suprafeței verzi se observă deopotrivă la parcurile de interes metropolitan, la cele de cartier și la grădinile de bloc.[[58]](#footnote-59)

Spațiile publice de tip suprafață, care acoperă marile parcuri ale orașului, se regăsesc preponderent în zonele cu densități mari ale populației, cum ar fi cartierele Pantelimon, Vatra Luminoasă, Kiseleff, Drumul Taberei, Balta Albă-Titan. Din păcate, aceste spații de amploare sunt intervenții realizate ante 1989. În ultimii 30 de ani nu s-au realizat intervenții majore de creare a unor spații publice reprezentative la nivel de oraș, fie ele parcuri sau piețe publice. Spațiile publice de amploare lipsesc din zona centrală, cu precădere în partea de est a inelului central de circulație.[[59]](#footnote-60)

Deși Sectoarele 2 și 6 duc lipsă de spații publice amenajate de mare amploare cum sunt cele amplasate în celelalte sectoare (Parcul Herăstrău, Parcul Tineretului, Parcul Titan, Delta Văcărești), acestea beneficiază de o serie de parcuri de dimensiuni mici sau medii (2–10 ha), care reușesc să deservească relativ satisfăcător cea mai mare parte a populației.[[60]](#footnote-61)

Suprafețele[[61]](#footnote-62) care deservesc cea mai mare populației sunt reprezentate de marile parcuri din proximitatea marilor ansambluri de locuit socialiste (Balta Albă – Titan, Drumul Taberei, Tineretului). Cu excepția Parcului Natural Văcărești, aceste spații sunt relativ bine întreținute, iar nivelul de dotări pentru relaxare este unul satisfăcător. Pe de altă parte, spațiile enumerate anterior, preponderent situate la tangența cu insule de locuire individuală, deși deservesc o populație mai redusă, necesită intervenții de reabilitare imediată. O astfel de abordare contribuie la menținerea unei rețele relativ echilibrate de spații verzi de calitate care, în timp, prin completarea cu noi parcuri, noi trasee și coridoare verzi de legătură, poate deservi relativ satisfăcător un procent mai mare al populației bucureștene.[[62]](#footnote-63)

**Figura 30 - Un cadru conceptual de gestiune a spațiilor publice[[63]](#footnote-64)**



De asemenea, Bucureștiul dispune încă de rezerve considerabile de teren pentru a se dezvolta în continuare. Există încă aproximativ 1.523 ha de zone industriale abandonate sau în declin, care ar putea intra într-un proces de conversie funcțională, alături de aproximativ 2.984 ha de terenuri încă neconstruite. Cele mai ample rezerve de teren care pot fi valorificate se regăsesc în partea de sud, în zonele periferice. Tot în această parte a orașului se resimte cel mai puternic și lipsa spațiilor verzi (mai ales în Sectorul 5), de dotări dar și de locuri de muncă. Este astfel important ca în perspectiva utilizării rezervelor de teren să se aibă în vedere mai ales realizarea de spații verzi ample și introducerea de dotări, altele decât locuirea.[[64]](#footnote-65)

Autoritățile publice sunt nevoite să caute soluții cât mai eficiente pentru implementarea și gestionarea spațiilor publice, pe tot parcursul ciclului lor de folosință, de la etapele de planificare și proiectare, până la etapa de mentenanță, reabilitare și, după caz, refacere totală. Problematica gestiunii spațiilor rezultă și din necesitatea de asigurare a necesarului de socializare și a celui funcțional-urban. Din această abordare rezultă, cel puțin, tipul, amploarea intervenției și, pe cale de consecință, amploarea resurselor alocate. Mai concret, scara abordării poate varia de la una locală, axată pe gestiunea unui număr redus de spații, la o scară strategică, axată pe administrarea unei rețele de spații publice, la nivelul orașului (Figura 30).

În general, în implementarea unui program de actualizare a zonificării parcurilor pentru a diferenția zonele de agrement de zonele dedicate sportului/mișcării – în organizarea spațiilor publice trebuie să fie implicați și actori relevanți precum organizatori de evenimente, federații sportive etc.[[65]](#footnote-66), dar și organizații pentru copii și tineri.

Atractivitatea parcurilor pentru locuitorii capitalei a determinat o serie de investiții ale autorităților locale de sector: în Sectorul 6, a fost finalizat în anul 2019 un parc de 20.000 mp pe Bd. Timișoara, prin reconversia unui fost teren industrial, iar Primăria Sectorului 3 deja lucrează la amenajarea unui parc nou de circa 5 ha, inclusiv cu un lac, pe strada Brățării.[[66]](#footnote-67)

În 2019, conform cercetării sociale a SIDU, gradul mediu de satisfacție cu spațiile verzi (parcuri, locuri de relaxare) era de 7,3, pe o scală de la 1 (profund nemulțumit/ă) la 10 (foarte mulțumit/ă). Părinții cu copii au fost mai critici și au acordat doar un scor mediu de 6,5 pentru ”parcuri și locuri de joacă unde să-mi las copilul/copii singur/singuri, fără teama că s-ar putea întâmpla ceva rău”. Liceeni menționează creșterea calității și cantității spațiilor verzi ca al treilea aspect pe care și l-ar dori îmbunătățit în cartierul în care locuiesc, iar la întrebarea ” Ce fel de spațiu ar trebui amenajat pentru tineri ca tine?” o treime dintre ei optează pentru: parcuri, parcuri tematice, piste de biciclete și role.[[67]](#footnote-68)

Datele colectate pentru acest studiu prin sondajul între părinți relevă următoarele trei preocupări majore pe care părinții le au cu privire la comunitatea locală și la modul în care acestea influențează bunăstarea copiilor lor: 1/ problema siguranței în spațiile publice, 2/ problemele de mediu (poluarea, calitatea aerului, curățenia, traficul supraaglomerat etc.) și 3/ probleme legate de lipsa de educație, civilizație, mentalitățile membrilor comunității (Figura 31).

**Figura 31 – Principalele preocupări ale părinților cu privire la comunitatea locală și la modul în care aceasta influențează bunăstarea copiilor**



*Sursa: Sondajul la nivelul părinților din București realizat pentru acest studiu (aprilie 2024)*

În ceea ce privește calitatea mediului din București doar 22% dintre părinții care au participat la sondajul realizat pentru acest studiu nu sunt îngrijorați, în timp ce mai mult de jumătate (61%) dintre părinți sunt îngrijorați, iar 16% sunt nehotărâți (Figura 32). Doar o treime dintre părinții participanți la sondaj (33%) au acordat note de la 8 la 10 în ceea ce privește nivelul lor de satisfacție pentru întreținerea și siguranța parcurilor, locurilor de joacă și a spațiilor verzi din localitate.

Accesul copiilor la un mediu curat și sigur necesită și participarea acestora la activități care să-i ajute nu doar să-și dezvolte cunoștințele și atitudinea potrivită pentru protejarea mediului, dar și să intre în contact direct cu locații care au nevoie de măsuri urgente de ecologizare. Astfel, mai puțin de jumătate (47%) dintre copiii care au răspuns la sondajul realizat pentru acest studiu au declarat că au participat (o dată sau de mai multe ori) la campanii de informare privind protecția mediului, ecologizare sau alte activități de protecție a mediului (Figura 33).

**Figura 32 -** **Percepția părinților referitoare la calitatea mediului din București**



*Sursa: Sondajul la nivelul părinților din București realizat pentru acest studiu (aprilie 2024)*

Un alt aspect important pentru viitorul copiilor se referă la dezvoltarea unei atitudini de reziliență la situații de criză sau dezastru. Percepția majorității copiilor privind siguranța în școală, precum și nivelului de pregătire în caz de dezastru (cutremur, incendiu etc.) este pozitivă, 69% dintre copii participanți la sondaj afirmând că se simt încrezători și foarte încrezători în capacitatea lor de a reacționa pozitiv în astfel de cazuri.

**Figura 33 –** **Implicarea copiilor în campanii de ecologizare și protecția mediului**



*Sursa: Sondajul la nivelul copiilor din București realizat pentru acest studiu (aprilie 2024)*

Pentru ameliorarea calității mediului în București este necesară o abordare integrată la nivelul zonei metropolitane București-Ilfov deoarece impactul schimbărilor climatice în zona metropolitană București-Ilfov se resimte deja sub forma creșterii temperaturii medii anuale și a scăderii cantității anuale de precipitații, în raport cu mediile multianuale din anii precedenți. În următoarele două decenii se estimează că perioadele cu precipitații vor fi mai restrânse, iar perioadele secetoase se vor extinde. Așadar, climatul Capitalei va avea o ușoară tendință de aridizare.[[68]](#footnote-69)

Este important de reținut faptul că în afara percepției optimiste suprinsă de sondajul desfășurat printre copii pentru acest studiu, nu au fost disponibile date referitoare la modul în care copiii din municipiul București sunt informați și pregătiți pentru situații de criză și pentru schimbările climatice. De asemenea, nu au fost disponibile date cantitative sau calitative nici de la Administrația Lacuri, Parcuri și Agrement București.

## **2.4. Acces la locuri de joacă și oportunități de petrecere a timpului liber**

În municipiul București au fost identificate 616 locuri de joacă situate în afara parcurilor, a școlilor și a grădinițelor. Acestea nu sunt distribuite uniform la nivel de suprafață sau la nivel de număr de locuitori. În zona sudică a orașului sunt concentrate cele mai multe locuri de joacă, în special în sectoarele 3 și 4 ale Capitalei, în timp ce sectoarele 1 și 5 sunt deficitare din acest punct de vedere. Cele mai accesibile locuri de joacă se află în sectorul 6 al capitalei, cu o medie de 2,6 mijloace de transport în comun pentru fiecare loc de joacă, comparativ cu sectorul 5, care înregistrează cea mai scăzută medie, respectiv 0,5.[[69]](#footnote-70)

În București un procent relativ mare dintre spațiile de dimensiuni mici sunt locuri de joacă pentru copii. Deși aparent transformarea spațiilor în locuri de joacă este un lucru pozitiv, faptul că varietatea lor este aproape inexistentă și faptul că de cele mai multe ori sunt proiectate exclusiv pentru o singură categorie de vârstă, reprezintă un punct extrem de slab în conturarea identității cartierelor bucureștene și în încurajarea interacțiunii inter-generaționale (Figura 34).[[70]](#footnote-71)

**Figura 34 - Locuri de joacă din marile ansambluri de locuit în București[[71]](#footnote-72)**



Ca aspecte ce necesită îmbunătățire, se constată faptul că accesul persoanelor care preferă deplasarea cu bicicleta sau cu scuterul, precum și accesul persoanelor cu dizabilități nu este sprijinit de facilități adecvate - puține dintre locurile de joacă dispun de rasteluri pentru biciclete sau de facilități pentru persoanele cu dizabilități. De asemenea, din datele calitative colectate pentru acest studiu se constată numărul redus sau lipsa locurilor de joacă în cartierele periferice cu case individuale, precum și în cartierele noi și în ZUM de tip mahala. Este un aspect care necesită abordări diferite pentru a stabili nevoia de locuri de joacă. Astfel, dacă în cartierele noi de case unii locuitori au amenajat spații de joacă private în curțile lor, cartierele noi de blocuri sunt deficitare în acest sens, iar în ZUM de tip mahala practic nu există locuri de joacă amenajate.

Datele rezultate din sondajul realizat pentru acest studiu în rândul copiilor din București indică faptul că 61% dintre copii declară că sunt în totalitate de acord cu afirmația “în zona în care locuiesc există suficiente locuri de joacă” și doar 4% nu sunt deloc de acord (Figura 35).

Această opinie este susținută și 63% dintre părinți care consideră că în zonă există suficiente locuri de joacă și de petrecere a timpului liber pentru copii. De asemenea, 60% dintre părinți sunt de acord (în totalitate sau parțial) cu faptul că există o mulțime de oportunități pentru ca familiile să petreacă timp cu copiii lor în aer liber.

**Figura 35 - Percepția copiilor referitoare la accesul la locuri de joacă și de petrecere a timpului liber în comunitatea în care locuiesc în București**



*Sursa: Sondajul la nivelul copiilor din București realizat pentru acest studiu (aprilie 2024)*

Totuși, în afara locurilor de joacă, este de reținut faptul că jumătate dintre copii nu folosesc (30%) sau folosesc mai puțin de o dată pe săptămână facilitățile de petrecere a timpului liber, cum ar fi centre sportive, piscine sau săli de sport. Acest fapt se explică prin accesul mai redus determinat de distanța mare, precum și de faptul că multe dintre aceste spații sunt contra-cost, așa cum a fost menționat în cadrul interviurilor și a focus grupurilor realizate pentru acest studiu.

Părinții participanți la sondaj consideră că Bucureștiul este cel mai puțin de apreciat ca loc de trăit pentru persoane cu dizabilități (40%), antreprenori care încep noi afaceri (21%), adolescenți (20%) și tineri în căutarea unui loc de muncă (20%). Bucureștiul este cel mai apreciat ca loc de trăit pentru familii cu copii de vârstă școlară (78%).

Totuși, mai mult de jumătate (66%) dintre copii sunt mulțumiți de întreținerea și de siguranța parcurilor, locurilor de joacă și spațiilor verzi din București, iar 24% nu sunt mulțumiți cu aceasta (Figura 36), fetele având o opinie puțin mai critică decât băieții, posibil determinată preponderent de aspecte privind siguranța și mai puțin de cele referitoare la întreținere.

Sondajul realizat în rândul copiilor relevă o situație mai nuanțată privind modul în care aceștia își petrec timpul liber. Astfel, 90% dintre copii afirmă că au la dispoziție cărți potrivite nivelului lor de interes, au acces la echipamente (biciclete, skateboard-uri etc.) care le permit să se joace în aer liber (90%), dețin jocuri și jucării pentru activități indoor (90%), se implică în activități de petrecere a timpului liber în afara casei și a școlii - sport, frecventarea unei școli de muzică, ateliere diverse feluri, cursuri de limbi străine etc. (88%). De asemenea, 97% dintre copii afirmă că au posibilitatea să sărbătorească acasă ocazii speciale, cum ar fi zilele de naștere sau sărbătorile, cu familia și prietenii. În plus, 88% dintre copii au confirmat că participă la excursii, călătorii sau evenimente școlare plătite de părinți, iar 86% merg în vacanțe departe de casă cel puțin o săptămână în fiecare an.

**Figura 36 - Satisfacția copiilor față de întreținerea și siguranța locurilor de joacă și a parcurilor din București**

*Sursa: Sondajul la nivelul copiilor din București realizat pentru acest studiu (aprilie 2024)*

Posibilitățile de petrecere a timpului liber pe care copii intervievați le au la nivel familial, pot explica, doar parțial, interesul mai scăzut pentru valorificarea ofertei publice. Așa cum am mai menționat anterior, este posibil ca și accesul determinat de distanță sau costul de intrare să influențeze frecventarea de către copii a spațiilor respective. Astfel, doar 61% au participat la activități și evenimente organizate de un centru comunitar, 57% au fost la o bibliotecă publică pentru a împrumuta cărți și doar 30% au frecventat un centru sportiv, piscină sau sală de sport. De asemenea, 72% dintre copiii participanți la sondajul realizat pentru acest studiu au declarat că folosesc transportul public de câteva ori pe săptămână, restul de 27% folosesc transportul public mai puțin de o dată pe săptămână, mai puțin de o dată pe săptămână sau chiar niciodată – distanțele mari și problemele de siguranță fiind principalii factori care influențează aceste alegeri menționați de copii și de părinți în focus grupurile și interviurile realizate pentru acest studiu. În acest context, opiniile despre siguranța parcurilor, a transportului în comun sau despre disponibilitatea bibliotecilor publice ar trebui să fie în continuare studiate, în funcție de nevoile comunităților, la nivel de sector și chiar la nivel de cartiere, nu doar la nivelul municipiului București per ansamblu.

# **Participarea copiilor**

## **3.1. Vocea copiilor în luarea deciziilor care îi privesc (familie, școală, comunitate)**

Copiii au dreptul de a fi ascultați și de a avea un cuvânt de spus în toate deciziile care îi afectează, fie acasă, în comunitate, la școală sau în probleme juridice și administrative individuale. În România, participarea copiilor la deciziile care îi privesc este asigurată prin mai multe forme și mecanisme juridice, instituționale și sociale. Printre cele mai importante se numără:

1. Cadrul legal național și internațional

* Convenția ONU privind Drepturile Copilului (ratificată de România în 1990) stabilește dreptul copiilor de a-și exprima liber opinia în toate chestiunile care îi privesc.
* Legea nr. 272/2004 privind protecția și promovarea drepturilor copilului prevede dreptul copilului de a fi ascultat în orice procedură care îl privește și obligă autoritățile să țină cont de opiniile sale, în funcție de vârsta și gradul său de maturitate.
* Codul Civil și Codul de Procedură Civilă prevăd posibilitatea ca minorii peste 10 ani să fie ascultați în procesele care îi privesc, cum ar fi divorțul părinților sau plasamentul.

2. Instituții și structuri care promovează participarea copiilor

* Avocatul Copilului – o structură în cadrul Avocatului Poporului care primește plângeri și sesizări de la copii și le apără drepturile.
* Consiliul Consultativ al Copiilor – format din copii și tineri, acest consiliu oferă consultanță și perspective asupra deciziilor luate la nivel de stat în domeniul protecției copilului.
* Direcțiile Generale de Asistență Socială și Protecția Copilului (DGASPC) – asigură protecția copilului și îi oferă sprijin juridic și social.

3. Mecanisme de consultare și reprezentare

* Consiliile elevilor – structuri organizate la nivel de școală, județ și național (Consiliul Național al Elevilor) prin care elevii participă la decizii privind educația.
* Forumul Copiilor – organizat anual de instituții precum Autoritatea Națională pentru Protecția Drepturilor Copilului și Adopție (ANPDCA), unde copiii pot dezbate teme legate de drepturile lor.
* Organizații neguvernamentale cum ar fi de exemplu, Salvați Copiii, Terre des hommes, World Vision, SOS Satele Copiilor etc. promovează participarea copiilor la decizii și le oferă platforme de exprimare.

4. Participarea în deciziile familiale și școlare

* Dreptul de a fi ascultat în familie – părinții sunt obligați legal să țină cont de opinia copilului în decizii importante pentru viața sa.
* Participarea la deciziile școlare – prin consiliile elevilor și prin feedback oferit în cadrul unităților de învățământ.

5. Instrumente digitale și platforme de exprimare

* Unele platforme online sunt folosite pentru consultarea copiilor în legătură cu politici educaționale și sociale (de exemlu, platforma UNICEF U-Report, dezbateri publice online ale Ministerului Educației).

Aceste mecanisme asigură că vocea copiilor este auzită și luată în considerare în deciziile care îi privesc. Totuși, eficiența acestora depinde de implementarea practică și de implicarea reală a autorităților și societății în procesul decizional participativ.

Conform Convenției ONU a Drepturilor Copilului, copiii au dreptul de a:

* se exprima liber (articolul 28); libertatea copilului de a căuta, de a primi și de a transmite informații de orice fel, sub orice formă și prin orice mijloace pe care le alege, în vederea promovării bunăstării sale sociale, spirituale și morale, precum și a sănătății sale fizice și mentale, este inviolabilă.
* își exprima liber opinia în orice chestiune care îl privește (art. 28);
* avea libertate de gândire, de conștiință și de religie (art. 30);
* avea libertate de asociere, atât formală cât și informală, și libertate de întrunire pașnică în limitele stabilite de lege (art. 31);
* alege calea de atac în caz de încălcare a drepturilor sale fundamentale (art. 34).

Copiii care aparțin unei minorități naționale, etnice, religioase sau lingvistice au dreptul la o viață culturală proprie, de a-și declara apartenența etnică sau religioasă, de a-și practica propria religie și de a-și folosi propria limbă în comun cu ceilalți membri ai comunității (art. 32).

Participarea şi consultarea copiilor în elaborarea, implementarea și monitorizarea deciziilor care îi privesc este unul dintre principiile care stau la baza Strategiei Naționale pentru Protecția și Promovarea Drepturilor Copilului „Copii protejați, România sigură” 2023—2027. Conform Strategiei, “acesta este un principiu care trebuie internalizat în familie, școală, comunitate, cât și la nivelul administrației publice locale și centrale, ținând cont de vârsta și gradul de maturitate ale copiilor, în condiții de accesibilitate, inclusiv pentru copiii cu dizabilități.”

Strategia UE privind Drepturile Copilului subliniază importanța implicării active a copiilor în procesele decizionale care îi afectează. Copiii sunt considerați cetățeni activi și agenți ai schimbării, având dreptul de a participa în societate, chiar dacă în multe state membre nu au drept de vot până la 18 ani. Strategia recunoaște că implicarea acestora poate influența pozitiv politicile publice, însă există încă provocări, precum stereotipurile și percepțiile greșite privind dificultatea și costul implicării lor.

UE propune măsuri pentru a încuraja și facilita participarea copiilor, inclusiv:

* Crearea unei Platforme UE pentru participarea copiilor, în colaborare cu Parlamentul European și organizațiile de apărare a drepturilor copilului.
* Implicarea copiilor în Pactul climatic european, oferindu-le oportunități de a deveni ambasadori ai pactului.
* Dezvoltarea și promovarea versiunilor accesibile ale documentelor UE, inclusiv Cartei drepturilor fundamentale.
* Promovarea unui limbaj adaptat copiilor în documente și evenimente oficiale.
* Consultări specifice cu copiii pentru inițiativele viitoare relevante.
* Includerea copiilor în evenimente și procese precum Forumul privind Drepturile Fundamentale și Conferința privind viitorul Europei.

Statele membre sunt încurajate să îmbunătățească mecanismele de participare la nivel local și național, să crească gradul de conștientizare asupra drepturilor copilului și să sprijine educația privind cetățenia și implicarea democratică. Strategia își propune să facă participarea copiilor o practică normalizată și esențială în deciziile care le influențează viața.

Participarea copiilor este un obiectiv strategic cheie, promovarea drepturilor de participare ale copiilor este, de asemenea, o abordare transversală care urmărește să fie integrată în cadrul național de stabilire a standardelor, de monitorizare și de activitate specifică fiecărui sector (educație, sănătate etc.). Conform standardelor europene, există 9 cerințe de bază pentru o participare eficientă și etică a copiilor:

* Participarea este transparentă și informativă;
* Participarea este voluntară;
* Participarea este respectuoasă;
* Participarea este relevantă;
* participarea este adaptată copiilor;
* Participarea este incluzivă;
* Participarea este susținută de formarea adulților;
* Este sigură și sensibilă la riscuri;
* Participarea este responsabilă.

[U-Report Romania (ureport.in)](https://romania.ureport.in/) este un mecanism de consultare dezvoltat de UNICEF prin care copiii și tinerii sunt încurajați să vorbească despre lucrurile care contează cu adevărat pentru ei. în România, sunt în prezent peste 11.900 de U-Reporteri. Platforma de consultare U-Report este inspirată de Convenția Națiunilor Unite privind Drepturile Copilului, care promovează drepturile tuturor copiilor și adolescenților de a își exprima liber opinia asupra oricărei probleme care îi privește (articolul 12), libertatea de exprimare (articolul 13), dreptul de întrunire și asociere cu alte persoane (articolul 15) și dreptul de a avea acces la informații (articolul 17).

În chestionarul U-Report realizat în septembrie 2021, constatarea predominantă privind participarea copiilor la luarea deciziilor în familie a evidențiat prezența limitată a acestora în chestiuni relevante care îi afectează (doar 10% participă întotdeauna și 22% participă adesea la deciziile din familie).

Participarea are loc în mediul familial, în comunitate și în societate ca întreg, indiferent de structura acesteia (locală, națională sau internațională). Participarea copiilor, ca un drept fundamental al acestora, a fost abordat în cadrul workshopurilor organizate prin proiectul UNICEF ILPC.

### **3.1.1. Participarea în familie**

Rezultatele sondajului care s-a adresat copiilor au evidențiat faptul că la afirmația „Părintele/părinții mei mă ascultă și iau în considerare ceea ce le spun”, 52% dintre copii au răspuns că sunt în totalitate de acord, 20% sunt de acord, 10% mai degrabă sunt de acord, 8% nu au o părere clară, 5% mai degrabă nu sunt de acord în timp ce doar 3% au răspuns că nu sunt de acord, iar 2% au răspuns că nu sunt deloc de acord (Figura 37). Băieții sunt ascultați, părinții luând în considerare ceea ce le spun într-un procent mai mare (57%) decât fetele (49%). Copiii mai mici (primar si gimnazial) sunt ascultați, părinții luând în considerare ceea ce le spun într-un procent mai mare (55%) decât copiii mai mari (liceal si profesional) (48%). De asemenea, copiii care fac parte din familii extinse sunt mai ascultați, părinții luând în considerare ceea ce le spun într-un procent mai mare (57%) decât cei din familii monoparentale (47%).

Astfel, deși 82% dintre copii consideră că părinții îi ascultă și iau în considerare ceea ce le spun, rămân totuși 10% care consideră că părinții nu îi ascultă și nu iau în considerare ceea ce le spun.

**Figura 37 - Percepția copiilor cu privire la măsura în care părinții îi ascultă și iau în considerare ceea ce le spun**



*Sursa: Sondajul la nivelul copiilor din București realizat pentru acest studiu (aprilie 2024)*

La afirmația “Eu și părintele/părinții mei luăm împreună decizii cu privire la viața mea”, 54% dintre copii au răspuns ca sunt în totalitate de acord, 17% sunt de acord, 10% mai degrabă sunt de acord, 8% nu au o părere clară, 4% mai degrabă nu sunt de acord în timp ce doar 3% au răspuns că nu sunt de acord, iar 3% au răspuns că nu sunt deloc de acord (Figura 38). Băieții iau împreună cu părinții decizii cu privire la viața lor într-un procent mai mare (57%) decât fetele (52%). Copiii mai mici (primar si gimnazial) iau împreună cu părinții decizii cu privire la viața lor într-un procent mai mare (60%) decât copiii mai mari (liceal si profesional) (47%). De asemenea, copiii care fac parte din familii extinse iau împreună cu părinții decizii cu privire la viața lor într-un procent mai mare (61%) decât cei din familii monoparentale (50%).

De asemenea, chiar dacă 81% dintre copii consideră că iau decizii împreună cu părinții lor cu privire la viața lor, restul de 19% fie nu au o părere clară, fie consideră că părinții nu îi ascultă și nu iau în considerare ceea ce le spun.

**Figura 38 - Percepția copiilor cu privire la măsura în care părinții iau împreună cu ei decizii care îi privesc**



*Sursa: Sondajul la nivelul copiilor din București realizat pentru acest studiu (aprilie 2024)*

Rezultatele sondajului care s-a adresat părinților din București indică faptul că la întrebarea „În ce măsură credeți că este important pentru copii să aibă un cuvânt de spus în deciziile familiale care îi privesc?” 50% dintre părinți au răspuns că este foarte important, 42% au răspuns că este important, 7% că este oarecum important iar 1% că nu este important (Figura 39).

**Figura 39 - Percepția părinților cu privire la importanța consultării copiilor în deciziile familiale care îi privesc**



*Sursa: Sondajul la nivelul părinților din București realizat pentru acest studiu (aprilie 2024)*

La întrebarea „Vă încurajați copilul să-și exprime opiniile și preferințele atunci când vine vorba de probleme de familie?” 63% dintre părinți au răspuns că fac acest lucru întotdeauna, 31% au răspuns că uneori, 5% au răspuns că rar, iar 2% că deloc.

Astfel, deși 92% dintre părinți cred că este important pentru copii să aibă un cuvânt de spus în deciziile familiale care îi privesc, rămân totuși 8% care consideră mai degrabă că acest fapt nu este important.

De asemenea, chiar dacă 97% dintre părinți au declarat că își implică uneori sau tot timpul copiii în luarea deciziilor privind programul sau activitățile lor zilnice, restul de 3% au declarat că își implică rar sau niciodată copiii în luarea deciziilor privind programul sau activitățile lor zilnice (Figura 40).

**Figura 40 - Percepția părinților cu privire la importanța consultării copiilor în deciziile care se referă la programul sau activitățile lor zilnice**



*Sursa: Sondajul la nivelul părinților din București realizat pentru acest studiu (aprilie 2024)*

De asemenea, chiar dacă 94% dintre părinți au declarat că își încurajează copilul să-și exprime opiniile și preferințele atunci când vine vorba de probleme de familie, restul de 6% au declarat că își încurajează rar sau deloc copilul să-și exprime opiniile și preferințele atunci când vine vorba de probleme de familie (Figura 41).

Rezultatele de mai sus demonstrează faptul că familia este factorul cheie care permite sau încurajează participarea copiilor. Cu un interes foarte mare "de a fi consultat", mesajul este puternic, copiii și tinerii dorind să facă parte din procesele decizionale din cadrul familiei. În același timp, părinții vin în întâmpinarea acestei dorințe și permit copiilor să aibă un cuvânt de spus în deciziile familiale care îi privesc, implicându-i des și încurajând-i să-și exprime preferințele și opiniile când vine vorba de probleme de familie.

**Figura 41 - Practici parentale privind încurajarea copilul să-și exprime opiniile și preferințele atunci când vine vorba de probleme de familie**



*Sursa: Sondajul la nivelul părinților din București realizat pentru acest studiu (aprilie 2024)*

### **3.1.2. Participarea la viața școlară**

Rezultatele sondajului realizat între copiii din București au evidențiat următoarele aspecte:

La afirmația „Profesorii mei mă ascultă și țin cont de ceea ce le spun.” 20% dintre copii au răspuns ca sunt în totalitate de acord, 16% sunt de acord, 17% mai degrabă sunt de acord, 14% nu au o părere clară, 12% mai degrabă nu sunt de acord în timp ce doar 9% au răspuns că nu sunt de acord iar 11% au răspuns că nu sunt deloc de acord (Figura 42). Băieții consideră că profesorii îi ascultă și țin cont de ceea ce le spun într-un procent mai mare (39%) decât fetele (34%). Copiii mai mici (primar si gimnazial) consideră că profesorii îi ascultă și țin cont de ceea ce le spun într-un procent mult mai mare (44%) decât copiii mai mari (liceal si profesional) (25%). De asemenea, copiii care fac parte din familii extinse consideră că profesorii îi ascultă și țin cont de ceea ce le spun într-un procent mai mare (40%) decât cei din familii monoparentale (30%).

**Figura 42 - Percepția copiilor cu privire la măsura în care profesorii lor țin cont de ceea spun**



*Sursa: Sondajul la nivelul copiilor din București realizat pentru acest studiu (aprilie 2024)*

La afirmația “Profesorii mei mă implică în discuții despre metodele de învățare preferate și despre resursele pe care aș dori să le folosesc.” 19% dintre copii au răspuns ca sunt în totalitate de acord, 11% sunt de acord, 14% mai degrabă sunt de acord, 14% nu au o părere clară, 11% mai degrabă nu sunt de acord în timp ce doar 12% au răspuns că nu sunt de acord iar 19% au răspuns că nu sunt deloc de acord (Figura 43). Băieții consideră că profesorii îi implică în discuții despre metodele de învățare preferate și despre resursele pe care ar dori să le folosească într-un procent puțin mai mare (31%) decât fetele (29%). Copiii mai mici (primar si gimnazial) consideră că profesorii îi implică în discuții despre metodele de învățare preferate și despre resursele pe care ar dori să le folosească într-un procent mult mai mare (35%) decât copiii mai mari (liceal si profesional) (22%). De asemenea, copiii care fac parte din familii extinse consideră că profesorii îi implică în discuții despre metodele de învățare preferate și despre resursele pe care ar dori să le folosească într-un procent mai mare (33%) decât cei din familii monoparentale (26%).

**Figura 43 - Percepția copiilor cu privire la măsura în care profesorii lor îi implică în discuții despre metodele de învățare preferate și despre resursele pe care ar dori să le folosească**



*Sursa: Sondajul la nivelul copiilor din București realizat pentru acest studiu (aprilie 2024)*

La afirmația “La școală am ocazia să iau decizii în legătură cu lucruri importante pentru mine.” 23% dintre copii au răspuns ca sunt în totalitate de acord, 14% sunt de acord, 14% mai degrabă sunt de acord, 13% nu au o părere clară, 12% mai degrabă nu sunt de acord în timp ce doar 10% au răspuns că nu sunt de acord, iar 14% au răspuns că nu sunt deloc de acord (Figura 44). Procente aproximativ egale de băieți 37%) și fete (36%) consideră că la școală au ocazia să iau decizii în legătură cu lucruri importante pentru ei. Copiii mai mici (primar si gimnazial) consideră că la școală au ocazia să iau decizii în legătură cu lucruri importante pentru ei într-un procent mult mai mare (43%) decât copiii mai mari (liceal si profesional) (27%). De asemenea, copiii care fac parte din familii extinse consideră că la școală au ocazia să iau decizii în legătură cu lucruri importante pentru ei într-un procent mai mare (40%) decât cei din familii monoparentale (32%).

Rezultatele sondajului menționat relevă ca școala este un element cheie al mediului cotidian al copiilor, iar dorința de a participa din proprie inițiativă sau prin intermediul responsabililor (profesori și/sau învățători) este dominantă.

**Figura 44 - Percepția copiilor cu privire la oportunitatea pe care o au la școală de a lua decizii importante pentru ei**



*Sursa: Sondajul la nivelul copiilor din București realizat pentru acest studiu (aprilie 2024)*

În cadrul sondajului care s-a adresat părinților din București, la întrebarea „Cât de deschisă credeți că este școala copilului dumneavoastră în ceea ce privește implicarea elevilor în deciziile legate de educația lor și de mediul școlar?”, 17% dintre părinți au răspuns că este foarte deschisă, 38% oarecum deschisă, 29% nu foarte deschisă, în timp ce doar 15% au răspuns ca nu este deschisă deloc (Figura 45).

**Figura 45 – Percepția părinților cu privire la nivelul de deschidere al școlii în ceea ce privește implicarea elevilor în deciziile legate de educația lor și de mediul școlar**



*Sursa: Sondajul la nivelul părinților din București realizat pentru acest studiu (aprilie 2024)*

Se poate constată că pentru această întrebare răspunsurile părinților sunt relativ echilibrate, pro-școală deschisă 55%, iar contra 44%.

### **3.1.3. Participarea copiilor în comunitate**

Participarea copiilor în comunitate este un deziderat ambițios pentru o societate în care educația civică și responsabilitatea asumată față de comunitatea în care trăim sunt încă în formare. De aceea, pentru a pune în practică acest concept este necesară o abordare care să fie evite tockenismul și să implice de o manieră cât mai creativă copiii și tinerii pentru un rezultat autentic și durabil. Un exemplu de practică în acest sens este furnizat de Asociația “De-a arhitectura” care și-a propus să sprijine tinerele generații să devină conștiente de impactul pe care mediul construit îl are asupra celui natural și de necesitatea de a se implica în crearea unui mediu frumos, locuibil, incluziv și durabil[[72]](#footnote-73).

Rezultatele sondajului care a avut ca grup țintă copii din București au evidențiat următoarele aspecte:

La afirmația „În comunitatea mea, am posibilitatea să particip la luarea de decizii cu privire la lucruri importante pentru copii.” 21% dintre copii au răspuns ca sunt în totalitate de acord, 11% sunt de acord, 12% mai degrabă sunt de acord, 13% nu au o părere clară, 10% mai degrabă nu sunt de acord în timp ce 9% au răspuns că nu sunt de acord iar 24% au răspuns că nu sunt deloc de acord (Figura 46). Băieții consideră că au posibilitatea să participe la luarea de decizii cu privire la lucruri importante pentru copii într-un procent mai mare (34%) decât fetele (31%). Copiii mai mici (primar si gimnazial) consideră că au posibilitatea să participe la luarea de decizii cu privire la lucruri importante pentru copii într-un procent mult mai mare (35%) decât copiii mai mari (liceal si profesional) (28%). De asemenea, copiii care fac parte din familii extinse consideră că au posibilitatea să participe la luarea de decizii cu privire la lucruri importante pentru copii într-un procent mai mare (37%) decât cei din familii monoparentale (29%).

**Figura 46 – Percepția copiilor cu privire la posibilitatea de a participa în comunitate la luarea deciziilor cu privire la lucruri importante pentru copii**



*Sursa: Sondajul la nivelul copiilor din București realizat pentru acest studiu (aprilie 2024)*

La afirmația “Adulții din comunitatea mea îi ascultă pe copii și îi iau în serios.” 23% dintre copii au răspuns ca sunt în totalitate de acord, 14% sunt de acord, 15% mai degrabă sunt de acord, 17% nu au o părere clară, 11% mai degrabă nu sunt de acord în timp ce 8% au răspuns că nu sunt de acord iar 12% au răspuns că nu sunt deloc de acord (Figura 47). Băieții consideră că adulții din comunitatea mea îi ascultă pe copii și îi iau în serios într-un procent mai mare (42%) decât fetele (34%). Copiii mai mici (primar si gimnazial) consideră că consideră că adulții din comunitatea mea îi ascultă pe copii și îi iau în serios într-un procent mult mai mare (42%) decât copiii mai mari (liceal si profesional) (31%). De asemenea, copiii care fac parte din familii extinse consideră că adulții din comunitatea mea îi ascultă pe copii și îi iau în serios într-un procent mai mare (40%) decât cei din familii monoparentale (34%).

**Figura 47 – Percepția copiilor cu privire la disponibilitatea adulților din comunitate de a-i asculta și lua în serios pe copii**



*Sursa: Sondajul la nivelul copiilor din București realizat pentru acest studiu (aprilie 2024)*

Concluzia nu poate fi decât aceea că printre adulții din comunitate implicați în luarea deciziilor încă sunt multe persoane care nu-i ascultă pe copii și nu-i iau în serios.

La sondajul realizat între părinții din București, la întrebarea „Credeți că în comunitatea dumneavoastră copiii au posibilitatea de a-și exprima opiniile și ideile cu privire la problemele locale?”, 17% dintre părinți au răspuns că da, frecvent, 33% că da, ocazional, 33% că nu, rareori și 16% că nu niciodată (Figura 48).

**Figura 48 - Opinia părinților cu privire la posibilitatea pe care au copii în comunitate de a-și exprima opiniile și ideile cu privire la probleme locale**



*Sursa: Sondajul la nivelul părinților din București realizat pentru acest studiu (aprilie 2024)*

## **3.2. Accesul la informații**

Rezultatele sondajului realizat între copiii din București au evidențiat următoarele aspecte:

La întrebarea „Ai computer sau laptop?” 90% dintre copii au răspuns că da in timp ce 3% au răspuns ca nu au pentru că familia lor nu își permite iar 17% au răspuns ca nu, din alte motive. Dintre cei care au răspuns că nu au pentru că familia lor nu își permite, 10% provin din familii monoparentale comparativ cu doar 3% care provin din familii extinse.

**Figura 49 - Accesul copiilor la computer sau laptop (în familie)**



*Sursa: Sondajul la nivelul copiilor din București realizat pentru acest studiu (aprilie 2024)*

La întrebarea „Ai telefon mobil?” 99% dintre copii au răspuns afirmativ în timp ce 1% au răspuns ca nu, din alte motive.

**Figura 50 - Accesul copiilor la telefon mobil**



*Sursa: Sondajul la nivelul copiilor din București realizat pentru acest studiu (aprilie 2024)*

La întrebarea „Ai acces la internet acasă?” 99% dintre copii au răspuns că da, în timp ce aproximativ 1% au răspuns că nu din alte motive.

**Figura 51 - Accesul copiilor la internet (în familie)**



*Sursa: Sondajul la nivelul copiilor din București realizat pentru acest studiu (aprilie 2024)*

Opiniile copiilor sunt confirmate și de opiniile părinților într-o oarecare măsură, diferă opiniile privind accesul la telefon mobil. Astfel, la întrebarea „Copilul/Copiii dumneavoastră are/au telefoane mobile pentru uz propriu?” 77% dintre părinți au răspuns că da în timp ce 2% au răspuns ca nu au pentru că nu, pentru că gospodăria nu-și poate permite iar 22% au răspuns ca nu, din alt motiv.

**Figura 52 - Opinia părinților privind accesul copiilor la telefon mobil pentru uz propriu**



*Sursa: Sondajul la nivelul părinților din București realizat pentru acest studiu (aprilie 2024)*

La întrebarea „Copilul/Copiii dumneavoastră are/au un calculator sau un laptop pentru ei?” 71% dintre părinți au răspuns că da în timp ce 5% au răspuns ca nu au pentru că nu, pentru că gospodăria nu-și poate permite iar 24% au răspuns ca nu, din alt motiv.

**Figura 53 - Opinia părinților privind accesul copiilor la un calculator sau laptop în familie doar pentru ei**



*Sursa: Sondajul la nivelul părinților din București realizat pentru acest studiu (aprilie 2024)*

La întrebarea „Aveți acces la internet acasă?” 99% dintre părinți au răspuns afirmativ (Figura 55).

**Figura 54 - Opinia părinților privind accesul copiilor la internet în familie**



*Sursa: Sondajul la nivelul părinților din București realizat pentru acest studiu (aprilie 2024)*

Impactul potențial al mijloacelor moderne de tehnologie a informației asupra sănătății și fericirii copiilor reprezintă o temă care preocupă tot mai mult publicul larg și reprezintă un domeniu ce necesită ample cercetări și date.[[73]](#footnote-74)

Deși majoritatea copiilor prezenți online consideră experiența respectivă ca fiind una pozitivă, mulți părinți și profesori sunt îngrijorați de faptul că timpul petrecut de copii absorbiți în fața ecranelor dispozitivelor digitale îi face pe aceștia să sufere de depresie, creând dependența de internet și constituind chiar și un factor ce contribuie la obezitate.[[74]](#footnote-75)

Totuși, abordând timpul petrecut de copii în mediul virtual dintr-o perspectivă de tip „nici prea prea, nici foarte foarte” – și acordând atenție mai mult activităților în care sunt implicați copiii online și nu atât duratei petrecute online, copiii pot fi mai protejați și pot fi ajutați să-și valorifice la maximum timpul petrecut online.[[75]](#footnote-76)

# **4. Provocări privind eliminarea discriminării copiilor la nivelul politicilor și acțiunilor autorităților locale**

Bucureștiul are aproximativ 8% din populație care locuiește în zone marginalizate pe locuire, sectorul 6 fiind cel mai afectat, 9,38% din populație, în comparație cu sectorul 1 care are 5,39% din populație în astfel de zone.[[76]](#footnote-77) Datele privind zonele urbane marginalizate la nivelul municipiului București sunt imprecise, iar unele dintre datele disponibile sunt contestate, de exemplul situația Sectorului 4. Astfel, populația care trăiește în Sectorul 4 „în locuințe supraaglomerate, cu nivel scăzut de educație”, după cum sunt definite zonele urbane marginalizate, a ajuns să crească în 6 ani de la puțin peste 1.000 de locuitori (în 2017 erau 1.129 de persoane marginalizate) la 180.530 (în două etape: în martie 2022 numărul lor a crescut de peste 100 de ori, la 128.184 de persoane, iar în decembrie s-au mai adăugat 52.346). Rezultă că din 287.828 de locuitori, câți are în total Sectorul 4, conform recensământului din 2021, 62% dintre ei trăiesc în Sectorul 4 „în condiții improprii unui trai decent”. Aceste cifre au fost contestate la începutul anului 2024, iar scopul cu care aceste cifre au fost raportate pare să fie îndeplinirea anumitor criterii pentru accesarea fondurilor europene.

Raportările fictive și întârzierea realizării unor analize riguroase privind ZUM ale Bucureștiului, inlusiv în ceea ce privește situația copiilor care trăiesc în aceste zone, întrețin abordări politizate și strategii imprecise în care copiii sunt în continuare invizibili.[[77]](#footnote-78)

În general, în majoritatea cazurilor, zonele de tip mahala includ ***comunități rome*** tradiționale ale căror membri vorbesc limba romani. Deși casele și adăposturile sunt în general foarte mici, cu o suprafață cuprinsă între 6 și 40 de metri pătrați, în ele locuiesc familii mari, cu mulți copii. Principalele probleme pentru aceste zone, pe lângă sărăcie și dotarea deficitară cu infrastructură, sunt lipsa actelor de identitate și de proprietate asupra casei și terenului.[[78]](#footnote-79)

Pentru ZUM-urile de tip mahala, localizarea la periferia orașului versus integrarea în țesutul urban face principala diferență. În timp ce ZUM-urile de la periferie corespund aproape integral caracteristicilor tipice ale zonelor de tip mahala, ZUM-ul bine integrat diferă sensibil: străzile sunt asfaltate, există locuri de joacă amenajate, dotarea cu infrastructură a zonei - apă curentă, canalizare - a fost realizată, iar accesul este facil la toate tipurile de servicii. Singura problemă este că rezidenții nu își permit, din cauza veniturilor insuficiente, să se conecteze sau să acceseze și să plătească aceste facilități și servicii.[[79]](#footnote-80)

Prin contrast, ZUM-urile de la periferie sunt deconectate atât fizic, cât și simbolic de oraș. Chiar dacă există infrastructură, acoperirea zonei este doar parțială. Barierele naturale generează dificultăți în accesarea serviciilor publice – școală, grădiniță, medic, magazin – care deservesc populația generală și reprezintă, în același timp, un element care marchează distanțarea socială a ”orășenilor” de cei care trăiesc „după calea ferată”, „la ruine”, „la groapa de gunoi”. Spre exemplu, ZUM-ul Giulești-16 Februarie este delimitată de teren viran, clădiri industriale în ruină, spații lăsate în paragină (deținute, conform spuselor rezidenților, de CFR) și ”multe, multe gunoaie aduse de oamenii din tot orașul”. Toate serviciile se află departe, inclusiv transportul public. Este nevoie de mașină, spre exemplu, pentru a duce un copil la grădiniță: ”cu mașina mergem până la tramvai și apoi mergem 4-5 stații. Creșa este și mai departe. Iar acum CFR-ul a și închis drumul direct pe care ieșeam la Piața16 Februarie și trebuie să ocolim mult ca să ieșim la o șosea”.

Lipsa actelor de proprietate asupra terenului și caselor a fost reluată și accentuată ca o problemă majoră în toate ZUM-urile de tip mahala, pentru că din această cauză: (i) Rezidenții nu își pot face acte de identitate decât temporare, fapt ce atrage după sine dificultăți în accesarea serviciilor sociale și educaționale; (ii) Nu se pot conecta legal la utilități, acolo unde acestea sunt disponibile în proximitate; (iii) Trăiesc cu teama permanentă că pot fi dați afară din casă. Acest aspect a fost menționat în special de rezidenții din Plumbuita Tei Toboc – zonă în care s-au realizat investiții în infrastructura fizică în ultima perioadă și care este din ce în ce mai atractivă pentru alte categorii din populație. Pe acest considerent, au menționat rezidenții din zonă, nici nu se dorește intrarea lor în legalitate, iar demersurile lor de a-și face acte de proprietate trenează.[[80]](#footnote-81)

În general, prin comparație cu celelalte capitale europene, București este o capitală încă slab dotată cu servicii și facilități. Percepțiile populației plasează Bucureștiul la baza clasamentului european cu privire la toate serviciile publice și facilitățile urbane, chiar dacă acestea sunt printre cele mai numeroase și diversificate din țară, așa cum arată celelalte secțiuni de analiză ale SIDU. Alături de București, cel mai adesea, nu sunt capitale ale unor țări fost comuniste, ci capitale din sudul Europei. Adică, la nivelul capitalelor europene, decalajele sud-nord sunt mult mai relevante decât cele est-vest, mai ales în ceea ce privește satisfacția față de serviciile publice și facilitățile urbane. Din perspectiva sărăciei și excluziunii sociale, București apare a fi o capital mediu incluzivă, în context european.[[81]](#footnote-82)

Orașele sunt hub-uri pentru infrastructuri culturale, educaționale, de sănătate și sociale. Gestionarea acestor resurse într-o manieră incluzivă poate ajuta rezidenții orașului să scape de sărăcie și excluziune socială. Programe participative pentru copii și tineri; servicii accesibile și de înaltă calitate pentru preșcolari și educație timpurie; facilități accesibile pentru sport și recreere; facilități pentru persoane cu dizabilități și accesibilizarea spațiilor publice sau programe de mentorat pentru copiii care trăiesc în circumstanțe dificile sunt câteva dintre modalitățile prin care orașele pot deveni mai incluzive.[[82]](#footnote-83)

Cert este că, în București, în anul 2020, încă existau zone marginalizate marcate de acces inegal la resursele disponibile. În relație cu categoriile vulnerabile de populație, inclusiv cu rezidenții zonelor marginalizate, orașele pot dezvolta fondul de locuințe publice, prin construcția de noi locuințe, dar și prin alte programe de sprijin care să asigure locuire socială în condiții decente, pe perioade determinate. Orașele pot îmbunătăți cartierele prin crearea și menținerea unor spații publice sigure, atractive și incluzive, precum și prin asigurarea unui acces egal la infrastructura de bază și servicii publice de calitate. În orașele mari, accesul la transport public, la prețuri suportabile, este deosebit de important pentru a asigura accesul rezidenților săraci la locuri de muncă și diverse alte servicii.[[83]](#footnote-84)

Pentru a lupta în mod eficient împotriva sărăciei și a excluziunii sociale, este necesară o abordare integrată a furnizării serviciilor sociale, pe partea de ofertă, și este necesară dezvoltarea de programe de intermediere sau de facilitare socială, pe partea de cerere. Cu atât mai mult în relație cu sărăcia extremă și zonele marginalizate. Serviciile integrate combină într-un mod coordonat serviciile de educație, ocupare a forței de muncă, asistență medicală, protecție socială, precum și alte servicii publice care, împreună cu beneficiile financiare, să vină în ajutor familiilor sărace în a-și gestiona mai eficient viața. În prezent, deși multe astfel de servicii sunt disponibile, ele acționează fragmentat și sunt dificil de accesat de familiile în sărăcie. În primul rând, multe dintre persoanele la risc de sărăcie și excluziune socială nici nu știu că există astfel de servicii, iar cei care știu, de multe ori nu sunt reușesc să le acceseze, fie din cauză că sunt discriminați, fie pentru că serviciile disponibile sunt insuficiente, complicate sau costisitoare. Prin urmare, din perspectivă instituțională, furnizarea de servicii integrate – cu o coordonare orizontală și verticală reală între agențiile implicate - este vitală pentru furnizarea de sprijin adecvat familiilor și copiilor aflați în risc sau situație de sărăcie. Familiile extrem de sărace, în special cele din zonele marginalizate, au nevoie, în plus, de programe de mediere sau de facilitare socială pentru a accesa în mod eficient serviciile disponibile.[[84]](#footnote-85)

Gradul de acoperire foarte modest comparativ cu nevoile al serviciilor publice pentru grupurile vulnerabile de copii din ZUM, în special copii de etnie roma, este compensat de serviciile ONG-urilor specializate pe aceste grupuri vulnerabile de copii cum ar fi de exemplu “Casa bună” și “OvidiuRo”. Acestea furnizează servicii educaționale, de susținere materială de bază și uneori chiar și servicii medicale. Dar, copiii care locuiesc în aceste comunități sunt necesare servicii integrate funcționale care să răspundă în mod echitabil nevoilor tuturor copiilor, precum și de access la un mediu curat și la locuri de joacă și petrecere a timpului liber în siguranță.

Un alt aspect privind incluziunea se referă la mobilitatea ***copiilor cu dizabilități*** în oraș și accesul lor la servicii necesare dezvoltării abilităților de viață independente. Datele calitative colectate, dar și sondajul realizat în rândul părinților (Figura ...) au indicat faptul că Bucureștiul nu este un oraș accesibil pentru persoanele cu dizabilități (copii și adulți). Astfel, 40% dintre părinții participanți la sondaj au considerat au o opinie foarte proastă (16%) sau proastă (24%) despre București ca oraș accesibil pentru persoane cu dizabilități, 36% dintre părinți au o opinie care este nici bună, nici proastă, și doar 20% au o opinie bună (16% și foarte bună (4%), în timp ce 4% dintre părinți au preferat să nu răspundă la această întrebare. De asemenea, persoanele intervievate consideră că autoritățile (locale și centrale) se preocupă suficient pentru a rezolva această problemă care afectează major dezvoltarea și participarea la viața socială a copiilor cu dizabilități.

Totuși, Primăria municipiului București acordă stimulente financiare pentru copii cu dizabilități și susține furnizarea de servicii în centre de zi și de recuperare pentru copii cu dizabilități, și, mai recent, într-un centru de tip respiro pentru familiile copiilor cu dizabilități[[85]](#footnote-86).

**Figura 55 – Opinia părinților despre București ca loc de trăit pentru persoane cu dizabilități**



*Sursa: Sondajul la nivelul părinților din București realizat pentru acest studiu (aprilie 2024)*

Aceste servicii sunt completate nu doar ca număr, dar și ca diversitate, de cele oferite de organizații neguvernametale. De exemplu, Asociația Metodelor Alternative de Integrare Socială (AMAIS) și-a propus să construiască o societate echitabilă pentru persoanele cu dizabilități temporare sau permanente prin aplicarea principiilor designului incluziv în: arhitectură, tehnologie, proiecte sociale[[86]](#footnote-87). Ceea ce este specific acestei organizații este și faptul că încurajează în mod autentic participarea grupurilor țintă, fapt care de altfel este enunțat în misiunea organizației.[[87]](#footnote-88) Deși datele privind beneficiarii prezentate în rapoartele anuale de activitate ale organizației nu sunt dezagregate pe vârste (și nici pe sexe), din descrierea activităților realizate se observă faptul că unele dintre acestea au avut ca beneficiari copiii cu dizabilități și familiile acestora.[[88]](#footnote-89)

Un alt exemplu de ONG sprijină participarea persoanelor cu dizabilități, inclusiv a copiilor, la viața orașului este asociația “Eroi printre noi”. Misiunea acestei organizații este de a promova incluziunea socială a persoanelor cu dizabilități prin evenimente culturale accesibilizate și povești personale.[[89]](#footnote-90) Organizația furnizează servicii de accesibilizare culturală și digitală care practic sunt menite să sporească participarea beneficiariilor (adulți și copii cu disabilități) la viața comunității.[[90]](#footnote-91)

***Familii cu copii de 0-3 ani***

A treia categorie de copii a căror participare la viața orașului este limitată de servicii insuficiente sunt copiii cu vârste cuprinse între 0 și 3 ani. Datele calitative colectate prin interviuri pentru acest studiu indică faptul că “provocările pentru copii mici se referă la mobilitatea în oraș. Nu se poate merge cu un copil mic în căruț pentru că trotoarele sunt stricate sau sunt pline de excremente. De asemenea, ca să ajungi de acasă până în parc, trecerile de pieton nu sunt vizibile. Când crește vegetația peste semnele de circulație, nu se mai vede nimic. Apoi, drumul unui copilaș mic, dacă părintele are norocul să locuiască lângă un parc, este destul de anevoios, printre mașini parcate neregulamentar. În ultima vreme, din ce am înțeles, Primăria Sectorului 2 a început să acorde vouchere pentru ore extracurriculare care asigură posibilitatea să-ți duci copilașul în weekend sau după școală să facă sport sau să învețe un instrument muzical sau actorie etc. Și asta este un lucru foarte bun, dar este ceva apărut nou.”

În plus față de cele menționate anterior, locurile în creșe sunt insuficiente comparativ cu nevoia existentă, la care se adaugă și tranziția dificilă a serviciilor ante-preșcolare de la autoritățile locale la Ministerul Educației.[[91]](#footnote-92)

Și pentru această categorie de copii, există ONG-uri “la firul ierbii” care, prin implicarea directă a părinților, fac eforturi pentru a transforma Bucureștiul într-un oraș mai accesibil, mai “prietenos” pentru copii. Astfel, conform misiunii acestei organizații, primul pas pentru a putea crește această “sămânță civică” a fost identificarea și validarea problemelor din spațiul public cu care copiii și părinții se confruntă zilnic: mașini parcate pe trotuare, lipsa de toalete publice în parcuri, lipsa de rampe sau lifturi pentru cărucioare în mijloacele de transport în comun, spații de joacă publice deteriorate și murdare etc. Scopul grupului de părinți din cadrul acestei organizații este să fie un exemplu de responsabilitate și maturitate prin implementarea unor proiecte concrete, mai mari sau mai mici, care să răspundă nevoilor copiilor și părinților. Toate proiectele “Grow Up Romania” au ca scop final transformarea Bucureștiului într-un oraș „child-friendly”. „Am ales să înaintăm (cel puțin momentan) cu pași mici, realizabili, să schimbăm lucrurile în bine atât cât resursele de timp, energie și financiare ne permit. Motivația noastră nu se naște din frustrare, furie sau neputință față de un sistem învechit, leneș și ignorant față de problemele pe care le identificăm, ci pentru că observăm și conștientizăm amploarea influenței pe care mediul în care cresc copiii noștri îl are asupra lor. Pentru că suntem motivați de ei, copiii noștri, de visurile lor, de modul în care văd ei lumea, învață, explorează, încearcă și perseverează zi de zi.”[[92]](#footnote-93)

Pentru o abordare echitabilă a dezvoltării infrastructurii locale accesibilizarea spațiilor publice pentru aceste grupuri de copii și familiile lor apare ca fiind o dificultate care ar trebui să fie considerată prioritară de către autorități, municipiul București oferind, în prezent, soluții insuficiente în acest sens. Pentru aceasta este necesară sporirea conștientizării la nivelul populației generale și al lucrătorilor din servicii, atât în domeniul public cât și în domeniul privat, pentru ca sprijinul oferit pentru participarea acestor copii și familiilor lor la viața comunității să crească și să devină relevant.

# **5. Concluzii**

## **5.1. Aspecte generale și strategice**

SitAn are potențialul de a sta la baza unei Strategii municipale pentru drepturile copilului care să stabilească viziunea, principiile, obiectivele și acțiunile prioritare ale Bucureștiului. Strategia ar trebui să fie elaborată într-o manieră participativă, cu contribuția tuturor părților interesate și, în special, cu vocea copiilor în centrul procesului. Aceasta ar trebui să fie corelată cu alte documente strategice relevante la nivel local și național și ar putea sta la baza candidaturii Bucureștiului pentru recunoașterea oficială de către UNICEF ca „Oraș prieten al copiilor”.

O abordare strategică a drepturilor copilului la nivelul municipiului București ar putea beneficia de o analiză inter-sectorială mai aprofundată privind modul în care diferite sectoare (sănătate, educație, protecție socială, planificare urbană etc.) interacționează sau nu pentru a răspunde nevoilor complexe ale copiilor. Este important de reținut faptul că problemele copiilor au determinanți multipli, iar soluțiile necesită colaborare și sinergii între diverși actori.

## **5.2. Obținerea de rezultate pentru copii în sfera anumitor drepturi ale copilului**

### 5.2.1. Educație

Municipiul București oferă copiilor acces la toate nivelurile de învățământ, începând cu cel antepreșcolar (creșă), până la cel liceal, vocațional și profesional. Procesul de incluziune a copiilor în sistemul de învățământ a înregistrat o tendință crescătoare la nivelul învățământului liceal și profesional, ceea ce s-ar putea explica prin faptul că unitățile educaționale din București deservesc și copii din localități învecinate (ex. județul Ilfov), ca urmare a percepției părinților privind calitatea mai bună a educației oferită în București. La nivelul învățământului antepreșcolar și primar se înregistrează o tendință descrescătoare cauzată cel mai probabil de tendințele demografice negative pentru aceste grupe de vârstă.

Opinia celor intervievați despre calitatea educației este destul de critică, doar aproximativ jumătate dintre participanții la sondaje (copii și părinți) apreciază conținuturile educaționale, modul în care sistemul de educație este organizat, sau implicarea copiilor în procesul decizional la diferite niveluri, iar rezultatele bune ale copiilor par să fie mai curând atribuite sprijinului acordat de părinți, decât eficacității sistemului de educație. Învățământul profesional și tehnic este subreprezentat, la nivelul anului 2022, acesta reușind să atragă un număr de copii net inferior celorlalte tipuri de învățământ.

Posibilitățile materiale ale familiilor copiilor intervievați constituie un foarte solid punct de susținere a proceselor de educație. Marea majoritate a elevilor bucureșteni au acces la echipament sportiv și jocuri, excursii și vacanțe departe de casă, cărți, precum și la mijloace tehnice de informare precum internet, laptopuri, telefoane inteligente. La acestea se adaugă oferta publică, școala bucureșteană beneficiind de o infrastructură educațională și de resurse umane care facilitează implementarea curriculumului centrat pe formarea de competențe. Există totuși anumite aspecte, cum ar fi de exemplu aplicarea uneori doar formală a reglementărilor în vigoare, nevalorificarea deplină a resurselor publice existente pentru educație, mimarea schimbării în educație etc., care sunt în continuare percepute atât de către copii, cât și de părinți, ca fiind problematice.

Bullyingul și violența par să fie relativ răspândite în școli, conform opiniilor părinților, deși copiii par să fie mai puțin conștienți de acestea sau să le raporteze în mai mică măsură. Astfel, atitudinea majorității copiilor și a părinților care au participat la sondajele efectuate pentru acest studiu față de aceste fenomen pare să fie mai curând pasivă, mai mult de jumătate dintre părinți afirmând că nu au luat nici o măsură pentru prevenirea sau combaterea fenomenului.

În ultimii ani, situația copiilor proveniți din grupuri vulnerabile s-a ameliorat ca urmare a politicilor incluzive adoptate la nivel național, dar și a implicării autorităților locale în proiecte realizate cu sprijinul și în parteneriat cu organizații internaționale (cu precădere UNICEF) și ONG-uri de interes local, precum și a implementării proiectelor cu finanțare europeană. În pofida progreselor înregistrate, deprivarea materială a familiilor din care provin acești copii, intersecționalitatea[[93]](#footnote-94) și vulnerabilitatea multiplă continuă să reprezinte bariere pentru frecventarea școlii. Situația copiilor de etnie roma rămâne uneori problematică fiind marcată de deprivare materială și izolare, cu consecințe directe asupra accesului la educație și a progresului școlar.

Datele dezagregate referitoare la copiii proveniți din grupuri vulnerabile și la evoluția acestora sunt insuficiente pentru a formula concluzii relevante referitoare la ponderea acestora în totalul populației școlare și succesul eforturilor de incluziune existente.

În general, în municipiul București există trei factori principali care au influențat favorabil efortul de respectare a drepturilor copilului: 1/ starea materială bună a populației, 2/ implementarea proiectelor inițiate de organizații internaționale, în special UNICEF, dar și a proiectelor cu finanțare UE, care au țintit ameliorarea condiției grupurilor vulnerabile, și 3/ colaborarea dintre autorități și organizațiile neguvernamentale.

### 5.2.2. Sănătate

Municipiul București concentrează o multitudine de furnizori de servicii medicale de toate tipurile, asigurând o acoperire mult peste media națională, fiind și centru universitar. Nu există bariere de acces geografic, dar se constată acoperiri vaccinale sub media natională pentru ROR (două doze la 5 ani) și DTPa la 14 ani, ceea ce determină vulnerabilitate în caz de epidemii.

Comparativ cu restul țării există o capacitate instituțională mai bună și un interes remarcabil al autorităților locale pentru investiții în rețeaua de medicină școlară pentru asigurarea formării continue a personalului și pentru proiecte comunitare de educație pentru sănătate. Se constată un interes ridicat al autorităților publice locale pentru dezvoltarea de parteneriate cu organizații ale societății civile.

Specialiștii subliniază anumite bariere de acces asociate vulnerabilității sociale, iar aceste date sunt susținute de cercetarea calitativă, care relevă o percepție mai nefavorabilă privind accesul și calitatea serviciilor medicale în rândul părinților din familii vulnerabile.

Analiza determinanților stării de sănătate relevă prevalența unor comportamente nefavorabile sănătății (de exemplu, consumul insuficient de fructe și legume, ne-respectarea meselor principale zilnice, consumul excesiv de dulciuri, ne-respectarea igienei orale, consumul de alcool sau fumatul, consumul de droguri).

În ceea ce privește percepția copiilor asupra stării lor de sănătate, aceasta este în general pozitivă, dar totuși există un procent important de copii care declară că au trăit adesea stări emoționale negative. Datele privind sănătatea mentală a copiilor (factori de risc, prevalența problemelelor de sănătate mentală, accesul la servicii publice pentru sănătatea mentală a copiilor etc.) în București, la fel ca și în alte localități, sunt puține și imprecise.

### 5.2.3. Servicii sociale și protecția împotriva violenței

### Situația copiilor din municipiul București este una bună, drepturile acestora fiind în general respectate iar serviciile și facilitățile existente pentru copii și tineri, deși nu sunt distribuite uniform la nivelul teritoriului municipiului, sunt superioare calitativ și cantitativ comparativ cu alte zone urbane ale țării.

Se observă o îmbunătățire, în general, a respectării drepturilor copilului la nivelul municipiului, unul din efecte fiind și scăderea ușoară a numărului de copii aflați în sistemul de protecție specială.

Majoritatea copiilor și adulților se declară mulțumiți în ceea ce privește siguranța copiilor și accesul la forme de sprijin în caz de necesitate.

Deși majoritatea copiilor se declară mulțumiți de calitatea timpului petrecut cu părinții sau persoanele care au grijă de ei, copiii participanți la focus grupurile organizate pentru acest studiu au precizat că au un program școlar foarte încărcat care nu le oferă suficient timp pentru socializare și alte activități de petrecere a timpului liber.

Dintre categoriile de copii în situații de risc, cel mai frecvent au fost menționați copiii încadrați într-un grad de handicap, numărul acestora fiind în creștere de la un an la altul, specialiștii intervievați subliniind necesitatea facilitării accesului acestor copii la serviciile de interes general (de exemplu, utilizarea transportului public sau accesul în clădiri).

O a doua categorie de risc sunt copiii din medii defavorizate pentru care este necesară dezvoltarea și susținerea unor servicii de suport menite să reducă riscul de marginalizare și excluziune socială. Acestora li se adaugă mamele minore a căror număr a crescut în ultimul an comparativ cu anii precedenți.

Nu în ultimul rând, copiii ucraineni rămân în continuare în risc de excluziune socială ca urmare a barierelor de limbă, cu impact asupra gradului de accesare de către aceștia a diferitelor servicii publice și private existente în comunitate.

### 5.2.4. Accesul la un mediu sigur și curat, precum și la spații verzi

Oficial, fiecărui locuitor din București îi revin 20 de metri pătrați de spațiu verde. Suprafața este aceeași de multă vreme, deși populația a crescut cu 2,6%, la peste două milioane de oameni. Bucureștenii au, în realitate, doar 10 mp de spațiu verde pe cap de locuitor ceea ce este atât sub minimum de 26 mp recomandat de Uniunea Europeană, cât și sub nivelul de 50 de mp/cap locuitor recomandat de Organizația Mondială a Sănătății.

Deși mai mult de jumătate dintre participanții din București la Barometrul Urban 2020 sunt mulțumiți și foarte mulțumiți de spațiile verzi, precum parcurile și grădinile din oraș, accesul la spații verzi și parcuri pare să fie în continuare inechitabil, ZUM fiind deficitare și la acest capitol.

Eforturile autorităților locale s-au intensificat în ultimii ani în sensul îmbunătățirii calității mediului la nivelul municipiului București. Totuși mai mult de jumătate dintre părinții participanți la sondaj sunt îngrijorați în ceea ce privește calitatea mediului din municipiul București.

Mai mult de jumătate dintre copiii care au participat la sondaj declară că nu au participat la campanii de informare privind protecția mediului, ecologizare sau alte activități de protecție a mediului, iar copiii din zonele urbane marginalizate (ZUM) nu au posibilitatea să participe la astfel campanii, în condițiile în care nevoia este chiar mai mare.

### 5.2.5. Accesul la locuri de joacă, precum și la oportunități de petrecere a timpului liber

Conform datelor colectate pentru acest studiu, dreptul copiilor de a se juca, relaxa și participa la evenimente culturale este luat în considerare de autoritățile locale. Cu toate acestea, numărul terenurilor, spațiilor de joacă și al centrelor de agrement destinate copiilor și tinerilor din București este insuficient raportat la numărul acestora. În multe cazuri, nivelul de accesibilitate al acestor facilități este limitat mai ales în cazul copiilor cu diazabilități, precum și al copiilor de etnie roma care locuiesc în comunități compacte, marginalizate.

Modernizarea locurilor de joacă pentru copii și a spațiilor pentru petrecerea timpului liber pentru adolescenți și tineri este în curs de desfășurare, dar standardele par să fie în continuare relativ modeste mai ales comparativ cu cele promovate la nivel internațional (de exemplu, locuri de joacă creative și inteligente).

Posibilitățile materiale ale familiilor copiilor intervievați par să fie principala resursă de oportunități de petrecere a timpului liber pentru copii. Aceasta indică faptul că, pentru copiii proveniți din familii care se confruntă cu deprivare materială și socială, accesul la astfel de oportunități este foarte limitat. Pentru acești copii oferta publică în domeniu apare ca fiind cu atât mai importantă.

## **5.3. Participarea copiilor**

În municipiul București încă există un procent important de copii care nu sunt implicați în decizii la nivelul școlii (aproximativ o treime) sau al comunității (aproape jumătate).

Mai mult de jumătate dintre copiii care au participat la sondajul efectuat pentru acest studiu nu participă la activități de voluntariat în comunitatea lor și aproximativ un jumătate dintre copiii participanți la sondaj consideră că nu își pot realiza obiectivele de viață în comunitatea în care trăiesc acum. Totuși, există o mare deschidere și interes din partea tinerilor pentru a se implica în soluționarea problemelor comunității.

Unele autorități locale, cum ar de exemplu cele care sau implicat în proiectul ILPC, sunt interesate pentru a consulta și implica tinerii în luarea anumitor decizii la nivel local, inclusiv în ceea ce privește îmbunătățirea accesului copiilor vulnerabili la diferite servicii. Modelul ILPC continuă să rămână relevant în acest sens, în pofida unui transfer modest de experiență de la alte orașe aflte într-o etapă mai avansată de implementare a acestui model (de exemplu, municipiul Brașov).

## **5.4. Eliminarea disciminării copiilor la nivelul politicilor și acțiunilor autorităților locale**

Populația din zonele urbane marginalizate (ZUM), inclusiv copiii, sunt expuși dicriminării și segregării, iar nivelul de conștientizare privind importanța reducerii acestui fenomen în rândul personalului serviciilor publice este incert.

Condițiile precare de locuire în ZUM au un impact negativ multiplu asupra copiilor în ceea ce privește accesarea tuturor drepturilor pe care aceștia le au.

Infrastructura la nivelul municipiului București nu răspunde nevoilor persoanelor (inclusiv ale copiilor) cu dizabilități în sensul că limitează accesul acestora la mediul fizic, informațional, comunicațional – în acest sens designul universal încă nu este utilizat la scară largă.

# **6. Recomandări**

## **6.1. Aspecte generale și strategice**

* Având în vedere diversitatea de abordări strategice cu relevanță pentru copii, este necesar ca la nivelul Direcției de Statistici și Strategii a Primăriei București să fie analizat nivelul de consecvență și coerență al tuturor acestor documente programatice cu relevanță pentru copii și să fie identificate priorități comune astfel încât planificarea serviciilor, programelor și proiectelor pentru copii să fie mai eficace și mai bine coordonată, iar monitorizarea progresului în implementarea acestora să poată fi realizată în timp real astfel încât să poată fi asigurată transparența cheltuirii fondurilor pentru copii.
* De asemenea, se recomandă formarea unor mecanisme de coordonare inter-sectorială pentru bunăstarea copiilor la nivel local (eventual sub forma unui Consiliu municipal pentru drepturile copilului), elaborarea unor planuri integrate de servicii, efectuarea unor evaluări cuprinzătoare ale nevoilor cu participarea tuturor sectoarelor etc.
* Deși există date publice referitoare la cheltuielile pentru educație, sănătate și asistență socială, cifrele nu reflectă cheltuielile cu copiii, ci cheltuielile cu populația generală, de aceea este extrem de necesar ca alocarea de resurse pentru politicile și programele legate de copii să se realizeze în mod transparent și participativ.
* Alocările bugetare pentru copii trebuie să fie suficiente pentru punerea integrală în aplicare a politicilor și programelor cu privire la copii, ceea ce se poate realiza inclusiv prin mobilizarea de fonduri suplimentare prin proiecte cu finanțare publică sau privată.
* Este necesară creșterea eficienței cheltuielilor pentru copii prin 1/ efectuarea la timp a plăților și reducerea pierderilor și 2/ prin adoptarea unor abordări privind bugetarea bazată pe rezultate și pe raportul preț-calitate.
* O lege a capitalei ar putea fi o soluție optimă pentru definirea mai clară a modului în care responsabilitățile și resursele sunt împărțite între Primăria București și primăriile de sector.
* Recomand formarea unor mecanisme de coordonare inter-sectorială pentru bunăstarea copiilor la nivel local (eventual sub forma unui Consiliu municipal pentru drepturile copilului), elaborarea unor planuri integrate de servicii, efectuarea unor evaluări cuprinzătoare ale nevoilor cu participarea tuturor sectoarelor etc.

## **6.2. Obținerea de rezultate pentru copii în sfera anumitor drepturi ale copilului**

### 6.2.1. Educație

* Este necesară corelarea măsurilor/proiectelor Strategiei de dezvoltare al municipalității cu nevoile specifice unităților de învățământ care sunt incluse în planul acestora de dezvoltare instituțională, respectiv cu proiectele pe care unităților de învățământ, astfel încât să se asigure creșterea coerenței, eficacității și eficienței tuturor acțiunilor locale în domeniul educației (ca și în alte domenii).
* Primăria București ar trebui să sprijine ONG-urile care propun propiecte menite să asigure construirea la nivelul școlii a unei culturi a comunicării și colaborării, cu accent pe identificarea și utilizarea unor mecanisme eficiente de implicare a părinților/tutorilor și a copiilor în decizii care privesc direct sau indirect dezvoltarea copiilor, în special a celor proveniți din grupuri vulnerabile. Înlăturarea formalismului din procesul de implicare a copiilor și părinților/tutorilor în procesul decizional privind actul educațional.
* Este necesară îmbunătățirea comunicării instituționale la nivel local (Primărie, ISMB și unități educaționale, CMBRAE etc.), deplasând accentul de pe aspectele administrative pe cele legate de calitatea educației, cu precădere pe rezultatele școlare.
* Sunt necesare mai multe investiții în infrastructura educațională, extinderea rețelei de instituții de învățământ cu precădere în zona educației timpurii (creșe și grădinițe), acordând o atenție sporită comunităților vulnerabile, dar și alocări mai mari din bugetul local pentru activități extracurriculare relevante.
* Recomandăm ca Primăria București să se implice în realizarea mai multor consultări cu agenții economici care pot contribui la extinderea facilităților pentru educația și îngrjirea timpurie a copiilor (i.e. ante-preșcolar și preșcolar).
* Este necesară implicarea Primăriei București în deciziile strategice privind extinderea rețelei învățământului profesional și tehnic (VET), ținând cont de nevoile de dezvoltare locale și în strânsă colaborare cu agenții economici.

### 6.2.2. Sănătate

* Accesul la servicii medicale preventive este recunoscut și prioritizat de autoritățile locale, în special în ceea ce privește rețeaua de medicină școlară (inclusiv stomatologică) și educația pentru sănătate. Acest acces trebuie prioritizat și pe viitor, cu accent special pe grupurile vulnerabile și abordare sistematică. De asemenea, în cazul copiilor cu întârzieri în dezvoltare sau cu dizabilități, diagnosticarea și intervențiile timpurii trebuie prioritizate.
* Se recomandă intensificarea eforturilor pentru asigurarea dreptului la vaccinare pentru vaccinurile din calendarul național, în particular pentru vaccinurile ROR și DTPa, atât prin vaccinarea de rutină, cât și prin acțiuni de recuperare, dar și pentru HPV.
* Trebuie avută în vedere dezvoltarea serviciilor de sănătate mintală, în special cele cu caracter preventiv și a celor de reabilitare, care să răspundă nevoilor copiilor.
* Pentru influențarea comportamentelor sanogene se recomandă continuarea proiectelor de educație pentru sănătate, dar și abordarea sistematică în școli. Un aspect care nu trebuie omis este educația pentru sănătatea reproducerii.
* Pentru a crește accesul copiilor la servicii preventive sunt necesare acțiuni de informare și consiliere a părinților și realizarea de campanii de informare pentru părinți privind determinanții sănătății (fizice și mentale) și ai stilul de viață sănătos.

### 6.2.3. Servicii sociale și protecția împotriva violenței

* Dezvoltarea serviciilor sociale dedicate integrării copiilor cu un risc mai mare de marginalizare și excluziune (copii cu dizabilități și copii cu întârzieri în dezvoltare, copii din medii defavorizate, mame minore, copii refugiați).
* Continuarea și susținerea dezvoltării sistemului de protecție a copiilor la nivelul municipiului, în special în ceea ce privește creșterea și susținerea nivelului de pregătire a diferitelor categorii de specialiști (cadre didactice, asistenți sociali, asistenți maternali etc.).
* Susținerea reformei în domenii precum cel educațional, cu impact asupra integrării sociale a copiilor și tinerilor din municipiul București, atât la nivel familial, cât și comunitar.
* Creșterea accesului la diferitele servicii și facilități dedicate copiilor și tinerilor, din punct de vedere a localizării acestora în diferitele zone ale municipiului.

### 6.2.4. Accesul la un mediu sigur și curat, precum și la spații verzi

* Este necesară sporirea participării copiilor și a părinților la campanii de informare privind importanța voluntariatului și a participării civice, precum și la campanii privind protecția mediului și de ecologizare. În desfășurarea acestor campanii o atenție specială ar trebui acordată zonelor urbane marginalizate (ZUM).
* Campaniile de informare (atât pentru copii, cât și pentru părinți) ar trebui să vizeze și teme privind schimbările climatice și reziliența la crize.

### 6.2.5. Accesul la locuri de joacă, precum și la oportunități de petrecere a timpului liber

* Pe termen scurt modernizarea locurilor de joacă ar trebui să aibă în vedere transformarea locurilor de joacă tradiționale cel puțin în locuri de joacă creative (care includ diverse echipamente și materiale mai flexibile și orientate spre stimularea cognitivă și fizică a copiilor).
* Pe termen mediu și lung ar putea fi avute în vedere *locuri de joacă inteligente* care vizează integrarea elementelor digitale "inteligente" - acestea încurajează copiii să exploreze, să învețe și să-și creeze în mod activ modalitățile de joacă (acestea pot oferi o mai mare flexibilitate, iar locurile de joacă devin astfel mai adaptabile și mai atractive pentru mai mulți copii).

## **6.3. Participarea copiilor**

* Implicarea actorilor neguvernamentali (asociații, fundații, grupuri civice), deși menționată punctual în raport, ar putea fi mult mai bine utilizată în mod strategic. ONG-urile specializate pot aduce expertiză, inovație, capacitate suplimentară de furnizare de servicii, legitimitate și procese participative reale în lucrul cu copiii. De aceea, recomandăm ca Primăria București să elaboreze, ca parte a abordării strategice a drepturilor copiilor din București, un plan de colaborare și contractare cu ONG-urile active în domeniul drepturilor copilului, pentru complementaritate și maximizarea impactului. De asemenea, ar trebui să se asigure consolidarea capacităților și o finanțare adecvată pentru ONG-urile locale/grupurile comunitare în vederea 1/ intensificării activităților de conștientizare a adulților (părinți, decidenți locali, angajați în servicii publice, cadre didactice etc.) privind importanța consultării copiilor în luarea deciziilor care îi privesc, precum și a 2/consolidării capacității de a învăța despre drepturile generale ale copilului, principiile și practicile de participare a copiilor de la experți în domeniu.
* Ca parte a planului menționat anterior, este necesară realizarea de schimburi de experiență cu alte localități urbane mari pentru promovarea și învățarea din exemple de bună practică în ceea ce privește participarea autentică a copiilor în comunitate și evitarea tockenismului[[94]](#footnote-95), precum și a modului în care municipalitățile pot sprijini participarea copiilor. De asemenea, este necesară asigurarea susținerii financiare a activității Consiliului Consultativ al Copiilor recent creat, ca investiție în implicarea copiilor în dezvoltarea comunității.

## **6.4. Eliminarea disciminării copiilor la nivelul politicilor și acțiunilor autorităților locale**

* Datele furnizate de acest studiu, precum și de alte surse, confirmă percepția că Bucureștiul este un oraș dificil pentru copiii cu dizabilități din multe puncte de vedere. Recomandăm ca măsurile care vor fi propuse pe viitor să se bazeze pe analize ale barierelor de acces și participare cu care se confruntă acești copii, din mai multe perspective: accesibilitatea clădirilor și a transportului public, servicii educaționale incluzive, sprijin psihosocial, acces la tehnologie asistivă, activități recreative și sportive incluzive, atitudini și prejudecăți sociale etc. Planul de acțiuni pentru participarea copiilor ar trebui să includă obiective ambițioase, dar concrete pentru accesibilitatea și incluziunea copiilor cu diferite tipuri de handicap.
* În pofida progreselor înregistrate, copiii din ZUM (în special romii) par să fie încă grav afectați de excluderi multiple (sărăcie, locuințe precare, acces limitat la servicii, rasism etc.). Lipsa unor date precise și actualizate privind amploarea fenomenului în București face dificilă elaborarea unor politici bazate pe dovezi. De aceea recomandăm Primăriei București să prioritizeze realizarea de analize aprofundate (cartografiere, recensământ comunitar, evaluare a nevoilor) în ZUM, cu accent pe situația copiilor. Pe baza acestora, ar trebui elaborate măsuri integrate care să combine infrastructură, locuințe, servicii sociale, stimulente educaționale, dezvoltare comunitară, activități de combatere a stigmatizării și de promovare a dialogului intercultural etc.

1. Excluziune pe mai multe criterii (pe gen, etnie, clasă, culoarea pielii, vârstă, dizabilitate, orientare sexuală, religie, neurodivergență etc.) interconectate în raport cu diferite sisteme, de exemplu educație, sănătate, muncă. [↑](#footnote-ref-2)
2. La origine termenul de “tockenism” desemnează o [politică](https://ro.wikipedia.org/wiki/Politic%C4%83" \o "Politică) sau o practică socială care constă în a efectua gesturi simbolice pentru incluziunea membrilor grupurilor minoritare în cadrul celui majoritar, care se aplică pentru a crea aparența incluziunii sociale și a respectării diversități ([rasiale](https://ro.wikipedia.org/wiki/Ras%C4%83" \o "Rasă), [religioase](https://ro.wikipedia.org/wiki/Religie), [sexuale](https://ro.wikipedia.org/wiki/Sex), etc.) pentru a se evita posibilele acuzații de [discriminare](https://ro.wikipedia.org/wiki/Discriminare" \o "Discriminare). Exemple tipice de tokenism sunt angajarea intenționată a unui bărbat [negru](https://ro.wikipedia.org/wiki/Rasa_negroid%C4%83" \o "Rasa negroidă) într-o ocupație, de obicei, dominată de [oameni albi](https://ro.wikipedia.org/wiki/Rasa_alb%C4%83" \o "Rasa albă), sau angajarea unei femei într-o profesie, de obicei, dominată de bărbați. Termenul este utilizat și pentru a desemna implicarea de fațadă a copiilor și tinerilor în activități publice cu rol doar de vizibilitate, fără o finalitate concretă în ceea ce privește participarea acestora. [↑](#footnote-ref-3)
3. INS, Tempo online, mai 2024 [↑](#footnote-ref-4)
4. INS, Tempo Online, mai 2024 [↑](#footnote-ref-5)
5. INS, Tempo Online, mai 2024 [↑](#footnote-ref-6)
6. SIDU municipiul București 2021-2030, Patea B, Cap. 1 – Profilul socio-economic, secțiunea 2 – Tendințe de evoluție a populației și migrațiune. [↑](#footnote-ref-7)
7. [https://București.insse.ro/wp-content/uploads/2022/04/Anuarul-Municipiului-București-editia-2022.pdf](https://bucuresti.insse.ro/wp-content/uploads/2022/04/Anuarul-Municipiului-Bucuresti-editia-2022.pdf); [https://București.insse.ro/wp-content/uploads/2023/04/Anuar-Municipiul-București-2022\_editia-2023.pdf](https://bucuresti.insse.ro/wp-content/uploads/2023/04/Anuar-Municipiul-Bucuresti-2022_editia-2023.pdf) [↑](#footnote-ref-8)
8. Anuarul Statistic al municipiului București, edițiile 2020 și 2022 [↑](#footnote-ref-9)
9. Partea B, Cap. 9 – Capacitate administrativă, secțiunea 4 – Bugetul local [↑](#footnote-ref-10)
10. Strategia Integrată de Dezvoltare Urbană a Municipiului București 2021 – 2030 [↑](#footnote-ref-11)
11. Strategia Integrată de Dezvoltare Urbană a Municipiului București 2021 – 2030 [↑](#footnote-ref-12)
12. Strategia Integrată de Dezvoltare Urbană a Municipiului București 2021 – 2030 [↑](#footnote-ref-13)
13. Strategia Integrată de Dezvoltare Urbană a Municipiului București 2021 – 2030 [↑](#footnote-ref-14)
14. Conform datelor funrizzate de focus grupuri cu copii și interviuri cu profesioniști realizate pentru acest studiu. [↑](#footnote-ref-15)
15. Programul Regional București-Ilfov 2021-2027 (versiunea aprobată de Comisia Europeană prin Decizia 9211/2022) accesat la <https://www.adrbi.ro/media/2907/programme_snapshot_2021ro16rfpr009_12_ro.pdf> [↑](#footnote-ref-16)
16. Ministerul Educației, Raport privind starea învățământului preuniversitar din România 2022-2023, pp. 14-15 [↑](#footnote-ref-17)
17. Interviuri cu profesioniști și focus grupuri cu copii realizate pentru acest studiu. [↑](#footnote-ref-18)
18. ISMB, Starea învățământului în municipiul București. Anul școlar 2021-2022. [↑](#footnote-ref-19)
19. Ministerul Educației, Raport privind starea învățământului preuniversitar din România 2022-2023. [↑](#footnote-ref-20)
20. Idem. [↑](#footnote-ref-21)
21. De exemplu, “Părinții cer schimbare”, “Federația Părinților și Aparținătorilor Legali din România” etc. [↑](#footnote-ref-22)
22. <https://www.parintiicerschimbare.ro/despre-noi/ce-ne-dorim/> [↑](#footnote-ref-23)
23. ISMB, Starea învățământului în municipiul București. Anul școlar 2021-2022. [↑](#footnote-ref-24)
24. ISMB, Starea învățământului în municipiul București. Anul școlar 2021-2022. [↑](#footnote-ref-25)
25. ISMB, Starea învățământului în Municipiului. Anul școlar 2021-2022. [↑](#footnote-ref-26)
26. UN General Assembly, Transforming our world: the 2030 Agenda for Sustainable Development, 21 October 2015, A/RES/70/1. [↑](#footnote-ref-27)
27. Rapoartele de analiză a situației drepturilor copilului în cadrul Inițiativei “Localități prietene ale copiilor” pentru municipiile Brașov, Bacău și Moinești, precum și pentru comunele Colonești și Corbasca [↑](#footnote-ref-28)
28. INS. Baza de date Tempo online [↑](#footnote-ref-29)
29. Casa Națională de Asigurări de Sănătate. Raport de activitate pentru anul 2022. [↑](#footnote-ref-30)
30. ASSMB. <https://assmb.ro/page/prezentare2> [↑](#footnote-ref-31)
31. Interviuri cu profesioniști realizate pentru acest studiu. [↑](#footnote-ref-32)
32. Interviuri cu profesioniști realizate pentru acest studiu. [↑](#footnote-ref-33)
33. FG cu copii realizat pentru acest studiu. [↑](#footnote-ref-34)
34. Institutul Național de Sănătate Publică. Centrul Național de Supraveghere si Control al Bolilor Transmisibile. ANALIZA REZULTATELOR ESTIMĂRII ACOPERIRII VACCINALE CU 2 DOZE RRO LA VÂRSTA DE 5 ANI ȘI CU dTpa LA VÂRSTA DE 14 ANI. Disponibil la: <https://insp.gov.ro/centrul-national-de-supraveghere-si-control-al-bolilor-transmisibile-cnscbt/analiza-date-supraveghere/> [↑](#footnote-ref-35)
35. FG cu copii realizat pentru acest studiu [↑](#footnote-ref-36)
36. Institutul Național de Sănătate Publică, Directoratul Norvegian de Sănătate, Institutul Național pentru Sănătatea Mamei și Copilului “Alessandrescu-Rusescu” și Biroul de țară al OMS pentru România. METODOLOGIA DE EVALUARE A SĂNĂTĂȚII COPIILOR ȘI TINERILOR DIN ROMÂNIA. Disponibil la: <https://proiect-pdp1.insp.gov.ro/activitati-si-rezultate/> [↑](#footnote-ref-37)
37. Institutul Național de Sănătate Publică. Proiect ”Consolidarea retelei nationale de furnizori de ingrijiri primare de sanatate pentru imbunatatirea starii de sanatate a populatiei, copii si adulti (inclusiv populatie vulnerabila)”. Disponibil la: <https://proiect-pdp1.insp.gov.ro/ghiduri/> [↑](#footnote-ref-38)
38. FG cu copii realizat pentru acest studiu [↑](#footnote-ref-39)
39. FG cu copii realizat pentru acest studiu [↑](#footnote-ref-40)
40. Inchley J, Currie D, Budisavljevic S, Torsheim T, Jåstad A, Cosma A et al., editors. Spotlight on adolescent health and well-being. Findings from the 2017/2018 Health Behaviour in School-aged Children (HBSC) survey in Europe and Canada. International report. Key findings. Copenhagen: WHO Regional Office for Europe; 2020 [↑](#footnote-ref-41)
41. Interviuri cu profesioniști și FG-uri cu copii realizate pentru acest studiu. [↑](#footnote-ref-42)
42. <https://www.mmuncii.ro/j33/index.php/ro/2014-domenii/familie/politici-familiale-incluziune-si-asistenta-sociala/4848>, accesat în 14.05.2024. [↑](#footnote-ref-43)
43. <https://copii.gov.ro/1/date-statistice-copii-si-adoptii/> accesat în 15 mai 2024. [↑](#footnote-ref-44)
44. <https://copii.gov.ro/1/date-statistice-copii-si-adoptii/> accesat în 15 mai 2024 [↑](#footnote-ref-45)
45. <https://copii.gov.ro/1/date-statistice-copii-si-adoptii/> accesat în 15 mai 2024 [↑](#footnote-ref-46)
46. <https://copii.gov.ro/1/date-statistice-copii-si-adoptii/> accesat în 15 mai 2024. [↑](#footnote-ref-47)
47. FG cu copii ucraineeni realizat pentru acest studiu. [↑](#footnote-ref-48)
48. Acest indicator este definit de INS astfel: “suprafata spatiilor verzi (ha) se refera la suprafata spatiilor verzi amenajate sub forma de parcuri, gradini publice sau scuaruri publice, parcele cu pomi si flori, paduri, cimitirele, terenurile bazelor si amenajarilor sportive in cadrul perimetrelor construibile ale localitatilor. In cadrul spatiilor verzi nu se includ serele, pepinierele, gradinile de zarzavaturi, terenurile agricole, suprafata lacurilor etc.” [↑](#footnote-ref-49)
49. INS, Tempo online, aprilie 2024 [↑](#footnote-ref-50)
50. Analiză Green Coomunity (2023): “Cât de verzi sunt 6 dintre cele mai mari orașe din România. Studiu comparativ despre cum arată situația spațiilor verzi în București, Cluj, Timișoara, Iași, Brașov și Oradea” disponibil la adresa <https://greencommunity.ro/top-orase-verzi-romania-registrul-spatiilor-verzi/> accesată în mai 2024. [↑](#footnote-ref-51)
51. [https://www.greenpeace.org/romania/articol/4401/spatiile-verzi-din-București-sub-10mp-cap-de-locuitor/](https://www.greenpeace.org/romania/articol/4401/spatiile-verzi-din-bucuresti-sub-10mp-cap-de-locuitor/) [↑](#footnote-ref-52)
52. [https://www.greenpeace.org/romania/articol/4401/spatiile-verzi-din-București-sub-10mp-cap-de-locuitor/](https://www.greenpeace.org/romania/articol/4401/spatiile-verzi-din-bucuresti-sub-10mp-cap-de-locuitor/) [↑](#footnote-ref-53)
53. [https://www.greenpeace.org/romania/articol/4401/spatiile-verzi-din-București-sub-10mp-cap-de-locuitor/](https://www.greenpeace.org/romania/articol/4401/spatiile-verzi-din-bucuresti-sub-10mp-cap-de-locuitor/) [↑](#footnote-ref-54)
54. [https://www.greenpeace.org/romania/articol/4401/spatiile-verzi-din-București-sub-10mp-cap-de-locuitor/](https://www.greenpeace.org/romania/articol/4401/spatiile-verzi-din-bucuresti-sub-10mp-cap-de-locuitor/) [↑](#footnote-ref-55)
55. [https://www.greenpeace.org/romania/articol/4401/spatiile-verzi-din-București-sub-10mp-cap-de-locuitor/](https://www.greenpeace.org/romania/articol/4401/spatiile-verzi-din-bucuresti-sub-10mp-cap-de-locuitor/) [↑](#footnote-ref-56)
56. Ministerul Lucrărilor Publice, Dezvoltării și Administrației, și Banca Mondială (2020): “BAROMETRU URBAN -

    Calitatea Vieții în Orașele din România” [↑](#footnote-ref-57)
57. Strategia Integrată de Dezvoltare Urbană a Municipiului București 2021 – 2030 [↑](#footnote-ref-58)
58. Strategia Integrată de Dezvoltare Urbană a Municipiului București 2021 – 2030 [↑](#footnote-ref-59)
59. Strategia Integrată de Dezvoltare Urbană a Municipiului București 2021 – 2030 [↑](#footnote-ref-60)
60. Strategia Integrată de Dezvoltare Urbană a Municipiului București 2021 – 2030 [↑](#footnote-ref-61)
61. Spații de tip suprafață, clasificate în funcție de accesibilitatea populației la o distanță de 10 minute de mers pe jos. [↑](#footnote-ref-62)
62. Strategia Integrată de Dezvoltare Urbană a Municipiului București 2021 – 2030 [↑](#footnote-ref-63)
63. Strategia Integrată de Dezvoltare Urbană a Municipiului București 2021 – 2030 [↑](#footnote-ref-64)
64. Strategia Integrată de Dezvoltare Urbană a Municipiului București 2021 – 2030 [↑](#footnote-ref-65)
65. Strategia Integrată de Dezvoltare Urbană a Municipiului București 2021 – 2030 [↑](#footnote-ref-66)
66. Strategia Integrată de Dezvoltare Urbană a Municipiului București 2021 – 2030 [↑](#footnote-ref-67)
67. Strategia Integrată de Dezvoltare Urbană a Municipiului București 2021 – 2030 [↑](#footnote-ref-68)
68. Strategia Integrată de Dezvoltare Urbană a Municipiului București 2021 – 2030 [↑](#footnote-ref-69)
69. Strategia Integrată de Dezvoltare Urbană a Municipiului București 2021 – 2030 [↑](#footnote-ref-70)
70. Strategia Integrată de Dezvoltare Urbană a Municipiului București 2021 – 2030 [↑](#footnote-ref-71)
71. Strategia Integrată de Dezvoltare Urbană a Municipiului București 2021 – 2030 [↑](#footnote-ref-72)
72. <https://www.de-a-arhitectura.ro/despre/> [↑](#footnote-ref-73)
73. MCSI și UNICEF (2017): ““Starea Copiilor Lumii - Copiii în lumea digitală” [↑](#footnote-ref-74)
74. MCSI și UNICEF (2017): ““Starea Copiilor Lumii - Copiii în lumea digitală” [↑](#footnote-ref-75)
75. MCSI și UNICEF (2017): ““Starea Copiilor Lumii - Copiii în lumea digitală” [↑](#footnote-ref-76)
76. Strategia Integrată de Dezvoltare Urbană a Municipiului București 2021 – 2030 [↑](#footnote-ref-77)
77. De exemplu, “Planul de acțiune pentru un oraș verde Municipiul București - Raport privind cadrul urban și de

    politici publice” 2024 [↑](#footnote-ref-78)
78. Strategia Integrată de Dezvoltare Urbană a Municipiului București 2021 – 2030 [↑](#footnote-ref-79)
79. Strategia Integrată de Dezvoltare Urbană a Municipiului București 2021 – 2030 [↑](#footnote-ref-80)
80. Strategia Integrată de Dezvoltare Urbană a Municipiului București 2021 – 2030 [↑](#footnote-ref-81)
81. Strategia Integrată de Dezvoltare Urbană a Municipiului București 2021 – 2030 [↑](#footnote-ref-82)
82. Strategia Integrată de Dezvoltare Urbană a Municipiului București 2021 – 2030 [↑](#footnote-ref-83)
83. Strategia Integrată de Dezvoltare Urbană a Municipiului București 2021 – 2030 [↑](#footnote-ref-84)
84. Strategia Integrată de Dezvoltare Urbană a Municipiului București 2021 – 2030 [↑](#footnote-ref-85)
85. Centrul respiro pentru familiile copiilor cu dizabilități “Curcubeul Magic” [↑](#footnote-ref-86)
86. Cele trei tipuri de proiecte pe care AMAIS le promovează și susține sunt: 1/ *arhitectură* - oferă consultanță pentru o proiectare incluzivă și accesibilizare, realizează proiecte incluzive de arhitectură sau accesibilizăm spații/obiecte existente; de asemenea, realizează analize de accesibilitate pentru diverse tipuri de spații; 2/ *tehnologie* - analizează, construiește incluziv și accesibilizează platforme web și aplicații; 3/ *proiecte sociale* - creează evenimente și contexte de socializare între persoanele tipice și cele cu dizabilități. (*Sursa*: <https://amais.ro/misiune-si-valori/>) [↑](#footnote-ref-87)
87. “Considerăm că este responsabilitatea fiecăruia de a participa la acest proces.” (*Sursa*: <https://amais.ro/misiune-si-valori/>) [↑](#footnote-ref-88)
88. <https://amais.ro/raport-anual/https://amais.ro/raport-anual/> [↑](#footnote-ref-89)
89. <https://supereroiprintrenoi.ro/> [↑](#footnote-ref-90)
90. <https://supereroiprintrenoi.ro/consulta-rapoartele-de-activitate/> [↑](#footnote-ref-91)
91. Irimia R. At all (2023): Final evaluative review of the project “Romania Grows with You – Early Childhood Development an investment for the future 2018 - 2022” (sub auspiciile UNICEF și a organizației Step-by-step) [↑](#footnote-ref-92)
92. <https://growupromania.ro/despre/> [↑](#footnote-ref-93)
93. Excluziune pe mai multe criterii (pe gen, etnie, clasă, culoarea pielii, vârstă, dizabilitate, orientare sexuală, religie, neurodivergență etc.) interconectate în raport cu diferite sisteme, de exemplu educație, sănătate, muncă. [↑](#footnote-ref-94)
94. La origine termenul de “tockenism” desemnează o [politică](https://ro.wikipedia.org/wiki/Politic%C4%83) sau o practică socială care constă în a efectua gesturi simbolice pentru incluziunea membrilor grupurilor minoritare în cadrul celui majoritar, care se aplică pentru a crea aparența incluziunii sociale și a respectării diversități ([rasiale](https://ro.wikipedia.org/wiki/Ras%C4%83), [religioase](https://ro.wikipedia.org/wiki/Religie), [sexuale](https://ro.wikipedia.org/wiki/Sex), etc.) pentru a se evita posibilele acuzații de [discriminare](https://ro.wikipedia.org/wiki/Discriminare). Exemple tipice de tokenism sunt angajarea intenționată a unui bărbat [negru](https://ro.wikipedia.org/wiki/Rasa_negroid%C4%83) într-o ocupație, de obicei, dominată de [oameni albi](https://ro.wikipedia.org/wiki/Rasa_alb%C4%83), sau angajarea unei femei într-o profesie, de obicei, dominată de bărbați. Termenul este utilizat și pentru a desemna implicarea de fațadă a copiilor și tinerilor în activități publice cu rol doar de vizibilitate, fără o finalitate concretă în ceea ce privește participarea acestora. [↑](#footnote-ref-95)